
ILLE  ET  GALERON 


Aïe,  Dieus,  sainz  esperiz  !      [Ms.  Bibl.  nat. 

Qu'a  le  milleur  empereriz  375  ;  anc.  6987 

Qui  onques  fust,  si  corn  je  pens,       fo  296  a] 

Otroi  men  servise  et  men  sens  : 
5  Tel  me  couvient  ;  atempreùre 

Vueii  mètre  en  ceste  trouveùre 

Et  trouver  atempreement, 

Mais  que  de  loer  seulement 

Celi  qui  a  honeur  enclose  ; 
10  Çou  est  le  letre,  mais  le  glose 

Puet  om  atourner  faussement 

Sour  cui  qu'om  vueut,  mais  longement 

Ne  se  tient  nule  doreûre 

A  envers  d'une  laveùre  ; 
I  $  Pour  Dieu,  que  monte  ne  que  vaut  ? 

Ne  sai  pour  quoi  nus  se  travaut 

Pour  chose  qui  fausse  en  le  fin  ; 

Mais  la  ou  Dieus  mist  tant  de  fin 

ILLE    ET    GALERON  i 


2  GAUTIER    d'aRRAS 

Corn  en  l'empereriz  de  Rome 
20  Doient  entendre  [et]  angele  et  home 

Et  proiier  Deu  et  jour  et  nuit 
Qu'ele  n'ait  rien  qui  li  anuit. 
Gautiers  ici  endroit  semont 
Toutes  les  dames  de  cel  mont 
2$  Qu'eles  aient  de  li  envie. 

Exemple  praignent  a  se  vie  : 
Bien  i  doient  prendre  exemplaire  ; 
Car  en  li  n'a  rien  a  desplaire, 
N'en  sen  sage  contenement, 
50  Ne  en  sen  bel  maintenement, 

N'en  sen  savoir  n'en  se  prouece, 
N'en  se  bonté  n'en  se  largece. 
Tant  mainte  dame  ai  ja  trouvée 
Qui  de  granz  biens  est  esprouvee  : 

3  5  Moi  ne  chaut,  car  n'i  a  celi 

Qui  s'aparaut  de  rien  a  li, 
Ne  que  li  cuevres  a  fm  or. 
D'oneur  a  garni  sen  trésor, 
Et  courtoisie  et  pourveance 

40  L'ont  consilliee  très  enfance  ; 

Tant  li  a  sens  mis  en  l'oreille 
Qu'a  cez  deus  dames  se  conseille  : 
Adès  le  gaite  courtoisie 
Qu'ele  ne  face  vilonie  ; 

45  Et  pourveance  li  est  près, 

Par  cui  conseil  ele  uevre  adès. 

23  alinéa  —  24  ce  mont  —  25  lui 

Par  sapiënce,  sa  compaigne, 
Agencist  le  cuer  d'Alemaigne, 
Qu'il  est  trestouz  entalentez 

50  De  faire  adès  ses  voulentez. 

Ele  ne  vueut  se  tout  bien  non, 
Et  trestuit  le  servent  par  non  ; 
Touz  li  avoirs  a  li  s'adrece, 
Et  ele  en  pest  se  grant  largece. 

55  Le  dame  est  moût  senee  et  sage, 

Et  cou  li  vient  bien  de  parage  ; 
Car  de  Viane  furent  né 
Del  siècle  tuit  li  plus  séné, 
Li  plus  gentil,  li  plus  haut  home  ; 

60  Apostole  ont  esté  de  Rome, 

Si  ont  esté  empereeur 
Et  roi,  cou  sevent  li  pluiseur, 
De  maint  roiaume  et  d'outre  mer, 
Dont  Dieus  se  fist  ja  roi  clamer. 

65  Moût  furent  haut,  mais  le  ligniee 

Par  cesti  n'est  pas  engigniee, 
Car  de  si  haute  signourie 
N'est  dame,  quel  que  nus  en  die. 
Rome  le  vit  ja  couroner, 

70  Qui  nous  en  puet  tesmoing  doner. 

Rome  est  de  grant  antiquité. 
Et  qui  dame  est  de  le  cité 
Ne  puet  avoir  si  grant  hautece, 
Car  Rome  est  de  si  grant  noblece  ; 

$3  lui  —  ^4  gras  -  58  tout  —  61  emj)eur 

75  Mais  ele  qui  s'i  courona 

Al  jour  plus  d'oneur  li  dona 
Que  Rome  ne  li  pot  doner 
De  le  courone  abandoner. 
Moût  ama  Dieus  honeur  de  feme 

80  Quant  nestre  fist  si  bêle  geme... 

Se  pour  cou  non  que  lour  vaillance 
Fert  mains  et  mains  a  d'aparance 
Par  l'oneur  qu'en  cesti  s'aùne  ; 
Car  del  soleil  palist  le  lune, 

85  De  le  lune  palist  l'estoile, 

Del  cler  jour  palist  le  chandoile, 
Et  li  argenz  de  l'or  recuit. 
Et  si  est  voirs,  si  com  je  cuit, 
Moût  fu  a  grant  honeur  vouée 

90  Rome  a  cel  jour  que  fu  douée 

Et  [de]  le  dame  et  de  sen  per. 
Rome  est  et  iert  touz  jours  nonper  : 
Si  est  et  iert  l'empereriz 
De  dames  prime,  vous  afiz. 

95  Et  diënt  pluiseur  par  envie 

Que  cil  Gautiers  n'esgarde  mie 
Le  pouoir  que  les  autres  ont, 
Qui  petiz  est,  et  petit  font. 
Si  faz,  mais  s'ele  ert  chastelaine, 

100  Si  seroit  envers  li  vilaine 


82  Peu  mains  —  83  Par  honeur  —  90  A  rome  au  iour  —  94 

Le  plus  courtoise  et  le  plus  sage 
Que  j'onques  vi  en  men  eage. 
Ele  a  pouoir  a  grant  plenté, 
Mais  ele  a  plus  de  voulenté  : 

105  Plus  puet  que  nule  que  cm  truist, 

Et  si  vueut  plus  qu'ele  ne  puist. 
Pour  grant  pouoir  et  pour  honeur 
Est  vis  que  largece  ait  meneur, 
Mais  se  largece  est  si  très  granz 

1 10  Que  ses  pouoirs  est  mains  paranz. 

Moût  par  se  set  bel  contenir  : 
Devant  li  pueent  tuit  venir, 
Mais  noient  si  qu'il  s'i  apuient, 
N'ele  sour  eus  ;  ailleurs  s'estuient, 

115  As  autres  aillent  consillier, 

Parler,  jangler  et  orillier  ! 
Ele  preste  moût  bien  s'oreille... 
Qu'autre  querele  ne  recueut  : 
De  lonc  parout  qui  parler  vueut. 

1 20  Riens  ne  li  vient  en  voulenté 

Qui  soit  contre  se  dignité  : 
Se  voulentez  rien  ne  li  done 
Qui  soit  encontre  le  courone. 
Içou  tesmoignent  de  se  vie 

125  Trestuit,  fors  seulement  envie. 

Qui  a  honie  se  tendroit 
S'ele  perdoit  en  li  sen  droit  ; 


105  puot  —  113  naient  —   122  volente   -  126  home 

Qu'ele  art  de  mautalent  et  d'ire 

Quant  ele  ot  d'orne  nul  bien  dire  : 
1 30  Dont  est  bien  droiz  que  de  dueil  fonde 

Pour  le  milleur  de  tout  le  monde. 

Or  m^en  puisse  Dieus  avancier... 

De  Galeron,  sereur  le  duc, 

Et  d'iUe,  le  fil  Eliduc. 
1 3  5  Sachiez  que  deus  Bretaignes  sont, 

Et  genz  diverses  i  estont. 

Li  Englois  sont  en  le  grigneup, 

Mais  li  Normant  en  sont  signeur  ; 

En  le  meneur  sont  li  Breton. 
140  Uns  dus  l'ot  ja  :  Conains  ot  non, 

Et  Calerons  se  suer  estoit. 

Le  bêle  moût  bel  se  vestoit  ; 

Çou  couvenoit  a  se  faiture, 

Car  moût  ert  bêle  créature  ; 
145  Moût  plot  a  toute  rien  vivant. 

Li  dus  n'ot  aine  feme  n'enfant. 

Al  tens  que  Bretaigne  ot  li  dus 

Mouru  li  père  Ille  Elidus, 

Vassaus  et  durement  vaillanz  ; 
1 50  nies  n'ot  adont  que  dis  anz. 

Pour  le  père,  qui  si  fu  preu, 

Le  het  Hoiaus  et  si  neveu  : 

De  toutes  parz  li  keurent  seure  ; 

Si  l'ont  destruit  en  moût  poi  d'eure. 


140  corains  —  i^i  preus  —  i$2  oiaus 

1 5  5  nie  escillierent  li  baron  ; 

Onques  del  frère  Galeron, 
Del  foible  duc,  ne  fu  tensez, 
Et  li  valez  s'est  pourpensez 
Qu'il  en  ira  al  roi  de  France. 

i6o  Celé  part  vait  sanz  demourance. 

Plus  tost  que  puet  i  est  venuz, 
Et  richement  fu  retenuz. 
Li  rois  l'oneure  et  sel  chierist  : 
Le  père  anla,  si  li  merist 

165  Sen  grant  travail  et  sen  servise  ; 

Et  quant  eages  le  devise 
Que  li  valez  soit  chevaliers, 
Li  rois  Tadoube  voulentiers, 
Et  bien  et  bel  ;  tout  pour  s'amour 

170  En  adouba  quinse  le  jour  : 

Ensemble  vont  a  le  quintaine  ; 
nies  i  brise  se  vintaine 
De  grosses  lances  bien  ouvrées, 
Et  plus,  ses  eùst  recouvrées. 

175  II  point  a  mont,  il  point  a  val, 

Et  si  avient  si  al  cheval 
Ce  semble  qu'il  nasquist  a  tout. 
Encor  le  trouveront  estout 
Cil  qui  le  vourent  escillier  : 

180  Pour  cou  ne  doit  nus  avillier 

Poulain  velu,  de  nouvel  né, 
Ne  valet  petit,  depané  ; 

172  brise  a  se  vintaine  —  1 77  tous 

Tel  les  ont  eùz  en  despit, 
Puis  lour  souvint  de  cel  respit. 

185  nies  cuide  moût  bien  desdire 

Ceus  qui  le  souloient  despire, 
nies  est  moût  de  riche  atour  ; 
Moût  par  li  vait  voisdie  entour 
Pour  lui  ensignier  et  estruire 

190  Coment  il  puist  touz  ceus  destruire 

Qui  l'ont  destruit  et  dechacié. 
Dedenz  trois  anz  a  pourchacié 
Honeur  et  pris  et  vasselage. 
Deus  compaignons  de  sen  eage 

195  A  retenuz  ensemble  od  soi. 

Il  n'ot  parler  de  nul  tournoi 
Que  il  n'i  aille  sen  pris  querre, 
Et  cerche  pour  cou  mainte  terre  ; 
Et  tient  li  chevaliers  nouviaus 

200  Osteus  moût  riches  et  moût  biaus  ; 

Et  quant  se  vait  esbanoier 
La  fors  as  chans  pour  tournoier, 
En  tout  le  plus  espès  s'eslaisse, 
Ne  mais  chascuns  le  champ  li  laisse 

205  N'est  onques  si  espès  li  rens 

Qu'il  n'aclarit  en  poi  de  tens  ; 
Moût  criement  durement  sen  estre, 
Q^ue  mai/2z  n'en  puet  aler  en  destre 
Pour  qu'il  soit  feruz  de  se  main  ; 

210  Si  n'a  el  monde  plus  humain, 

183  Tes  —  188  voidie  —  208  mais  ne  puet 

Si  franc,  si  douz,  si  debonaire, 
Ne  qui  si  vueille  autrui  bien  faire 
Très  Teure  qu'il  est  desarmez  ; 
Et  par  cou  est  il  tant  amez 

2 1 5  Qu'il  est  as  armes  chevaliers 

Et  a  l'ostel  li  mains  parliers 
Qui  onques  en  cheval  montast. 
Ne  cuidiez  mie  qu'il  contast 
Chose  qui  li  fust  avenue  : 

220  Parole  n*en  ert  ja  tenue 

N'endroit  de  lui  n'endroit  d'autrui, 
Qui  le  vousist  laissier  pour  lui  : 
Ne  mesloit  nule  janglerie 
A  se  haute  chevalerie, 

225  Car  ne  le  vouloit  mie  vendre  ; 

Onques  nul  jour  n'i  vot  entendre. 
Chevalerie  que  om  vent 
Par  jangler  menu  et  souvent 
Ne  puet  al  loing  a  bien  venir, 

230  Car  nus  n'en  daigne  souvenir. 

S'Illes  eùst  esté  janglere, 
Or  ne  fust  nus  hom  nez  de  mère 
Qui  en  bien  le  ramenteùst 
Pour  vasselage  qu'il  eùst  ; 

235  Que  cil  qui  jangle  nen  a  soing 

Qu'om  le  retraie  en  bien  al  loing, 

Ou  il  cuide  merveilles  dire 

Quant  il  fait  ceus  d'entour  lui  rire  : 

223  nul  ingleerie  —  225  Car  il  nel  voloit  —  230  nul 

Om  rit  souvent  d'un  jougleeur 

240  Et  d'un  chevalier  jangleeur. 

nies  n'est  mie  forsenez  ; 
Car  il  n'est  hom  de  mère  nez, 
Tant  par  i  sache  entente  mètre, 
Quil  voie  de  rien  entremetre 

245  Qui  n'apartiegne  a  riche  ouvraigne  ; 

Ne  il  n'est  riens  qui  li  soufraigne. 
Aine  de  bien  faire  ne  se  fainst  ; 
Onques  a  nul  jour  ne  se  plainst 
Chevalerie  de  sen  cors. 

250  Bien  tourna  le  plus  bel  defors 

Nature  al  jour  qu'ele  le  fist  : 
Ne  sai  ou  el  le  forme  prist  ; 
S'il  eûst  biauté  a  devise. 
Ne  peùst  estre  en  nule  guise 

255  Qu'il  n'eùst  ançois  mains  que  plus. 

Or  est  ifies  bien  el  dessus, 
Dès  que  il  est  et  preuz  et  biaus 
Et  touz  jours  plus  et  plus  nouviaus. 
Quel  que  il  eroit  en  enfance, 

260  Ses  repairiers  estoit  en  France  ; 

Ne  sot  mie  aler  en  Bretaigne, 
Car  cil  qui  ocit  et  mehaigne. 
Vers  cui  om  ne  se  puet  fiër. 
Fait  bien  touz  jours  a  eskiever. 

26<)  nies  ses  anemis  eskieve, 

Que  il  n'i  quiert  ne  pais  ne  trieve  ; 

262  ocist 

Mais  quant  Dieus  l'a  ensi  monté 
Corn  je  vous  ai  ici  conté, 
Li  rois  de  France  Faraisone 

270  Et  moût  loial  conseil  li  donc  : 

«  Biaus  douz  amis,  »  cou  dist  li  rois,^ 
«  Moût  par  fu  preuz,  douz  et  courtois. 
Tes  père  en  ceste  mortel  vie 
Et  tu  or  nel  forlignes  mie. 

275  Je  Tamai  moût  de  bone  foi  ; 

Li  biens  ne  faut  mie  endroit  toi  : 
Servi  m'as  bien  et  voulentiers 
Dès  puis  que  tu  fus  chevaliers. 
Te  garnison  vueil  asseoir 

280  De  quanque  tu  puez  sourveoir 

De  bois,  de  prez  et  de  rivières  ; 
Si  a  sis  lieves  bien  plenieres  : 
Je  t'en  ravest  ;  tien,  pren  le  ci. 
—  Biaus  sire  chiers,  vostre  merci 

285  De  l'uefre  que  vous  m'avez  fait, 

Mais  ci  avroit  estrange  plait 
Se  j'en  tel  guise  m'abaissoie  ; 
Car  se  jou  men  pais  laissoie^ 
Pour  vivre  en  l'autrui  a  repos, 

290  M'oneur  metroie  ariere  dos  : 

N'est  dignes  d'avoir  autrui  terre 
Qui  le  soie  laisse  a  conquerre 
Par  mauvaistié  et  par  perece. 
Mieuz  vueil  esprouver  me  prouece 

274  tu  ne  lefourlignes  —  282  pieneres  —  283  raues 

295  Ou  vivre  ou  mourir  a  honeur 

Que  om  me  claint  a  tort  signeur  ; 
N'ai  soing  de  terre  ou  je  n'ai  droit, 
Mais  qui  le  moie  me  rendroit, 
Sauve  m'oneur,  je  le  prendroie. 

300  Biaus  sire  chiers,  je  n'atendroie 

Quinse  jours  mais  pour  nule  rien  ; 
Mais  or  faites  aumosne  et  bien, 
Si  me  bailliez  de  vostre  gent, 
Et  si  me  charchiez  tant  d'argent 

J05  Que  j'en  puisse  aler  en  Bretaigne 

A  un  preudome  qui  me  taigne 
Et  me  retiegne  et  soit  amis 
Contre  mes  mortieus  anemis. 
Et  se  j'en  venoie  al  dessus 

510  Et  j'ere  riches  rois  ou  plus, 

Trestouz  mes  pouoirs  seroit  vostre, 
Et  tuit  li  François  et  li  nostre 
Le  vous  atourneront  a  bien. 

—  Amis,  et  des  miens  et  del  mien 
3 1 5           Puez  auques  de  ten  plaisir  faire. 

—  Sire,  or  est  mestiers  qu'il  i  paire, 
Que  râler  m'en  vueil  en  me  terre.  » 
Li  rois  li  fist  eranment  querre 

Dis  chevaliers  de  grant  vaillance  ; 
320  L'argent  li  baille  et  le  balance, 

Et  cil  en  a  mil  mars  pesez. 
Or  est  li  ars  si  entesez 

3 1 1  vostres 

Que  il  n'iert  ja  mais  destenduz  ; 

Ançois  sera  moût  chier  venduz 
32 j  A  tel  qui  nul  regart  n'en  a. 

nies  et  cil  qu'il  en  mena 

Prenent  a  tant  del  roi  congié  ; 

Moût  pueent  avoir  grief  songié 

Li  dui  chevalier  dont  je  dis, 
330  Et  lour  sire  aussi  et  li  dis 

Qui  vont  od  lui  de  par  le  roi. 

Moût  par  sont  riche  lour  conroi. 
Tant  ont  lour  droit  chemin  tenu 

Qu'il  sont  en  Bretaigne  venu  : 
335  En  moût  grant  péril  se  sont  mis. 

nies  avoit  deus  bons  amis  ; 

Mandé  lour  a  que  contre  lui 

Viegnent  al  pont  de  piere  andui. 

Cist  ont  le  chose  bien  seùe 
340  Par  une  enseigne  coneûe 

Qu'il  ont  trouvée  el  parchemin. 

Andui  se  metent  al  chemin  ; 

Si  ont  vint  chevaliers  armez, 

Dont  nies  est  moût  bien  amez. 
345  Mais  li  chetif  qui  od  lui  vont 

Et  li  François  qui  od  lui  sont 

Ne  sevent  mie  le  merveille 

Qu'om  lour  engigne  et  apareille  : 


323  Q'I  ni  ert  —  326  ki  lenmena  —  530  e  li  —  33 1  li  — 
336  des  •—  338  Vegnêt  —  341  troue 

Uns  pautoniers  les  a  venduz, 
3  50  Qui  ne  fu  pas  mesentenduz... 

Qu'il  cent  se  keurent  adouber. 

Hoiaus  s'escrie  corne  ber: 

«  Signeur,  ne  soiez  esclenquier!... 

Cados  et  cil  qui  ert  ses  niés 
3  5  5  Jurent  que  suens  en  est  li  chiés, 

Et  qu'il  i  vendront  mort  ou  vif. 

A  tant  si  montent  par  estrif  ; 

A  grant  bruit  issent  de  le  vile. 

E  !  Dieus,  car  fuissent  or  deus  mile 
360  Li  François  qui  sont  od  celui 

Et  li  secours  qui  vient  vers  lui  ! 

Ja  nous  metroient  al  dessouz 

Les  orguilleus  et  les  estouz. 

nie  cuidenttrenchier  en  pièces, 
365  Et  mètre  a  dueil  neveuz  et  nièces, 

Que  set  anz  a  nel  virent  mais. 

Li  cent,  qui  vienent  a  eslais, 

Gardent  a  destre  un  poi  a  mont  : 

Les  vint  choisirent  sour  le  pont  ; 
370  Iluec  atendent  lour  neveu 

nie,  le  buen,  le  bel,  le  preu. 

Moût  ri  ont  longes  atendu  : 

Or  cuident  bien  estre  vendu. 

Quant  tant  demeure  lour  amis, 
375  Et  voient  de  lour  anemis 


3^7  se  m. 

Com  il  vienent  vers  eus  a  chace. 

Li  plus  hardiz  ne  sét  qu'il  face, 

Ne  en  quel  guise  se  contiegne. 

Nus  d'eus  n'est  seùrs  qu'il  i  viegne  : 
380  N'ont  de  sen  venir  espérance, 

N'il  n'ont  que  seul  en  Dieu  fiance, 

Ne  nus  d'eus  touz  fuir  ne  daigne. 

Nepourquant  raisons  lour  ensaigne, 

S'il  pueent  fuir,  qu'il  s'en  fuient  ; 
385  Car  la  ou  cent  a  vint  s'apuient 

Si  tournent  a  desconfiture, 

Se  trop  n'ont  grant  bone  aventure. 

Il  sevent  bien  que  cou  est  voirs, 

Et  del  fuir  seroit  savoirs, 
390  Et  nepourquant  fuir  ne  vuelent, 

N'onques  vilener  il  ne  suelent. 

Or  sont  il  huimais  a  bandon. 

Li  cent  lour  vienent  de  randon  ; 

Al  parvenir  baissent  les  lances, 
395  En  som  tienent  lour  conissances  ; 

De  touz  sens  les  ont  acueilliz. 

Et  cil  les  ont  si  recueilliz 

Que  il  n'i  doient  avoir  blasme  ; 

Mainz  en  muert,  et  mainz  en  i  pasme. 
400  Li  vint  chevalier  bien  se  tinrent. 

Mais  que  li  cent,  qui  sour  eus  vinrent, 

Lour  i  firent  trop  grant  moleste  ; 

Car  la  ou  vint  vers  cent  areste 

378  contiegnent  —  395  El  sanc  tienent 

Trop  est  le  mescheance  griés  : 
405  De  deus  a  dis  est  granz  meschiés, 

De  quatre  a  vint,  d'uit  a  quarante  ; 

De  douze  a  meschief  a  soissante. 

Aine  n'i  ot  jouste  devisee, 
.    Ne  rien  qui  tournast  a  risée, 
410  Mais  de  grant  dueil  i  a  matire, 

Qu'il  s'entr'ociënt  a  martire. 

Lour  lances  brisent  li  pluiseur  ; 

Espargnant  vont  li  vint  les  leur  ; 

Esfondrent  les  escuz  voutiz, 
41 5  Et  des  haubers  forz  et  treliz 

Rompent  les  mailles  et  les  laz  : 

En  sanc  espandre  est  lour  soulaz. 

Mais  trop  sont  poi  de  gent  assez, 

Et  cil  les  ont  forment  lassez, 
420  Si  que  d'angoisse  tuit  tressuënt. 

Li  cent  par  force  les  remuent  : 

La  veïssiez  fer  et  acier... 

Plus  d'une  lieve  retentir  ; 

Cez  haubers  rompre  [et]  desmentir 
425  I  veissiez  espessement. 

Et  cil  s'en  vont  serreement  ; 

Bien  sevent  qu'il  ne  lairont  mie 

Nul  autre  gage  que  le  vie 

Se  il  sont  pris  a  le  tençon  ; 
430  Trop  criement  ceste  raençon  : 

Pour  cou  se  tienent  plus  serré. 

Moût  a  envers  eus  meseré 

nies,  et  cil  qui  od  lui  vienent. 

A  moût  grant  paine  mais  se  tienent 
4J5  Li  vint  chevalier  dont  j'ai  dit  : 

A  poi  ne  sont  tuit  desconfit  ; 

Ne  se  pueent  mais  preu  tenir. 

Gardent,  et  voient  ceus  venir  : 

Joie  ont  ;  aine  mais  n'orent  si  grant. 
440  nies  s'en  vait  esmerviilant 

De  celé  chace  que  il  voit  ; 

Merveille  soi  queus  gent  c'estoit. 

Les  armes  choisisi  et  conoist  : 

Ne  laira  mie  qu'il  n'i  voist. 
445  Met  pié  a  terre  isnelement, 

Et  li  François  tout  ensement. 

«  Signeur,  »  dist  il,  «  traï  nous  somes 

Sanz  noz  escuiers  et  noz  homes. 

Pour  amour  Dieu,  armez  vous  tost! 
450  Treize  home  valent  toute  une  ost. 

Pour  que  li  treize  soient  tuit 

Itel  com  je  vous  croi  et  cuit. 

Granz  gent  mauvaise  semble  l'ombre, 

Qui  honist  le  place  et  encombre  ; 
45  5  Om  fait  plus  par  poi  gent  souvent 

Que  om  ne  face  par  grant  gent. 

—  Sire,  qu'or  fuissiens  nous  en  France  ! 

Çou  pleùst  Dieu  et  se  poissance  ! 


442  gens  —  443  armes  saisist  —  450  tôt  —  452  Itex  —  4^5 
Gr3t  —  4SS  î>grâtgêt 

Mais  puis  que  le  chose  est  ensi... 

460  Si  moustre  chascuns  se  prouece, 

Car  n'avons  autre  forterece 
Mais  qu'en  prouece  et  hardement.  » 
Armé  se  sont  isnelement. 

Al  pié  del  pont,  el  fonz  del  val, 

465  Monte  chascuns  sour  sen  cheval  ; 

Saisist  l'escu  et  prent  l'espié. 
Ançois  qu'il  soient  mis  a  pié 
Le  comperront,  espoir,  teus  gent, 
Q^ue  pour  lour  pois  de  fin  argent 

470  N'i  voudroient  estre  meù. 

Li  cent  ont  choisi  et  veû 
Le  secours  qui  lour  croist  et  vient  : 
Bien  lour  ramembre  et  lour  souvient 
Qu'il  onques  mais  n'orent  peeur 

47$  QH^^^  n'aient  or  cent  tanz  grigneur. 

Moût  s'esmaient  de  cou  qu'il  voient, 
Et  cuident  bien  que  granz  genz  soient, 
Pour  cou  qu'il  vienent  si  rengié. 
Diënt  entr'eus  :  «  Or  iert  vengié 

480  Çou  que  nous  avons  trop  couru  : 

Icist  seront  ja  secouru.  » 
A  tant  retournent  tout  irié  ; 
Ne  mais  li  vint  sont  or  moût  lié  ; 
Moût  par  lour  plest  et  atalente  : 

485  nies  ot  compaignie  gente, 


468  tel  g. 

Que  il  amaine  od  lui  de  France  ; 
Poi  prisent  mais  nule  soufrance. 
Il  voient  que  li  fiz  lour  frère 
Porte  les  armes  a  sen  père, 

490  Tout  aussi  faites  conissances. 

Retournent  les  fers  de  lour  lances, 
Et  moustrent  a  leur  anemis 
Hardies  chieres  et  fiers  vis. 
As  treize  poignent  li  soissante, 

495  As  vint  retournent  li  quarante, 

Et  cil  lour  vienent  a  eslais. 
Ainz  que  li  gieus  remaigne  mais 
lert  li  plus  liez  touz  irascuz, 
Qu'il  s'entrefierent  es  escuz 

500  Et  s'entreportent  a  le  terre 

Tel  qui  chier  comperront  le  guerre. 
Assez  i  a  des  abatuz 
Et  des  navrez  et  des  batuz  ; 
Chevaliers  qui  se  lance  a  fraite 

505  S'a  demanois  Tespee  traite  ; 

Comencié  ont  estour  mortel. 
De  tant  de  gent  ne  vit  nus  tel  : 
N'est  mie  tournoiz  a  eschar, 
Qu'il  s'entrefierent  en  le  char  ; 

510  Moût  par  est  durs  li  chapleïz. 

Tant  dure  entr'eus  li  fereïz 
N'i  a  remés  de  vint  que  treize 
Ne  de  quarante  mais  que  seize 

487  Petit  prisent  mes  nul  s.  —  493  fier 


io 

Qui  puissent  aidier  gaires  preu 
515  Ne  vengier  cousin  ne  neveu. 

Mais  or  laissiez  dont  couvenir  : 

As  soissante  vueil  revenir, 

Qui  vers  le  pont  en  sont  aie  ; 

Ne  l'ont  pas  bien  adevalé 
5  20  Li  François  qui  sont  od  celui, 

Quant  li  troi  vint  vinrent  sour  lui. 

Ris  li  a  dit  :  «  Mar  i  entras, 

Mar  me  veïs,  mar  m'encontras  ! 

Moût  recevront  maies  soudées 
525  Les  genz  que  tu  as  amenées. 

Sont  il  ça  venu  pour  conquerre 

Nostre  pais  et  nostre  terre  ? 

Com  mar  te  virent  né  de  mère  ! 

Cist  comperront  l'orgueil  ten  père. 
550  Juré  l'avons  et  fiancié, 

Cados,  li  fiz  men  oncle,  et  gié, 

Que  nous  par  force  te  prendrons 

Et  a  men  oncle  te  rendrons, 

Qui  moût  te  het  et  moût  t'a  vil  : 
535  Pour  voir  te  di  qu'ensi  iert  il. 

—  Non  iert,  se  Dieus  me  vueut  secourre. 

A  tant  laissent  les  chevaus  courre  ; 

Vistement  vienent  al  besoing. 

Ja  le  terre  ne  m'iert  pas  loing 


520,  521    ne  viennent  qu'après  523  —  523  vis  &  mar —  ^39 
la  terre  ne  mert 

540  Que  n'en  puisse  l'un  entercier  : 

Ou  il  feront  escu  percier, 
Ou  haubers  i  desmentira, 
Si  que  li  cors  s'en  sentira. 
Ris,  qui  ne  quiert  trieve  ne  pais, 
545  Fiert  sour  celui  de  plains  eslais. 

En  sen  escu  paint  a  lion. 
Qu'a  mont  en  volent  li  tronçon. 
Et  cil  le  tient  par  grant  vertu  ; 
L'auberc  li  fausse  souz  l'escu  : 
550  Ne  li  vint  pas  devers  senestre, 

Car  droit  en  le  mamele  destre 
L'a  si  féru,  a  Pencontrer, 
Que  fer  et  fust  i  fist  entrer  ; 
De  plains  eslais  le  porte  a  terre. 
5  5  5  Moût  par  avive  bien  le  guerre  : 

Bruns  d'Orliens  vait  ferir  Cador 
Dessour  le  boucle  de  fin  or  ; 
Perce, l'escu,  et  l'entresaigne 
Par  mi  l'auberc  el  cors  li  baigne  : 
j6o  Mort  le  trébuche  del  destrier  ; 

Li  dui  cheval  vont  estraier. 
Huimais  n'i  a  ne  gieu  ne  ris 
Dès  que  morz  est  Cados  et  Ris, 
Qui  hui  jurèrent  par  estrif 
565  Qu'il  le  tendroient  mort  ou  vif. 

Hoiaus,  li  forz,  li  fel,  li  fiers. 
Les  puet  tenir  a  mençongiers. 


S  49 

As  François  est  huimais  trop  tart 
Que  chascuns  poigne  celé  part  ; 
570  Le  terre  estourmist  toute  et  tremble 

Del  poindre  qu'il  ont  pris  ensemble. 
Quant  vint  as  lances  abaissier, 
Escuz  i  veïssiez  plaissier, 
Fendre,  percier  et  estrouer, 
575  Ces  poitraus  rompre  et  desnouer. 

Hoiaus  est  chevaliers  moût  preuz, 
Et  voit  iluec  morz  ses  neveuz  : 
A  Brun  s'eslaisse,  et  sel  requiert  ; 
Par  moût  grant  mautalent  le  fiert, 
580  Et  de  tant  com  le  hanste  dure 

L'abat  jus  a  le  terre  pure. 
Biaus  sire  Dieus,  queus  dueuz  sera 
Se  Bruns  remaint  a  ceus  de  la  ! 
Nel  garira  touz  Fors  del  monde 
585  Que  li  fel  prouvoz  nel  confonde. 

Or  le  gart  Dieus,  li  fiz  Marie,    / 
Qui  mainte  gent  avra  garie  ! 
Quant  cou  choisissent  li  Breton, 
Celé  part  vont  a  esperon  ; 
590  Mais  Bruns  est  tost  en  piez  sailliz, 

Com  chevaliers  amaneviz. 
L'espee  a  traite,  et  fiert  a  destre, 
Et  puis  reguencist  a  senestre  ; 
Menuëment  les  vait  ferant. 
59 J  Leus  qui  se  proie  vait  querant 

578  &  bruns  —  582  qldeus  -  586  gard 

N'ocit  plus  menu  ne  estrangle 

Toutes  les  bestes  qu'il  enangle 

Que  Bruns  les  ocit  et  mehaigne  ; 

El  sanc  des  chevaliers  se  baigne. 
600  Lors  comence  uns  estours  si  forz 

Ja  i  sera  ou  pris  ou  morz, 

Se  Damedieus  n'en  a  merci. 

«  Biaus  Dieus,  »  dist  il,  «  se  je  muir  ci, 

A  com  mal  port  sont  arivé 
60$  Tuit  cil  qui  sont  de  moi  privé  ! 

Ne  mais,  se  Dieus  me  vueut  conduire, 

Chier  me  vendrai  ainz  que  je  muire.  » 

Lores  i  ot  des  cous  donez  : 

C'est  li  lions  avironez, 
610  Qui  fiert  cestui  et  fiert  celui 

Et  qui  n'espargne  a  coup  nului. 

S'Ectors  i  fust,  ne  se  tenist 

Que  ses  compains  ne  devenist  : 

Ne  li  fausist  toute  se  vie 
615  Ne  d'amour  ne  de  compaignie. 

Trop  par  li  sont  li  François  loing  ; 

Mais  bien  l'ont  fait  a  cel  besoing. 

Moût  par  ont  souztenu  grief  fais... 

Ocis  i  ont  des  leur  adès  ; 
620  Moût  par  i  ont  entente  eue. 

Mais  quant  le  chose  est  coneùe 


596  Nocist  p.  m.  ne  eslîale  -  ^9^  ocist  -  612  Sector  - 
617  ce  b.  --  619  lor  a  dies 

Que  Bruns  d'Orliens  est  entrepris, 

D'ire  et  de  mautalent  espris 

Poignent  ensemble  cele  part, 
625  Et  font  des  Bretons  tel  essart 

Ja  mais  n'iert  jours  qu'il  ne  s'en  plaignent  ; 

Meut  en  ociënt  et  meliaignent. 

Estous  de  Lengres  ert  moût  fiers, 

Et  si  estoit  bons  chevaliers... 
630  Aine  nen  ama  cri  de  garçons  ; 

As  deus  fait  vuidier  les  arçons. 

A  ceus  rescourre  ot  moût  grant  bruit, 

Et  li  François  entendent  tuit 

Que  Bruns  d'Orliens  rait  sen  cheval  : 
635  Estous  s'eslaisse  a  un  vasal 

Qui  l'en  menoit,  et  tant  li  fait 

Que  maugré  suen  aler  l'en  lait. 

Or  l'a  rendu  a"  Brun  le  preu, 

Qui  tost  i  monte,  et  fist  un  veu 
640  Qu'il  n'en  iert  ja  mais  sanz  contraire 

De  ci  qu'om  sache  qu'il  set  faire  ; 

De  çou  s'afiche  durement. 

S'espee  sache  isnelement. 

Uns  valez  de  se  conissance 
64$  Li  a  lues  mis  el  poing  le  lance. 

Le  cheval  broche,  point  vers  eus, 

De  plains  eslais  se  fiert  entr'eus. 

A  Nu  s'adrece,  si  l'ataim  ; 

Si  l'a  par  tel  air  empaint 

634  rot  —  641  Desi  9  sace 

650  Qu'il  li  esfondre,  endroit  le  piz, 

L'escu,  ou  paroit  li  verniz: 

Del  hauberc  n'ert  si  forz  le  maille 

Que  contre  sen  espié  li  vaille  ; 

Plaine  se  lance  jus  Tenvoie, 
655  Si  qu'il  chiet  morz  lez  une  voie. 

Illès  nés  espargne  de  rien  ; 

Onques  mais  hom  nel  fist  si  bien  : 

Toute  le  moitié  qu'il  i  fist, 

Et  qui  le  verte  vous  en  dist, 
660  Ne  vueil  or  conter  ne  ne  puis  ; 

Mais  a  un  poindre  qu'il  fist  puis 

Nous  mist  par  terre  II  vassaus 

Deus  chevaliers  buens  et  loiaus. 

Çou  esbaudi  plus  les  François 
665  Que  riens  qu'il  eûst  fait  ançois. 

Lors  les  ont  pris  a  envaïr 

Par  grant  vertu  et  par  air, 

Et  fièrent  plus  menuëment 

Que  nois  ne  vole  par  grant  vent. 
670  En  Hoel  a  bon  chevalier, 

Hardi  et  combatant  et  fier  ; 

En  lui  n'a  autre  mesprison 

Mais  que  trop  aime  traison. 

Ses  escuz  ert  a  lionciaus, 
675  Et  il  estoit  merveilles  biaus  ; 

Ses  armes  valent  un  trésor, 

Et  siet  dessour  un  cheval  sor. 

Ille  het  moût  de  fine  mort  : 

S'il  le  het,  il  n'a  mie  tort  ; 

680  Li  uns  vueut  Tautre  damagier, 

Si  s'entre/z^ent  de  legier. 

Chascuns,  pour  faire  contenance, 

Point  le  cheval,  baisse  le  lance. 

Hoiaus  feri  le  coup  premier, 
685  Que  de  le  hanste  de  pomier 

Dont  il  cuida  Ille  afoler 

En  fait  a  mont  les  tronz  voler. 

Icil  Fataint  de  tel  vertu 

Que  il  li  perce  sen  escu  ; 
690  L'auberc  li  ront  et  li  desment, 

Et  si  Fempaint  si  durement 

N'i  a  çaingle  ne  voist  en  deus. 

Cil  chiet  a  terre  touz  honteus  ; 

nies  un  petit  le  navra  : 
695  Cui  chaut  ï  Ja  mal  ne  li  fera. 

Et  nepourquant  si  s'en  esmaie  : 

Il  cuide  que  grant  soit  le  plaie  ; 

Morz  en  cuide  estre  et  malbailliz. 

Pourquant  s'est  il  en  piez  sailliz  ; 
700  nies  le  prent  a  embracier, 

Et  le  ventaille  deslacier  : 

Ja  li  fesist  un  gieu  mauvais. 

Quant  ses  genz  vienent  a  eslais. 

De  toutes  parz  l'ont  entrepris  ; 
705  Merveille  estjqu'il  n'est  morz  ou  pris. 

nies  a  tant  aler  l'en  lait  ; 

A  cheval  outre  lui  s'en  vait. 

681  sentretuent  —  697  Cuide  que  grande  s. 

AI  cheoir  durement  se  blece, 

Et  nepourquant  tost  se  redrece. 
710  Pour  se  gent  a  vergoigne  et  honte  ; 

Vient  al  cheval  et  tost  remonte. 

Grant  peeur  ont  si  home  eue 

De  se  plaie  quant  l'ont  veûe  : 

Mainz  i  deslace  se  ventaille, 
71 5  Trait  ses  cheveus,  tire  et  détaille  ; 

Guident  qu'il  soit  navrez  a  mort. 

«  Signeur,  »  dist  il,  «  vous  avez  tort. 

Laissiez  a  faire  vostre  dueil. 

—  Biaus  sire  chiers,  a  nostre  vueil 
720  N'i  serez  plus  ;  garissiez  vous, 

Et  si  faites  escu  de  nous. 

Çou  est  diables  empenez 

Qui  si  nous  a  hui  touz  penez  ; 

Vers  lui  ne  puet  nus  arester. 
725  —  Signeur,  laissiez  tout  çou  ester, 

Et  si  le  sivez  a  enchauz  : 

Dementres  que  li  fers  est  chauz 

Le  doit  om  batre,  ou  il  ne  monte, 

Et  vengier  eranment  se  honte  ; 
730  Çou  est  del  mieuz,  si  com  moi  semble.  » 

Lour  poindre  ont  pris  trestuit  ensemble. 

nies  le  soie  gent  ralie, 

A  se  voiz  haute,  qu'il  escrie. 

Et  il  i  vienent  a  eslais. 
735  De  sifait  chaple  n'orez  mais, 

714  Malt  —  728  batre  ql  ne  monte  —  731  trestot 

De  tant  de  gent  sifait  martire. 
A  tant  i  fièrent  tout  a  tire  ; 
Douleur  i  a  a  grant  fuison  : 
Sanz  mire  i  donent  tel  puison, 

740  Tout  par  ailleurs  que  par  le  bouche, 

Que  morz  prochaine  as  cuers  les  touche, 
nies  les  plaisse,  Illes  les  fiert, 
nies  les  destruit  et  requiert, 
nies  lour  perce  lour  escuz, 

745  nies  les  fait  touz  irascuz, 

nies  lour  fausse  lour  haubers, 
nies  les  fait  couchier  envers, 
n  i  fist  plus  en  mains  de  tens 
Que  je  ne  di,  si  com  jepens: 

750  Uns  clers  n'escriroit  en  un  jour. . . 

Par  grant  loisir  et  par  laissour, 
Car  nus  ne  fait  si  voulentiers 
Com  cil  a  cui  il  est  mestiers. 
Et  il  est  teus  en  touz  besoins 

75  ^  Que  nus  nel  vaut  ne  près  ne  loins. 

Ponçon  encontre,  et  Ponces  lui  : 
Si  s^entrefierent  ambedui 
Qu'a  mont  en  volent  li  tronçon. 
Cil  trait  l'espee  et  fiert  Ponçon 

760  Si  que  li  cous  fu  bien  paranz, 

Que  hiaumes  ne  li  fu  garanz 
Ne  le  coife,  tant  fust  eslite, 
Que  il  ne  claint  le  guerre  quite. 

745  destruist 

Od  le  plus  trenchant  de  Pespee 
765  Li  a  le  cervele  entamée. 

A  terre  chiet  ;  Marciaus  le  voit, 

Qui  ses  cousins  germains  estoit  : 

A  lui  en  vient,  l'espee  traite  ; 

Si  l'a  si  féru  de  retraite 
770  Que,  se  l'espee  ne  glaçast, 

Ja  mais  a  prestre  ne  parlast. 

Moût  le  cuide  bien  afoler  : 

Le  cercle  d'or  li  fist  voler, 

Une  partie,  contre  val, 
775  Mais,  merci  Dieu,  ne  li  fist  mal. 

Qu'en  perdist  rien  de  sen  vouloir  : 

S'il  li  a  fait  le  chief  douîoir. 

Il  le  ferra  sanz  manecier. 

De  l'espee  trenchant  d'acier 
780  Li  a  assise  une  colee 

Qui  dusqu'es  denz  li  est  coulée  : 

Mort  le  trébuche  veant  touz. 

nies  s'eslaisse  as  plus  estouz, 

Ou  il  voit  que  le  presse  est  graindre. 
785  Hoiaus  n'i  ose  plus  remaindre  : 

Vit  sen  grant  dueil  et  sen  damage, 

Qu'Illes  a  mort  de  sen  parage 

Bien  al  montant  de  dis  et  uit. 

N'a  mie  tort  se  il  s'en  fuit, 
790  Que  trait  se  sont  si  home  ariere. 

Tournent  les  dos  ;  le  chace  est  fiere. 
Li  un,  puis  que  li  autre  fuient, 

N'ont  aresté  ;  un  tertre  puient. 

Li  vint  les  sivent  moût  de  près, 
795  Qui  d'eus  vengier  sont  moût  engrès. 

D'ambedeus  parz  est  granz  le  chace  ; 

Couverte  en  est  de  sanc  le  trace. 

Le  chace  est  moût  desmesuree, 

Deus  lieves  plaines  a  durée. 
800  Des  fuianz  est  moût  granz  le  perte  ; 

Trop  grant  angoisse  i  ont  souferte. 

Serré  se  tienent  et  estroit, 

Entrues  qu'il  vienent  al  destroit 

Ou  li  criz  de  le  terre  ert  leur. 
805  La  passent  outre,  a  grant  douleur. 

La  les  ont  François  abatuz. 

Navrez  et  morz  et  confonduz. 

Le  haie  ert  granz  :  n'i  passent  mie, 

Car  il  tourneroit  a  folie. 
810  Or  n'i  a  que  del  retourner, 

Qu'il  fait  iluec  mal  séjourner; 

El  repairier  se  sont  tuit  mis. 

nies  en  vient  a  ses  amis  ; 

Souvent  se  sont  entrebaisié  : 
815  Tost  sont  lour  hiaume  deslacié  ; 

Chascuns  se  ventaille  deslace  ; 

Icil  le  baise,  et  cil  l'embrace. 
'    Merveilles  ont  grant  joie  eue 

Pour  se  prouece  qu'ont  veùe  ; 
820  Pour  se  prouece  et  se  valeur 

Oublient  toute  le  douleur 

797  tcace  —  800  De 

Qu'il  ont  souferte  toute  jour, 

Ou  il  estuet  moût  de  séjour. 

Les  François  ont  moût  conjoïz, 
825  De  bon  cuer  veùz  et  oïz  ; 

Trestuit  ensemble  s'entrebaisent. 

As  osteus  vont,  et  si  s'aaisent. 

Chastiaus  ont  buens  et  plains  de  gent  ; 

Si  ont  assez  or  et  argent, 
850  Ne  crieme  n'ont  de  nul  assaut, 

Fors  seul  de  Dieu,  qui  est  en  haut  : 

Puis  qu'Illes  issi  de  le  terre 

Se  sont  fermé  contre  le  guerre. 

nies,  li  preuz,  li  genz,  li  biaus, 
895  En  sen  demaine  a  deus  chastiaus, 

Et  deus  li  ot  par  terre  mis 

Hoiaus,  li  fel,  ses  anemis  ; 

Et  s'en  i  avoit  encore  un 

Qu'il  et  Hoiaus  orent  comun, 
840  Pour  cui  le  guerre  comença  ; 

Qu'onques  de  set  ans  en  en  ça 

N'en  ot  le  montant  d'un  denier  : 

Tort  li  a  fait  grant  et  plenier. 

Li  mires  qui  les  navrez  saine 
845  Les  a  gariz  en  le  quinsaine. 

Cil  de  la  ront  gariz  les  leur, 

Qu'il  nen  ont  ne  mal  ne  douleur, 

Fors  seulement  li  dis  et  uit 

Qui  furent  mort  par  mal  conduit. 

826  Trestot  —  828  p's  —  83  5  a  des 

850  Tuit  cil  del  pais  joie  en  ont, 

Fprs  cil  qui  del  parage  sont  : 
Mieuz  aiment  lour  félon  parent 
De  bien  preudome  d'autre  gent  ; 
Tuit  vuelent  Hoel  grant  damage, 

855  Fors  cil  qui  sont  de  sen  parage. 

Et  cil  del  pais,  li  pluiseur, 
Qui,  pour  soufraite  de  signeur, 
S'estoient  a  Hoel  tourné 
Sont  a  cestui  tuit  retourné  : 

860  Maint  preudome  ot  en  celé  terre, 

Que  cil  avoit  destruit  par  guerre, 
Qui  tuit  ensemble  a  cestui  vienent 
Et  de  le  guerre  a  lui  se  tienent  ; 
A  lui  se  tienent  tout  de  bout 

865  Et  ont  laissié  celui  del  tout  ; 

Hoiaus  pert  moût  de  sen  revel. 
Al  duc  Conain  en  fu  moût  bel 
Qu'il  en  a  tel  nouvele  oie. 
Se  suer  s'en  est  moût  esjoïe, 

870  Le  preuz,  le  bêle,  le  plus  sage 

Qui  onques  fust  de  nul  parage  : 
Aine  Calerons  n'oï  nouvele 
Qui  tant  li  fust  amee  et  bêle. 
Al  jour  qu'lUes  enfes  estoit 

875  A  le  court  moustrer  ne  s'osoit 

Pour  Hoel,  le  félon  prouvé  ; 
Car  s'il  l'eùst  a  court  trouvé, 

862  cesti 

Ja  pour  le  duc  ne  remansist 

Que  il  en  fin  ne  l'ocesist. 
880  Mais  dès  ore,  se  lui  est  buen, 

I  ira  il  tout  maugré  suen. 

A  trois  cenz  chevaliers  i  muet  ; 

Sagement  vait,  cou  li  estuet. 

nies  n'est  mie  a  escharnir  : 
885  D'armes  les  fist  moût  bien  garnir, 

Et  les  chevaus  fist  traire  en  destre. 

nies  est  preuz  et  de  bel  estre  ; 

Le  cuer  a  moût  de  joie  plain. 

A  le  court  vint  al  duc  Conain, 
890  Qui  a  grant  joie  les  reçoit, 

Et  tant  li  dit  qu'il  s'aperçoit 

Que  li  est  bel  de  le  victoire 

Et  de  l'oneur  et  de  le  gloire 

Que  Damedieus  li  a  donee  ; 
895  Et  Calerons,  le  bêle  née, 

A  moût  grant  joie  de  celui. 

Puis  tourna  moût  a  grant  anui 

A  ambedeus  celé  acointance  : 

Lour  granz  biautez  et  lour  vaillance, 
900  Lour  courtoisie  et  lour  prouece 

Les  mirent  tosten  tel  destrece... 

Icou  qu'ele  est  courtoise  et  bêle 

Plus  que  ne  soit  el  mont  pucele 


883  celi  —  891  dist  —  892  lui  —  898  amedos  ~   899  grat 

Fait  celui  a  s'amour  entendre 
905  Et  si  très  haute  amour  emprendre  ; 

Et  tout  içou  ra  en  celui, 
Et  cou  fait  ele  entendre  a  lui. 
Frans  est  et  douz  et  debonaire, 
Mais  n'est  pas  de  si  haut  afaire 
910  Corn  Calerons  de  le  moitié. 

Or  ont  andui  si  esploitié  : 
Amours  les  a  bien  pris  a  laz. 
Com  avroit  il  de  li  soulaz, 
N'ele,  qui  est  le  suer  al  duc, 
91 5  Com  avroit  le  fil  Eliduc  ? 

Mais  de  cez  deus  ai  tant  apris 
Qu'il  ne  sont  mie  si  souzpris 
Que  cent  tanz  encor  plus  ne  soient. 
Auques  lour  plest,  qu'il  s'entrevoient  ; 
920  Si  font  encor  com  de  lour  gré  ; 

Car  en  amour  a  maint  degré  : 
Al  comencier  est  debonaire  ; 
Le  gent  blandist  pour  mieuz  atraire, 
Et  puis,  quant  il  est  eure  et  lieus, 
925  Reset  bien  moustrer  de  ses  gieus. 

Cist  n'en  ont  pas  encor  grant  cure  : 
Bien  lour  ira  s'ensi  lour  dure. 
Mais  s'autrement  n'alast  l'amours, 
Li  lais  ne  fust  pas  si  en  cours, 


918  Que  .c.  ans  —  930  Sii  font  —  022  AI  9mencier  &  d. 
—  925  Ne  setb.  m.  de  ses  ieus  —  927  ira  si!  siut  lordure 

930  Nel  prisassent  tuit  li  baron. 

Granz  chose  est  d'ille  et  Galeron  : 

N'i  a  fantosme  ne  alonge, 

Ne  ja  n'i  trouverez  mençonge  ; 

Teus  lais  i  a,  qui  les  entent, 
955  Si  li  semblent  tout  ensement 

Corn  s'eùst  dormi  et  songié. 

nies  s'en  lieve  et  prent  congié  : 

«  Pucele,  »  fait  il,  «  Deus  vous  saut  ! 

Cil  Damedieus  qui  maint  en  haut 
940  Me  doinst  encore  lieu  et  aise 

De  faire  chose  qui  vous  plaise. 

—  Amis,  et  Dieus  vous  beneïe, 

Et  il  confonde  et  maleïe 

Toute  le  gent  qui  mal  vous  vuelent 
945  Et  vostre  mal  pourchacier  suelent, 

Et  il  me  doinst  le  jour  savoir 

Que  je  lour  voie  honte  avoir.  » 

Uns  garz  punais  qu'ilucc  estoit 

Va  tout  oï  :  monte  a  esploit  ; 
950  Rogelion  le  vait  retraire, 

Qui  moût  est  fel  et  de  pute  aire. 

Il  vueut  que  ceste  fust  s'amie, 

Mais  ele  ne  l'adaigne  mie. 

Rogelions  ert  niés  Hoel, 
95  s  Et  si  estoit  frères  Marcel, 


951    Grant  cose   est  dille  a  galeron  —  948  pusnais  -  9^1 
deputaire  —  9^2  voit  —  95  $  martel 

Cui  nies  dona  le  colee, 

Al  départir  de  le  meslee, 

Que  n'i  estut  mais  referir. 

Or  li  cuide  cil  bien  merir 
960  Le  mort  sen  frère,  dont  se  dueut, 

Et  qu'om  en  court  si  bel  l'acueut. 

Teus  gent  ne  fu  pieça  veùe 

Com  li  traître  a  esmeûe. 

A  sen  oncle  vient  a  emblée, 
965  Qui  ra  moût  grant  gent  assemblée. 

nies  est  issuz  de  le  chambre  ; 

Entre  el  palais  pavé  de  lambre  : 

Al  duc  Conain  en  est  venuz. 

Ses  hom  liges  est  devenuz  ; 
970  S'en  a  se  terre  receùe 

Si  com  ses  père  l'ot  eue, 

Pour  que  le  puisse  reconquerre 

Et  a  chief  traire  celé  guerre. 

Congié  a  pris  moût  bonement  ; 
975  De  court  se  part  moût  liëment, 

A  tout  ses  trois  cenz  chevaliers. 

Deus  jours  chevauchent  touz  entiers  ; 

Al  tierz  se  sont  mis  a  le  voie. 

Démenant  grant  feste  et  grant  joie, 
980  Si  ont  en  une  terre  eré  ; 

Mais  ainz  qu'il  aient  moût  aie 

Lour  est  venuz  uns  mes  devant. 

Qui  nés  vait  mie  décevant  : 

961  qn  sa  c— 962  Tes  gens  -976  ses  .11.  c.  chev.  — 982  Lors 

«  Signeur,  »  fait  il,  «  armez  vous  tost. 
985  Hoiaus  vous  vient  a  toute  s'ost, 

A  cinc  cenz  chevaliers,  armez 

Ensi  com  vous  voz  cors  armez. 

Garnissiez  vous,  qu'il  vienent  ci  : 

Se  Damedieus  n'en  a  merci 
990  Et  prouece  ne  vous  defent, 

Mort  estes  tuit  comunement. 

Ci  vient  li  sire  des  félons, 

Ci  vient  ses  niés  Rogelions, 

Qui  aine  ne  firent  se  mal  non 
99  5  Et  trecherie  et  traïson  ; 

Et  ainz  que  soit  li  jours  passez 

En  cuident  il  bien  faire  assez.  » 

Ceste  nouvele  est  espandue, 

Et  quant  il  l'ont  tuit  entendue, 
1000        Des  palefroiz  tantost  descendent 

Et  cez  armes  par  terre  estendent. 

Nen  i  a  nul  qui  tant  soit  fiers 

De  touz  les  trois  cenz  chevaliers 

Qu'Illes  n'ait  plus  grant  vasselage 
looj         Et  plus  de  cuer  et  de  courage. 

Il  s'arme  al  plus  tost  que  il  puet  ; 

Teus  armes  a  com  li  estuet  : 

Monte  el  cheval  par  som  l'estrier, 

Saisist  l'escu  et  prent  l'espier  ; 


990  ne  nos  —  999  il  ont  —  1007  lui  —  !oq8  son  cstrier  — 

10 10         N'a  soing  de  faire  mauvais  plait. 

Des  trois  cenz  trois  batailles  fait  : 

L'une  en  a  sen  oncle  livrée, 

L'autre  a  sen  neveu  comandee  ; 

Li  François  de  se  compaignie 
1015         Sont  en  celi  qu'il  maine  et  guie, 

Çou  est  en  toute  le  première, 

Qui  a  plaissier  n'iert  pas  legiere. 

«  Biaus  niés,  »  fait  il,  «  n'i  ait  desroi  ! 

Bêlement  venez  après  moi. 
1020        Et  vous,  biaus  oncles,  demourez. 

Et  al  besoing  me  secourez.  » 

nies  li  preuz  a  tant  s'en  part, 

Embruns  souz  l'iaume,  a  un  regart 

Durement  fier  et  orguilleus. 
1025         Ses  anemis  ne  vient  pas  seus  : 

A  cinc  cenz  chevaliers  li  sourt. 

Il  nen  a  pas  el  mont  tant  sourt 

Qui  bien  n'oist  a  l'assembler... 

Al  parvenir  les  lances  baissent, 
1030        Et  les  escuz  fendent  et  plaissent  ; 

Cez  haubers  rompent  et  desmaillent. 

Cist  se  défendent,  cist  assaillent  : 

Li  nostre  et  cil  sont  tout  comun. 

Dis  contre  deus  et  cinc  contre  un. 
1035         nies  nen  a  que  cent  od  lui, 

S'en  a  bien  cinc  cenz  od  celui, 

1 0 1 1  De  —  1 0 1 5  Dont  en  celui  —  1 0 1 7  plaisir  —1023  En- 
bruns  sor  ielme  —  102  \  fiers  —  1027  montant  —  1033  nrë  v  cil 

Hardiz  et  plains  de  grant  vaillance. 

nies  i  fiert  tant  de  se  lance 

Que  ce  n'est  se  merveille  non, 
1 040        Si  fait  Hoiaus  al  cuer  félon  : 

Ne  s'entrecontrent  celé  foiz 

Que  chascuns  d'eus  ne  soit  destroiz. 

Li  estours  est  moût  forz  et  fiers 

Des  cent  as  cinc  cenz  chevaliers  : 
1045         De  tant  ne  fu  aine  teus  veùz. 

Li  cinc  cent  nen  ont  remeùz 

Les  cent  chevaliers  de  le  place  ; 

Mortieus  eûst  esté  le  chace, 

Ne  fust  le  fleurs  des  chevaliers  : 
io$o         Pour  cou  vot  il  estre  as  premiers  ; 

Car  qui  fait  bien  premièrement, 

C'est  avantages  durement... 

Ses  anemis  al  premier  tour, 

Plus  en  est  cremuz  tout  le  jour, 
10$  5         Et  cil  en  tout  le  jour  mains  fiers 

Qui  ne  l'estoutoie  a  premiers. 

Mais  cist  souztienent  trop  grief  fais. 

Li  dui  cent  vienent  a  eslais 

Dont  nies  fist  les  deus  batailles  :  ' 

1060        Si  ont  laciees  les  ventailles, 

Les  lances  sour  les  feutres  mises  ; 

Sempres  feront  teus  ademises 

1037  Hardi  et  plain  —  1041  Nés  entrecontrent  —  1046  nés 
cm—  10^0  vaut  —  lOjS  fier—  10^6  Q7  le  nestouloie  au 
premier  —  10^7  grie  —  1061  feutre 

Qui  moût  feront  a  redouter. 
Signeur,  plest  vous  a  escouter  ? 

1065         Es  deus  batailles  dont  je  di 
Sont  li  chevalier  plus  hardi 
Que  tigre  ou  lion  ou  lupart  ; 
Li  cent  lour  vienent  d'une  part, 
Et  d'autre  part  li  autre  cent, 

1 070         Plus  tost  que  quariaus  ne  destent. 
Tant  corn  cheval  pueent  aler 
Se  vont  lores  entredoner. 
Li  vassal  sont  hardi  et  fier, 
Et  les  hanstes  sont  de  pomier, 

1 07  $         Et  li  fer  agu  et  trenchant, 

Et  li  coup  vertuëus  et  grant  ; 
Si  veïssiez  tant  escu  fendre 
Et  tant  hauberc  rompre  et  estendre 
Et  desmaillier  et  desconfire  : 

1080        N'est  se  merveille  non  a  dire. 
Rogelions  al  cuer  félon 
N'i  fait  le  jour  se  tout  mal  non  ; 
A  cinc  cenz  chevaliers  i  est, 
Qui  trestuit  sont  garni  et  prest 

108$         D'Ille  et  des  suens  adamagier  ; 
Tel  i  vont  autrui  ostagier 
Qui  i  laissent  le  vie  en  gage  : 
Aine  n'i  ot  parlé  d'autre  ostage. 


1065  Ces—  1078  tant  escu  r.  —  1081  Roges  li  ons  —  1084 

Rogelions  soit  li  maudiz  ! 
1090         II  seus  les  a  touz  esbaudiz  ; 

Moût  par  i  a  hardi  vassal  : 

Se  plus  n'i  eùst  fait  de  mal 

Fors  seulement  cou  qu'il  i  fait, 

Assez  i  eùst  honte  et  lait. 
109$         nie  nous  cuide  desconfire, 

Et  le  nous  cuide  bien  ocire, 

Par  si  que  il  le  puisse  aerdre, 

Car  cuide  pour  lui  honeur  perdre, 

Qu'il  onques  n'ot  ne  ja  n'avra  ; 
1 100         De  Marcel,  que  a  mort  navra. 

Le  rehet  moût  estrangement. 

Et  cil  ne  l'aime  de  noient. 

Tant  vont  li  chevalier  membre 

Que  il  se  sont  entrecontré. 
1105         Li  chevalier  sont  moût  très  bel, 

Et  li  cheval  forment  isnel. 

Et  li  vassal  bien  les  eslaissent  ; 

Al  parvenir  les  lances  baissent. 

Et  s'entrevienent  par  vertu, 
1 1 1 0        Et  cil  fiert  Ille  en  sen  escu  : 

Isneleraent  se  lance  froisse. 

nies  le  fiert  par  grant  angoisse, 

Car  il  l'ataint  a  descouvert  : 

Le  costé  li  a  entr'ouvert  ; 

1089  Roges  lions  —  1090  Y  seus  —  1093  ql  li  fait  —  1095 
Il  le  —  1 097  ç  ce  q  —  1 098  por  lui  cuide  —  1 1 00  De  martel  q 

1 1 1 5         Je  VOUS  di  bien  sanz  nul  cuidier 

Qu'il  li  fist  le  sele  vuidier. 

A  terre  chiet  d'eus  touz  li  pire  ; 

S'il  ja  garist,  c'iert  par  bon  mire. 

Sour  une  coûte  si  l'en  portent 
1 1 20        Icil,  qui  moût  se  desconfortent. 

Grant  sont  li  cri,  grant  sont  li  plour, 

Mais  onques  pour  cou  n'a  retour, 

Que  li  estours  ne  soit  pleniers. 

Nus  ne  s'i  prise  deus  deniers 
1 1 25         Se  il  n'i  moustre  se  vaillance 

Od  l'espee  ne  od  le  lance  : 

Pour  le  plaie  Rogelion 

En  prenent  tel  religion 

Dont  maint  ami  pert  mainte  drue  ; 
1 1 30        Abatent  les  sour  l'erbe  drue, 

Navrez  et  morz  et  malbailliz. 

nies  i  est  moût  assailliz  ; 

Gel  jour  i  suefre  moût  grant  paine. 

Le  dueil  que  Hoiaus  i  dem.aine 
1 1 3  5         Ne  puet  nus  dire  ne  conter  ; 

Li  maus  en  comence  a  monter. 

Hoiaus  cerche  les  rens  entour  : 

nie  vait  querant  en  l'estour, 

Une  eure  la  une  eure  ci, 
1 140        Tout  sanz  pitié  et  sanz  merci  ; 

Cil  rêvait  ensi  lui  querant. 

Tant  vont  le  place  requérant 

Qu'il  s'entrevienent  en  un  val  ; 

Moût  sont  andui  buen  a  cheval  : 
1 145         Li  queus  que  soit  se  mort  i  quiert. 

Hoiaus  de  plains  eslais  le  fiert, 

Que  moût  le  cuida  bien  confondre  : 

L'escu  li  perce  et  li  esfondre  ; 

Petit  en  faut  qu'il  ne  l'afole, 
1 1 50         Mais  que  le  lance  en  pièces  vole. 

nies,  qui  mie  ne  se  faint, 

Hoel  el  col  endroit  ataint, 

Que  l'auberc  desront  et  desmaille 

Et  qu'il  li  perce  le  ventaille  ; 
1 1 5  5         Par  som  le  croupe  del  cheval 

En  porte  a  terre  le  vassal. 

En  fuies  tournent  li  plus  haut  : 

Desconfit  sont,  autant  se  vaut. 

Tant  en  ociënt  a  le  chace 
1 160         N'est  hom  el  mont  qui  conte  en  face 

Ne  qui  en  sache  a*chief  venir. 
♦  De  pesme  jour  puet  souvenir 

Celui  qui  prison  ne  se  rent  : 

Les  uns  ocit,  les  autres  prent 
Il  é  $         nies,  qui  cuer  a  de  lion  ; 

Touz  ceus  del  lignage  félon 

Ra  a  le  chace  ocis  et  morz, 

Et  pris  les  autres  par  esforz. 

1 142  Tuit  —  1152  Hoel  entol  —  i  i64  0cist  —  1  i6j  de  félon 

Rogelion  ocis  eùst 

1 1 70        Moût  voulentiers  se  il  peùst, 

Mais  moût  sont  loing  de  grant  manière 
Cil  qui  l'en  portent  en  litière. 
Et  cil  qui  pris  sont  en  l'estour 
Ont  Ille  rendu  mainte  tour 

117^         Et  maint  palais  et  maint  donjon  ; 
Tuit  sont  en  se  subjection. 

Trestouz  s'assemble  li  barnages  ; 
Si  en  prent  lUes  les  homages, 
Sauve  le  feùté  le  duc. 

1 180         Or  est  Hoiaus  pris  al  trebuc  ; 
Que  quanque  fel  vait  décevant 
Li  vient  en  le  fin  par  devant. 
Or  est  nies  sire  clamez, 
Or  est  il  durement  amez  ; 

1 1 8  5         Bien  a  desservi  qu'il  soit  sire. 

Et  quant  li  dus  Conains  Tôt  dire, 
Moût  en  a  grant  joie  a  sen  cuer, 
Et  Calerons,  se  bêle  suer. 
Tel  joie  en  a  quant  e'ie  l'ot 

1 1 90         Que  onques  mais  si  grant  nen  ot. 
Li  dus  Conains  a  lui  le  mande: 
Toute  Bretaigne  li  comande, 
Qu'il  en  soit  sire  et  seneschauz, 
Que  chambrelens  ne  mareschauz 

1 195         Ne  nus  hom  de  se  région 

Ne  face  rien  se  par  lui  non  ; 

Il  méismes  del  tout  s'i  met 

Que  il  sour  lui  ne  s'entremet 

De  rien  dont  om  le  mate  en  plait. 
1 200        Tout  cou  qu'lUes  vueut  faire  est  fait  : 

Nus  ne  li  ose  estre  a  contraire. 

nies  est  moût  de  bel  afaire 

Et  preuz  et  sages  et  senez  ; 

Del  duc  servir  est  moût  penez  : 
I  205         Toute  Bretaigne  le  petite 

Li  met  en  pais  et  li  aquite  ; 

Les  tours  abaisse  et  fait  les  droiz, 

Et  en  justise  est  forz  et  roiz  ; 

Mainte  maie  coustume  abaisse. 
1210        Mais  il,  qui  les  orguilleus  plaisse, 

Est  durement  bleciez  d'amour  : 

Ses  maus  ne  fine  nuit  ne  jour. 

Pour  celi  est  en  grant  bataille 

Qui  pour  s'amour  paine  et  travaille  ; 
1 2 1 5         Andui  en  sont  a  chier  escot, 

Mais  Funs  de  l'autre  ne  set  mot  : 

Ne  nies  nel  set  de  celi, 

Ne  Calerons  que  cil  aint  li  ; 

Car  celé  est  si  très  haute  chose  . 
1 2  20        Que  cil  descouvrir  ne  li  ose, 

N'ele  ne  li  descouverroit 

Premièrement  pour  rien  qui  soit  ; 

ii96por 

Qu'il  n'afiert  pas  que  feme  die  : 
«  Je  vueil  devenir  vostre  amie  » 

1225         Pour  qu'om  ne  l'ait  ançois  requise 
Et  moût  esté  en  sen  servise. 
Ne  li  bas  home  ne  li  haut 
N'estoient  pas  lores  si  haut 
Com  il  sont  ore  le  moitié  : 

1 230        Or  cuide  il  avoir  esploitié 

Ainz  qu'il  ait  fait  le  quarentaine  ; 
Car  s'om  n'esploite  en  le  semaine, 
Ja  n'i  poura  om  puis  venir. 
Om  ne  vueut  mais  lonc  plait  tenir  : 

1235        Nus  hom  n'est  mais  couarz  del  dire, 
Car  se  ce  vient  a  l'escondire. 
Ailleurs  rêvait  querre  autretel  ; 
S'il  a  sen  buen,  il  requiert  el. 
Amours  n'est  pas  de  tel  manière  ; 

1 240         Qu'el  ne  vueut  pas  que  nus  i  quiere 
Rien  outre  cou  qu'il  i  dessert. 
Mais  sen  servise  nus  n'i  pert, 
Pour  que  il  soit  de  bone  atente  ; 
Amours  ne  tout  nului  se  rente. 

1245        ^^^  ^"i  ^^^^  set  plaindre  et  proiier 
Ne  fait  el  qu'amour  desvoiier  : 
Com  li  popelicans  a  loi, 
Qui  les  homes  maine  a  besloi. 

Qui  se  consire  de  le  char  : 
1250         Pour  les  genz  mener  a  eschar 

Çou  fait,  et  pramet  plus  a  faire, 

Pour  nous  et  pour  le  loi  desfaire. 

Ensi  l'ont  comencié  pieça  : 

Autressi  font  cist  par  de  ça, 
1255         Qui  s'en  plaignent  et  mal  nen  ont, 

Et  moût  prametent  et  poi  font. 

Souvent  en  sont  les  durfeûes 

Par  cez  pramesses  deceùes. 

De  legier  croit  :  tost  est  gabee 
1 260         Celé  qui  a  folie  bee  ; 

Mais  pluiseurs,  qui  de  çou  n'ont  cure, 

Ont  pour  pramesses  grant  rancure  : 

Croient,  pour  çou  que  trop  sont  simples  ; 

Souvent  en  mouillent  puis  lour  guimples, 
1 26^         Qu'eles  en  pleurent  chaudes  lermes. 

Sire  Dieus,  vendra  ja  li  termes 

Que  tel  amant  soient  destruit  ? 

Cui  chaut  ?  ja  voit  om  par  le  fruit 

Queus  est  de  l'arbre  li  raiz. 
1 270        Bien  gart  chascuns  ne  soit  traïz, 

Chascune  que  ne  soit  traie  ! 

Le  sage  a  touz  jours  bone  aïe, 

Car  sapiënce  est  se  compaigne. 

Que  nus  hom  ne  li  face  engaigne, 
1 275        Et  bien  li  moustre  apertement 

Se  nus  l'aime  parfaitement. 

I  249  consirent  —  1 264  plus  lor  gTple 

Foie  ne  conoîst  sen  anui, 
N'aie  ne  set  amer  nului, 
Ne  nus  ne  doit  a  li  entendre 

1 280        Ne  pour  s'amour  grant  paine  rendre, 
Qu'en  fol  n'en  foie  nen  a  rien 
De  bone  amour  ne  d'autre  bien  ; 
Car  amours  est  sanz  vilenie, 
Et  fous  et  foie  nel  sont  mie.  • 

1 285         Ne  Guidiez  ja  que  garçonier 
Soient  ja  d'amour  parçonier, 
Ne  ja  ne  seront  parçonieres 
Celés  qui  en  sont  garçonieres  ; 
Que  toute  gent  lour  sont  comun, 

1 290        Ensi  li  blanc  corne  li  brun. 
Et  aiment  aussi  tost  ou  ainz 
Les  plus  soz  et  touz  les  plus  fainz 
Com  ceus  qui  ont  en  lour  baillie 
Prouece,  sens  et  courtoisie. 

1295         Icestes  qui  cou  faire  suelent 

Heent  si  tost  com  eles  vuelent  ; 
Qu'amours  ne  les  puet  assegier, 
Pour  cou  si  heent  de  legier  : 
Qui  aine  n'ama  de  legier  het. 

1 300        Celé  qui  plus  faindre  se  set 

Et  cil  qui  plus  de  chiere  en  font 
Sont  cil  qui  mains  souzpris  en  sont  ; 
Car  s'il  amoient  tant  ne  quant. 
Il  ne  feroient  ja  semblant  ; 

1 284  fol  &  foie  —  1 302  qui  plus  soupris 

1 505         Ainz  souferroient  lour  anui, 
Sifaitement  corn  font  cist  dui, 
Qui  se  lairoient  ainz  desfaire 
Que  nus  hom  seùst  Jour  afaire. 
II  pense  en  soi  :  «  Ne  li  chaut  mie 

13 10         Qu'ele  a  tel  home  soit  amie, 
N'a  moi  que  soie  ses  amis. 
Moût  ai  en  fol  lieu  men  cuer  mis  ; 
Car  se  li  dus  s'apercevoit 
De  se  sereur  que  je  couvoit, 

1 5 1 5         Trestout  men  servise  en  perdroie, 
Et  d'autre  part  rien  n'en  avroie 
Se  mal  gré  non.  Ne  sai  que  faire. 
Assez  est  fel  et  de  maie  aire 
Qui  tel  destourbier  mesle  et  muet 

1 5  20         Que  il  puis  abaissier  ne  puet, 

Mais  maint  le  font,  ne  sai  pour  quoi  : 
Ensi  a  fait  amours  de  moi, 
Qui  pour  celi  me  fait  villier 
Dont  nus  ne  me  puet  consillier  ; 

1325         Ne  nul  conseil  souz  ciel  ne  truis 
Fors  en  çou  que  j'avoir  ne  puis. 
Amours  maint  vaillant  home  esprent 
De  çou  dont  talenz  ne  li  prent, 
Ne  n'en  pouroit  a  chief  venir, 

1330         Ne  qu'emperere  devenir, 

Et  s'il  en  ert  a  chief  venuz, 
Si  en  seroit  pour  fol  tenuz, 

Pour  qu'om  le  peûst  aperçoivre. 
Puet  ele  donques  mieuz  deçoivre, 

1335         Et  puet  ele  dont  mieuz  trair  ? 
Mieuz  me  vendroit  celi  haïr, 
Qui  de  moi  nuire  est  coustumiere, 
Que  li  amer  en  tel  manière, 
Mais  haïr  ne  le  doi  je  mie, 

1 340        Ne  vouloir  qu'ele  soit  m'amie, 
Ne  li  amer  en  tel  endroit 
Ne  de  noient  haïr,  par  droit. 
Las  !  s'a  cou  tenir  me  pouoie, 
N'avroie  mal  :  gariz  seroie, 

1 345         Mais  ne  sui  pas  del  tout  a  moi, 
Et  cil  qui  mie  n'est  a  soi 
N'uevre  pas  tout  si  com  il  vueut, 
Ainz  fait  souvent  dont  moût  se  dueut. 
E  !  las,  chetis  !  com  je  me  dueil  ! 

1350         Je  faz  tout  el  que  je  ne  vueil. 
Amours,  qui  m'ocit  et  enserre, 
Devroit  om  le  mesfait  requerre, 
Qu'ele  m'a  mis  en  ceste  briche  ; 
Mais  de  tout  cou  que  font  li  riche, 

1355         Li  roi,  li  conte,  li  haut  home 
Souztienent  li  chetif  le  some  : 
Li  riche  tencent,  mais  Festrif 
Comperent  souvent  li  chetif. 
Espoir  amours  n'est  pas  haitiee, 

1 360         Qu'aucuns  l'a  malement  traitiee  : 

Or  si  me  muet  autrui  mesfait, 

Tout  aussi  com  li  dervez  fait, 

Qui  ja  ne  touchera  celui 

Qui  féru  l'a,  ainz  fiert  autrui. 
1 565         Grant  pièce  a  que  jou  ai  apris 

Que  haute  amours  met  home  en  pris, 

Mais  de  cesti  n'avroie  cure, 

Qu'ele  est  trop  haute  a  desmesure. 

E  !  las,  pour  quoi  m'en  sui  je  plainz 
1 370         Et  ne  pouroit  pas  estre  estainz 

Li  maus  qui  si  me  trait  et  tire 

Se  par  mort  non  ou  par  martire  ?  » 
Si  se  plaint  Illes  loing  de  gent. 

Et  Calerons  od  le  cors  gent 
1375         N'est  de  rien  nule  plus  a  aise, 

Qu'ele  n'a  chose  qui  li  plaise. 

Bêlement  dist  et  en  requoi  : 

«  Biaus  sire  Dieus,  qu'iert  il  de  moi  ? 

Com  jou  par  sui  maleùreuse 
1 580         Quant  de  celui  sui  soufraiteuse 

Qui  devroit  estre  soufraiteus 

De  men  gent  cors  le  couvoiîeus. 

Et  bien  me  devroit  couvoitier 

Se  il  i  cuidoit  esploitier. 
138$         Amours  me  fait  a  celui  tendre 

Qui  d'amour  n'ose  a  moi  entendre. 

A  grant  soufraite  me  déduis 

De  le  chose  que  j'avoir  puis  : 

Le  chose  que  je  plus  désir 

i  390        Puis  bien  avoir,  si  m'en  consir  ; 
Mais  qu'en  diroit  li  fiz  men  père 
Se  je  disoie  :  «  Biaus  douz  frère, 
«  Car  me  donez  Ille  a  mari.  » 
A  !  com  se  tendroit  a  gari  ! 

1395         Amee  m'a  tant  corne  soi, 

Si  laisse  pour  amour  de  moi 
Qu'il  ne  prent  feme  a  mariage, 
Qu'il  vueut  que  j'aie  l'iretage.  » 
Lors  se  repense  et  dit  :  «  Coment 

1400        Te  donroit  il  plus  hautement  ? 
Cist  li  a  mis  en  pais  se  terre 
Et  apaisiee  mainte  guerre. 
Sire  Dieus,  qu'en  dira  li  dus  ? 
Se  il  nel  vueut,  je  n'en  sai  plus, 

1405         Mais  tout  le  siècle  guerpirai 
Et  pour  amour  Dieu  m'en  irai 
En  l'abeie  des  nonains.  » 
Un  jour  avint  que  dus  Conains 
Monta  pour  soi  esbanoier  ; 

1410         De  ceus  quil  suelent  guerroier 
Se  prist  li  dus  a  pourpenser 
.Qu'aine  ne  se  pot  vers  eus  tenser  : 
Ore  n'a  il  un  seul  voisin 
Qu'Illes  n'ait  fait  a  lui  aclin  ; 

.141  $         Touz  les  a  mis  desouz  ses  piez, 
S'en  est  li  dus  joianz  et  liez. 

1399  dist  —  1404  Sil  ne  le  veut  —  1407  de 

Or  li  voudra  gueredoner, 

Se  sereur  li  voudra  doner  : 

Mieuz  ne  le  puet  il  marier, 
1420         Que  se  nus  le  vueut  tariër 

Et  guerroier  et  assaillir, 

Cil  ne  li  poura  pas  faillir  ; 

Près  li  sera  s'il  a  besoing. 

Mais  d'une  chose  est  il  en  soing, 
1 42  5         Que  Calerons  ne  vueille  mie 

Estre  ne  s'oisseur  ne  s'amie, 

Mais  trop  li  tarde  et  li  demeure. 

Quant  li  dus  voit  le  terme  et  Teure, 

Si  Paparole  en  tel  manière  : 
1430         «  Entendez  moi,  suer  douce  chiere, 

Par  icel  Dieu  qui  maint  sour  nous, 

Je  n'aim  rien  nule  plus  de  vous  ; 

Pour  cou  me  plairoit,  bêle  née, 

Que  vous  fuissiez  bien  assenée 
14^  5         En  men  vivant  a  tel  signeur 

Que  vous  i  eussiez  honeur. 

Et  qui  me  tere  maintenist. 

Quel  que  de  moi  puis  avenist, 

—  De  oui  voulez  vous  dire,  sire  ? 
1440        —  Bêle  sage,  je  ne  l'os  dire  : 

Je  vous  dirai  assez  de  oui, 
Sel  saverez  encor  enqui. 

—  Trestout  en  soiez,  sire,  quites  : 
Cardez  que  ja  rien  ne  m'en  dites 

1445         Que  ne  soit  preuz  a  maintenir 

Ne  dont  ne  puisse  a  chief  venir  ; 
Car  je  voudroie  mieuz  estre  arse 
Et  fust  al  vent  le  poudre  esparse 
Que  jel  fesisse  contre  cuer. 

1450        —  Est  il  dont  nus  hom,  douce  suer, 
Qui  soit  a  vostre  voulenté  ? 

—  Sire,  se  Dieus  me  doinst  santé, 
Ouïl,  car  un  tel  home  sai 

Ja  nul  nen  avrai  se  lui  n'ai. 
1455         —  Suer,  qui  est  il  ?  Nomez  le  moi. 

—  Sire,  par  le  foi  que  vous  doi, 
Içou  est  vostre  seneschauz  : 

S'il  estoit  touz  nuz  et  deschauz, 
Si  me  plairoit  il  mieuz,  biaus  sire, 
1460         Que  l'emperere  a  tout  l'empire. 

—  Suer,  n'avez  mie  meschoisi, 
Et  Damedieus  m'aït  ensi 

Com  c'est  li  hom  qui  plus  me  plest  ; 
Que  de  touz  ses  bien  faiz  se  test, 
146$         Et  de  le  moitié  qu'il  fait  seus 
Esrageroit  uns  orguilleus  ; 
Rendue  m'a  en  pais  me  terre. 

—  Se  je  le  vous  osasse  querre, 
Pièce  a  jel  vous  eusse  quis. 

1470  —  Ore  m'avez  del  tout  conquis  : 
Aine  mais  de  rien  ne  fui  si  liez.  » 
Et  Calerons  li  vait  as  piez  ; 

Li  dus  Conains  l'en  lieve  a  mont, 

Qui  de  grant  joie  le  semont. 
1475         Li  dus  Conains  a  Ille  vient  : 

«  Amis,  »  fait  il,  «  bien  me  souvient 

Que  m'avez  richement  servi  ; 

Bien  soit  de  l'eure  que  vous  vi  ! 

Or  vous  iert  tout  gueredoné. 
1 480        —  Sire,  vous  m'avez  tant  doné  ! 

—  Encor  vous  ferai  plus  d  oneur, 
Car  je  vous  donrai  me  sereur 

Par  mains  d'evesques  et  d'abez. 

—  Sire,  pour  Dieu,  ne  me  gabez, 
148J         Qu'aine  nel  desservi  a  nul  jour. 

—  Amis,  se  Dieus  me  doinst  honeur, 
N'ai  de  vous  gaber  nule  envie, 

Car  je  vous  donrai  en  me  vie 

Assez  de  quanque  terre  charche, 
1490         Et  quatre  chastiaus  en  le  marche, 

Et  plaine  terre  avrez  adès 

Et  trestout  après  men  décès. 

Et  me  sereur,  qui  tant  est  bêle. 

De  cui  liquensd'Anjau  m'apele, 
1495         Et  cil  de  Poitiers,  qui  m'en  prie, 

Et  li  bons  dus  de  Normendie. 

Ele  nen  a  de  nul  d'eus  cure. 

Si  m'en  portent  tuit  troi  rancure 

Que  je  ne  lour  doing  me  sereur.  » 
1 500        Cil  en  vait  as  piez  sen  signeur  ; 

Li  dus  Pen  lieve  isnelement, 
Et  cil  li  dit  moût  bêlement  : 
«  Sire,  vous  m'avez  moût  ofert, 
Mais  il  n'iert  ja,  espoir,  soufert, 
1 505         Endroit  de  li,  qu'ele  me  praigne, 
Dès  qu'ele  nul  de  ceus  n'adaigne. 

—  Amis,  s'a  li  en  vueil  plaidier, 
Je  vous  i  pourai  bien  aidier  ; 
Mais  j'en  vueil  estre  bien  louez. 

1 5 10        —  Sire,  se  faire  le  pouez, 

Nel  vous  pourai  gueredoner  : 

Vendre  me  pouez  et  doner  ; 

Mais  tout  içou  monte  a  petit.  » 

Et  li  dus  Conains  en  souzrit  ; 
1515         Li  dus  tramet  pour  le  pucele. 

Et  si  li  dit  :  «  Amie  bele. 

Je  vous  aim  moût  de  bone  foi, 

Car  prenez  pour  l'amour  de  moi 

nie  a  mari  ;  car  entresait 
1 520         Vueil  et  cornant  que  il  vous  ait. 

—  Biaus  sire,  quant  î  —  Hui  en  cel  jour. 

—  Et  je  l'otroi  pour  vostre  amour.  » 
A  le  court  ot  un  archevesque 

Et  un  abé  et  un  evesque, 
1525         Si  ont  le  pucele  espousee. 

nies,  qui  moût  l'a  goulousee, 

Et  Calerons  ne  font  qu'un  lit, 

Et  ont  tel  joie  et  tel  délit 

Que  nus  hom  nel  pouroit  conter. 
1530         Or  comence  joie  a  monter, 

Qu'aine  tant  n'ot  hom  en  unes  nuiz  ; 

Puis  orent  entr'eus  mainz  anuiz 

Et  mainte  grant  mésaventure. 

Teus  est  amours  et  se  nature  : 
I  $  3  5         Nus  ne  le  maintient  longement 

Qu'il  n'ait  entremesleement 

Assez  de  tel  mistere  en  lui  : 

Une  eure  joie  et  l'autre  anui. 

Quant  li  conte  oient  le  nouvele 
1 540        Et  d'Ille  et  de  le  damoisele, 

L'uns  mande  l'autre  par  message 

Qu'il  face  assembler  sen  barnage 

Et  viegne  vengier  celé  honte. 

Vient  i  et  li  dus  et  li  conte, 
1 545         Et  chascuns  d'eus  a  tel  pouoir 

Com  il  puet  souz  ciel  plus  avoir. 

Ne  vienent  pas  si  a  emblée 

Qu'Illes  n'ait  faite  s'assemblee 

Ançois  que  viegnent  en  Bretaigne. 
1550        II  n'est  nus  hom  qu'a  lui  ataigne 

Qui  la  ne  viegne  a  sen  esforz. 

Par  uns  destroiz  doutez  et  forz 


I J31   en  vne  nuis  —1533  g^'^ns  —  1 534  Tele  est  —  1 5^6 
entre  mes  iiement 


5'8  GAUTIER    d'aRRAS 

Couvient  passer  les  Poitevins, 
Les  Normanz  et  les  Angevins  : 

1555         Tant  oirent,  serré  et  estroit, 
Qu'il  sont  venu  a  cel  destroit. 
Près  de  le  haie  se  logierent  ; 
Nuiz  fu  quant  il  se  herbegierent, 
Et  a  Fendemain  passeront, 

1 560         Çou  diënt  tuit,  mais  non  feront  : 
Ne  cuit  pas  qu'Illes  lour  consente, 
Que  livrer  lour  cuide  autre  entente, 
nies,  H  preuz,  li  bien  apris, 
Les  a  ainz  l'ajourner  souzpris, 

I  $6$         Et  prent  le  duc  et  les  deus  contes  ; 
Li  autre  ont  ass.ez  laiz  et  hontes, 
Malaventure  et  mesprison 
Dès  que  li  prince  sont  prison. 
Qui  qu'en  ait  joie  ne  moleste, 

1570         Le  suer  al  duc  en  fist  tel  feste 
Le  dame  n'avra  mais  tel  joie  ; 
Moût  li  demeure  qu'el  le  voie. 
D'Ille,  le  preu,  le  bel,  le  gent, 
Parolent  en  bien  toute  gent  ; 

157$         Car  il  n'est  nus  qui  tant  soit  sire 
De  cui  om  puisse  tel  bien  dire. 
En  lui  nen  a  rien  a  blasmer, 
Qu'il  aime  quanqu'il  doit  amer 

Et  moustre  a  l'orne  cui  il  het 
1 580         Confaitement  haïr  le  set. 

Or  est  le  suer  al  duc  moût  liée, 

Qui  a  esté  contraliiee 

De  gent  mauvaise  et  anoieuse, 

De  pesme  et  de  contraliieuse. 
1585         nies,  li  preuz,  li  afaitiez. 

Est  durement  forz  et  haitiez. 

Il  est  amontez  par  prouece. 

Par  courtoisie  et  par  largece.. 

Pour  cou  les  tient  il  en  chierté, 
I  $90         Et  mains  lour  moustre  de  fierté 

Qu'il  ne  fist  ainz  qu'il  l'eûst  pris... 

Ne  puet  pas  estre  de  grant  pris 

Qu'a  celui  faire  honte  bee 
.    Qui  Fa  hauciee  et  amontee. 
1595         Dieus  !  qui  veïst  et  qui  oïst 

Com  nies  li  preuz  s'esjoïst  ! 

Se  joie  croist  et  renouvelé 

Pour  amour  a  le  damoisele  ; 

Car  il  nen  a  el  mont  celi 
1 600        Qui  de  biauté  se  praigne  a  li. 

Trestouz  li  monz  le  loe  et  prise, 

Car  om  ne  set  si  bien  aprise  ; 

Pour  cou  est  Illes  plus  en  grant 

D'estre  touz  jours  a  sen  cornant, 
1605         A  sen  vouloir,  a  sen  plaisir. 

Illes  n'ot  onques  jour  loisir 

De  dire  a  nului  vilonie 
Ne  ramprosne  ne  félonie  ; 
N'ert  mie  vilains  chevaliers, 

1610         N'après  les  armes  malparliers  : 
Chevaliers  n'ert  lors  si  RoUanz, 
Si  Oliviers,  si  Agoulanz, 
S'il  fust  entechiez  de  tel  vice, 
Que  om  nel  tenist  moût  a  nice. 

161 5         Bien  sai  que  del  diable  est  plains 
Qui  pour  se  prouece  est  vilains  ; 
Vilonie  vient  de  vil  lieu, 
Et  courtoisie  vient  de  Dieu, 
Et  qui  de  par  Dieu  preuz  devient 

1620        Courtoisie  aime  et  si  s'i  tient. 
Or  a  nies  tout  a  sen  chois, 
Pour  cou  qu'il  est  preuz  et  courtois. 
Touz  jours  estoit  amis  entiers  ; 
Moût  le  veoit  om  voulentiers 

1625         Quant  il  aloit  esbanoier. 
Un  jour  ert  alez  tournoier, 
Si  com  il  ot  fait  mainte  foiz. 
Mouî  par  ert  riches  li  tournoiz, 
Qu'il  i  ot  trois  mil  chevaliers, 

16^0         Hardiz  et  courageus  et  fiers, 
Et  s'en  i  ot  de  moût  estouz  ; 
Et  nies  les  i  venqui  touz  : 
Ensi  fu  li  afaires  pris 
Qu'Illes  ot  d'ansdeus  parz  le  pris  ; 

1635         Ne  ii  remaint  lance  a  brisier. 

Le  riens  qui  mains  fait  a  prisier 

Et  puet  avoir  mains  de  durée, 

C'est  chose  trop  desmesuree  ; 

Ne  mais  cou  que  avenir  doit 
1640         Ne  puet  nus  tolir  qu'il  ne  soit, 

Soit  de  noiier,  ocire  ou  ardre. 

Si  com  li  tournoiz  dut  espardre, 

nies  li  preuz,  qui  s'en  venoit. 

Vit  une  lance  qu'uns  tenoit  ; 
1645         Si  le  toli  a  l'escuier, 

Pour  jouster  a  un  chevalier 

Qui  la  tout  droit  estoit  venuz. 

Galopant  vait  les  sauz  menuz. 

Et  nies  se  pourpense  en  soi 
1650         Qu'il  ot  tout  vencu  le  tournoi, 

Et  que  cist  seus  n'en  ira  mie 

Qu'il  n'ait  le  jouste  pour  s'amie. 

Ne  l'osa  ne  nel  vot  laissier  ; 

Le  cheval  prist  a  eslaissier, 
1655         Point  vers  celui,  et  cil  vers  lui  ; 

Si  s'entrevienent  ambedui. 

Mais  icil,  qui  vient  devers  destre, 

L'ataint  tout  droit  en  l'ueil  senestre. 

Quant  il  sot  que  il  l'ot  perdu, 
1660         Onques  hom  si  doulenz  ne  fu. 

Ses  compaignons  ensi  déçut 

Que  nus  le  chose  n'aperçut  ; 

A  sen  desarmer  home  n'ot 

Ne  mais  qu'un  clerc  qui  moût  l'amot. 


6Z  GAUTIER   d'aRRAS 

1665         Cui  ses  père  fist  moût  granz  biens, 

Et  si  estoit  bons  surgiiens. 

Ses  compaignons  fist  atourner 

Et  en  lour  pais  retourner  ; 

Moustré  lour  a  que  il  se  dueut, 
1670         Et  qu'a  privé  séjourner  vueut. 

A  un  suen  manoir  s'atourna, 

Et  longement  i  séjourna. 

Biaus  ert  li  bois  et  genz  li  lieus, 

A  ues  malade  moût  soutieus, 
1675         En  une  chambre  l'ont  couchié, 

Mais  puis  n'i  a  nus  hom  touchié 

Ne  mais  li  clers  tant  seulement, 

Qui  set  trestout  sen  erement. 

Li  clers  set  auques  le  verte, 
1680         Mais  nies  a  double  enferté  : 

L'une  est  de  l'ueil  que  il  n'a  mie, 

L'autre  de  cou  qu'il  crient  s'amie. 

Qui  suer  est  al  duc  de  Bretaigne  ; 

Et  crient  qu'ele  mais  ne  l'adaigne 
1685         Et  qu'ele  l'ait  mais  en  despit  ; 

Si  se  crient  moût  de  cel  respit  : 

«  Tant  as,  tant  vaus,  et  jou  tant  t'  aim.  » 

«  Las  !  »  fait  il,  «  com  fui  pris  a  Faim 

Quant  Dieus  a  fait  de  moi  martir, 
1 690         Et  se  voudra  de  moi  partir 

Celé  dont  partir  ne  me  puis  ! 

E  !  las,  pour  quoi  vesqui  je  puis 

Que  cist  tourmenz  me  couru  seure  ? 

Maleoiz  soit  li  jours  et  l'eure 
1695         Que  je  ne  sui  eranment  morz  ! 

Car  cou  m'eùst  esté  conforz  ; 

Si  me  plainsist  me  douce  amie, 

Qui  ore  sera  m'anémie. 

Entrues  que  jou  deus  ieuz  avoie, 
1700        Ere  petiz  et  poi  savoie 

Pour  avoir  le  sereur  al  duc  : 

Ainz  ot  poi  li  fiz  Eliduc, 

Or  a  il  mains  de  le  moitié. 

E  !  las,  corn  ai  mal  esploitié  ! 
1705         Corn  or  m'a  mis  Dieus  en  oubli, 

Qu'ensemble  ai  perdu  moi  et  li  ! 

De  Dieu  sont  sacré  et  enoint 

Cil  qui  muèrent  en  lour  bon  point, 

Car  touz  li  monz  les  plaint  et  pleure. 
1710         E  !  las,  ja  vi  je  ja  tel  eure, 

Se  je  mourusse  a  droit  n'a  tort. 

Que  Dieus  fust  blasmez  de  me  mort. 

Las  !  queus  péchiez  m'a  encombré  ? 

Celé  qui  m'a  touz  jours  amé 
171 5         Et  hai  quanque  me  vot  nuire 

Voudra  me  mort  et  que  je  muire, 

Pour  qu'ele  sache  m'aventure  ; 

Mais  ja  le  douce  créature, 

Se  Dieu  piest,  le  voir  n'en  savra. 

1720         Dieus  !  com  m'a  mort  qui  me  navra, 
Quant  ne  me  pot  el  cuer  ferir  !  » 
Al  tierz  jour,  droit  a  l'enserir, 
Vint  le  nouvele  a  Galeron  : 
S'ele  ot  grant  dueil  de  sen  baron, 

1725         Ne  s'en  doit  nus  hom  mervillier. 
Ne  se  set  mie  consillier. 
Que  nus  hom  ne  li  set  a  dire  : 
«  Sifaite  plaie  a  vostre  sire  ;  » 
Il  n'estoit  compains  que  eûst 

1750         Qui  vraie  nouvele  en  seûst. 
Aler  i  vueut,  si  le  vera  ; 
Mais  s'il  puet,  ja  n'i  enterra. 
Le  dame  muet  vers  sen  ami  ; 
N'i  met  que  deus  jours  et  demi, 

1735         Si  a  bien  voie  a  quatre  jours, 

Mais  lour  chemin  acource  amours. 
Del  palefroi  est  descendue, 
Et  voit  le  chambre  pourtendue  ; 
Entrer  i  vueut  ;  cou  fu  noienz  : 

1740         Li  chambrelens  qui  est  laienz 
Li  a  moût  bien  l'uis  escondit  ; 
Et  enaprès  si  li  ont  dit  : 
«  Bêle  dame,  pour  Dieu,  merci  ! 
Vous  n'avez  or  que  faire  ci. 

1745         Po^''  Dieu,  ne  vous  en  coureciez, 

Car  vostre  amis  est  moût  bleciez 

Et  navrez  par  mésaventure  ; 

Si  est  ses  maus  de  tel  nature 

Que  il  li  feroit  double  anui 
1750        Sefeme  venoit  devant  lui. 

—  Certes,  signeur,  cou  poise  moi. 

Iriee  sui  quant  je  nel  voi.  » 

En  un  lieu  coiement  s'en  vait  ; 

Pleure,  souzpire,  grant  duel  fait. 
175  j        Entre  les  chambrelens  se  met, 

Et  des  afaires  s'entremet. 

A  l'avesprer  en  le  chambre  entre  ; 

Moût  li  tressaut  li  cuers  el  ventre  : 

Crient  que  péchiez  ne  le  deçoiv^  - 

1760        Et  qu'om  se  voisdie  aperçoive.     . 
Or  est  nies  moût  angoisseus 

Et  moût  iriez  et  coureceus, 

Tel  duel  n'ot  hom  ne  aine  ne  puis, 

Quant  a  celi  escondi  Puis 
1765         Que  il  aime  autant  come  soi. 

Entre  le  lit  et  le  paroi 

S'est  le  doulente  atapinee  ; 

Dedenz  le  chambre  encourtinee 

Muciee  s'est  souz  le  courtine. 
1770         L'uis  ont  gardé  par  aatine: 

Cui  chaut  ?  que  deceû  en  sont 
Trestuit  cil  qui  en  garde  Pont. 
Andui  ont  tel  duel  et  tel  ire 
Que  nus  nel  puet  conter  ne  dire  : 

1775         «  Ai  !  »  fait  il,  «  me  douce  suer, 
Corn  je  par  ai  en  moi  dur  cuer 
Quant  jou  sui  ci  et  vous  la  fors  ! 
Bêle,  se  vous  n'avez  men  cors, 
Mes  cuers  est  vostre  nuit  et  jour. 

1780        Las  !  corn  je  muir  pour  vostre  amour  ! 
Granz  est  li  maus  qui  me  tourmente. 
Et  Tamours  graindre  ou  j'ai  m'entente. 
De  l'amour  ère  a  chief  venuz, 
Mais  or  sui  de  tel  mal  tenuz 

1785         Qui  de  l'amour  m'esloignera  ; 
Car  ja  mais  ne  m'adaignera 
Celé  qui  n'adaigna  pour  moi 
Conte  ne  duc  ne  fil  a  roi.  » 
Si  se  démente  toute  nuit, 

1790        Et  cuidiez  vous  que  il  n'anuit 
A  le  bêle,  qui  autant  l'aime 
Com  il  meismes,  qui  s'en  claime  ? 
Ilueques  gist,  mais  n'est  si  ose 
Qu'ele  li  die  aucune  chose  ; 

1795         ^'^^^  0S2LSI  viaus  plourer  ne  plaindre, 
Si  en  peùst  sen  duel  refraindre. 
Moût  savroit  voulentiers  le  bele 
De  sen  ami  vraie  nouvele 

Dont  il  est  ensi  estourmiz . 
1 800        Sour  l'ajourner  s'est  endormiz 

Li  ber,  qui  tant  a  travillié  ; 

Et  celé  a  dusqu'al  jour  villié, 

Et  voit  celui,  qui  d'un  cendé 

A  laschement  sen  chief  bendé. 
1805         Li  bendiaus  ert  cheùz  a  val, 

Et  celé  esgarde  sen  grant  mal. 

Un  petitet  en  sus  se  trait, 

Et  sen  grant  duel  souvent  retrait 

Et  plaint  ilueques  sen  signeur  : 
1810        Duel  ot,  onques  mais  n'ot  grigneur. 

Et  s'ele  un  petit  demourast, 

Qu'ele  sen  grant  duel  ne  plourast, 

Ses  cuers  li  fust  partiz  en  deus. 

A  tant  si  pleure.  Ses  espeus, 
181 5         Qu'ilueques  languist  et  perist, 

Entent  le  cri,  si  s'esperist, 

Et  si  s'a  moût  esmervillié 

Qui  l'a  en  plourant  esvillié  : 

Ne  cuide  qu'il  i  ait  nului 
1820        Que  seulement  sen  clerc  et  lui. 

Quant  sen  bendel  a  ratourné. 

Vers  l'esponde  a  sen  chief  tourné, 

Et  voit  iluec  ester  s'amie, 

Ne  mais  il  ne  le  conoist  mie, 
1825         Ainz  cuide  que  ce  soit  uns  hom  ; 

Car  de  ses  piez  de  ci  en  som 

1 808  ë  son  grat 

Ne  puet  sour  li  rien  aperçoivre 
Qui  nel  puisse  moût  bien  deçoivre. 
«  Di  va,  »  dist  il,  «  que  fais  tu  ci  ? 
1850        —  Biaus  sire  chiers,  pour  Dieu,  merci  ! 

—  Di  va,  ci  n'est  pas  lieus  de  querre 
Aluez  ne  fiez,  honeur  ne  terre. 

Çou  est  me  chambre  ou  je  me  gis. 
Par  Dieu,  qui  pardona  Longis 
1835         Ses  péchiez  quant  il  féru  lot, 
De  tel  marchié  ne  soi  je  mot  ! 

—  Sire,  je  sui  ci  Calerons, 
Et  vous  si  estes  mes  barons. 
Que  j'aim  autant  corne  men  cors  ; 

1840        Si  fui  uissiere  par  defors 

Hier  toute  jour  et  fuisse  encore 
S'engiens  ne  fust,  mais  si  est  ore 
Que  je  me  sui  ensi  tenue 
Que  je  sui  devant  vous  venue. 

1845         Or  si  me  soit  le  raisons  dite 

Pour  quoi  m'est  l'entrée  escondite  ; 
Car  je  nel  cuit  avoir  forfait 
En  pensé  n'en  dit  ne  en  fait. 

—  Si  m'ait  Dieus,  me  douce  suer, 
1850        Je  vous  aim  tant  come  men  cuer  : 

Tant  estes  franche  et  debonaire 
Que  nus  hom  ne  pouroit  mesfaire 


1827  lui  —  1828  ne  le  puist —  1840  oussiere 


ILLE   ET   GALERON  69 

Que  j'eusse  vers  vous  haine  ; 
Aine  jour  ne  vous  portai  courine 
1 8  $  5         Ne  ja  ne  ferai,  se  Dieu  plaist  ; 

Vostre  douceurs  del  tout  me  paist. 

—  Pour  quoi  m'escondist  om  dont  Fuis  ? 

—  Me  douce  suer,  car  je  ne  puis 
Feme  veoir  que  ne  me  double 

1 860         Li  maus  qui  si  m'angoisse  et  trouble  ; 

Si  sai  qu'il  vous  en  peseroit 

Se  me  destrece  me  doubloit  : 

Ne  vous  puis  veoir  com  je  sueil, 

Çou  est  le  riens  dont  plus  me  dueil  ; 
1865         Dont  plus  sui  plains  d'angoisse  et  d'ire  ;  »  . 

Et  celé  entent  bien  qu'il  vueut  dire  ; 

Bien  set  toute  s'entention, 

Mais  n'en  vueut  faire  mention, 

Car  ja  ne  dira  rien,  suen  vuel, 
1 870         Dont  ses  amis  ait  grigneur  duel  ; 

Trop  l'a  il  grant,  çou  poise  li. 

Nus  hom  ne  doit  a  sen  ami 

Mètre  devant  se  mesestance 

Quant  il  le  voit  en  tel  pesance. 
187$         Et  Calerons  est  moût  senee  ; 

Tant  li  a  dit  le  bêle  née  : 

«  Douz  chiers  amis,  confortez  vous 

Pour  l'amour  qui  est  entre  nous, 

Qu'a  tenir  m'avez  en  couvent. 
1880        As  preuz  meschiet  moût  plus  souvent 

Qu'il  ne  fait  a  le  gent  faillie  ; 
Le  preude  gent  est  assaillie 
De  mainte  grant  mésaventure  : 
Teus  est  prouece  et  se  nature  ; 

1885         Car  cil  qui  maintenir  ne  l'osent 
Sont  a  déduit  et  se  reposent. 
Toutes  les  choses  qui  preuz  sont 
Painent  el  siècle  et  piëur  l'ont 
Que  celés  qui  ne  font  nul  preu. 

1 890        Icil  est  bien  pris  a  droit  neu 
Cui  a  esté  plus  d'enourance, 
Et  puis,  pour  une  mesestance, 
Pleure  se  maie  destinée, 
Corne  meschine  encourtinee. 

1895         Içou  ne  doit  nus  preudom  faire, 

Mais  quant  il  a  grigneur  contraire. 
Lever  se  doit  pour  déporter, 
Pour  ses  amis  reconforter. 
S'il  ne  mescheoit  al  preudome, 

1900        Qui  en  pouroit  savoir  le  some 
Ne  le  verte  de  se  prouece  ? 
Qui  onques  n'ot  un  jour  destrece 
N'anui  de  cors  ne  cuisençon 
Qui  set  se  il  est  preuz  ou  non  ? 

190$         Esforciez  vous,  biaus  sire,  un  poi, 
Se  viaus  non  pour  l'amour  de  moi 

Et  de  le  douce  compaignie. 

—  Moût  voulentiers,  me  douce  amie.  » 

Assez  i  ot  parlé  et  dit, 
1 9 1 G        Mais  passer  m'en  vueil  a  petit. 

Li  jours  s'en  vait,  le  nuiz  repaire, 

Et  le  pucele  debonaire 

Se  part  a  tant  de  sen  signeur  ; 

S'il  a  grant  duel,  ele  a  grigneur. 
191 5         En  l'autre  chambre  s'est  tournée 

Celé,  cui  mainte  aspre  journée 

Couvendra  traire  a  cuer  mari 

Ainz  que  mais  voie  sen  ami. 

nies  se  pense,  et  si  a  droit  : 
1920         «  Sire  Dieus,  coment  avendroit 

Que  le  très  douce  créature, 

Dès  qu'ele  savroit  m'aventure, 

Ne  m'eùst  touz  jours  en  despit  ? 

Jou  oi  ja  dire  un  respit, 
1925         Que  feme  a  moût  le  cuer  volage 

Et  mue  souvent  sen  courage  ; 

Et  ceste  n'est  mie  endroit  moi, 

Car  ele  est  suer  al  duc  ;  si  voi 

Qu'il  n'a  si  bêle  en  tout  le  monde. 
1930         Dieus  me  destruie  et  me  confonde 

S'un  seul  jour  mais  or  ici  sui 

Et  se  j'en  tel  lieu  ne  m'en  fui 

Que  mais  n'ora  de  moi  nouvele 
Le  suer  al  duc,  qui  tant  est  bele  ! 

1935         J'ai  bien  le  chose  aperçeûe 
Qu'ele  a  m'enferté  coneùe.  » 
Sen  clerc  apele  isnelement, 
Si  li  a  dit  moût  bêlement  : 
«  Va  me  tost  jusque  la  a  val, 

1940        Met  le  sele  sour  men  cheval. 
Ne  me  fai  pas  tenir  pour  sot  ; 
Garde  que  nus  n'en  sache  mot, 
Et  quant  jou  iere  alez  me  voie, 
Garde  que  nus  hom  ne  te  voie 

1945         De  ci  qu'il  soit  tierce  de  jour  ; 
Çaienz  t'encloras  pour  m'amour. 
Se  nus  de  men  aler  t'apele, 
Par  devers  l'uis  de  le  chapele 
Me  sui  emblez,  cou  pouras  dire  ; 

1950         Ensi  t'en  pouras  escondire.  » 

Li  clers  l'a  chier,  et  bien  se  prueve, 
Et  fait  trestout  quanqu'il  li  rueve 
A  sen  signeur  et  puis  retourne  ; 
Sel  vest  et  chauce  et  bien  l'atourne 

195  5         D'un  atour  qui  n'est  pas  pesanz  ; 
En  s'aumosniere  a  vint  besanz, 
Ensi  com  l'estoire  nous  conte. 
Vient  al  cheval,  et  si  i  monte, 
Qui  Pa  en  maint  besoing  porté  ; 

i960        S'espee  çaint  a  sen  costé. 

1945  Des  q  il  —  1959,  i960  intervertis 

Mout  seroit  loing  dMluec,  suen  vuel, 
Car  il  cuide  esloignier  sen  duel, 
Si  vait  chaçant  sen  grant  anui, 
Car  sen  cuer  lait  deriere  lui  : 

1965         Corn  plus  esploite  de  se  voie, 
Et  plus  s'esloigne  de  se  joie  ; 
Corn  plus  aproche  cou  qu'il  vueut, 
Plus  se  doulouse  et  plus  se  dueut. 
Et  li  clers,  qui  remaint  ariere 

1970        A  l'uis  fermé  en  tel  manière 
Com  li  ot  comandé  ses  sire. 
Assez  i  ot  et  duel  et  ire 
A  Taure  qu'il  entrer  i  porent  ; 
Bien  fu  tierce  quant  il  le  sorent. 

1975         Nus  ne  pouroit  conter  le  paine 
Ne  le  duel  que  le  dame  maine  : 
De  ci  que  sen  mari  ravra 
Dit  que  ja  mais  joie  n'avra. 
Mil  mars  emprunte  sour  se  terre, 

1980        Et  puis  si  vait  sen  signeur  querre 
A  tout  quatorze  chevaliers  ; 
Assez  orent  puis  encombriers  : 
nies  s'en  vait  vers  Normendie, 
Et  il  passent  mer  a  navie 

1985         Et  vienent  en  le  Grant  Bretaigne  ; 
En  Gales  a  le  grant  montaigne 
Vienent,  puis  passent  en  Illande, 
Puis  revont  en  Nohuberlande, 

Trestoute  Escoce  ont  puis  cerchiee, 

1 990        Puis  ont  Norveghe  traveschiee, 
Puis  cerchent  toute  Danemarche, 
Et  tante  terre  et  tante  marche, 
Trestoute  Frise  et  Hongerie, 
Saissone  et  toute  Esclavonie  ; 

1995         Mais  pour  noient  le  quierent  la, 
Qu'en  Normendie  s'en  ala, 
De  Normendie  droit  en  France  ; 
Iluec  douta  le  conissance  : 
A  Lengres  vint,  outre  passa, 

2000        Aine  dusqu'a  Rome  ne  cessa. 
Iluec  trouva  l'empereeur, 
Qui  moût  estoit  en  grant  freeur. 
Nus  n'ot  onques  grigneur  destrece. 
Que  d'une  part  l'acueut  vieillece, 

2005         Et  d'autre  part  li  emperere, 
Cil  par  de  la,  od  sen  empere, 
Pour  çou  qu'il  ert  si  foibles  hom  ; 
Si  l'eùstmené  dusqu'en  som, 
Ne  fust  li  seneschauz  ses  cors, 

2010        Qui  s'esbanoie  la  defors. 
Li  emperere  se  gisoit 
Sour  une  coûte  ;  si  lisoit, 
Pour  soi  déporter,  en  un  brief. 
Se  fille  seoit  a  sen  chief, 

201 5         Qui  Rome  et  tout  l'empire  atent  ; 
Assez  i  sont  priveement. 

1990  ontauvgne  —  2000  Ains  —  201 2  chouce 

nies  vint  enz,  et  si  se  mist 
As  piez  le  roi  qu'ilueques  gist  : 
«  Sire,  »  dist  il,  «  Dieus  beneïe 
2020        Vous  et  le  vostre  compaignie  ! 

—  Amis,  et  Dieus  te  doinst  granz  biens  ! 
Di  que  tu  quiers  et  dont  tu  viens. 

—  Sire,  je  vieng  de  France  droit. 
Uns  preudom  qui  me  retendroit 

2025         Feroit  aumosne  et  courtoisie  ; 
Jel  serviroie  sanz  boidie, 
Mais  qu'il  me  donast  pain  et  dras. 
Di  moi  se  tu  me  retendras  : 
Je  ne  sui  pas  de  grant  afaire, 

2030        Ne  gaires  ne  pramet  a  faire, 
Ne  ne  quier  mie  grant  mérite  : 
Pour  petit  daim  men  pouoir  quite. 

—  Amis,  se  Dieus  me  soit  garanz, 
Tu  nen  iés  mie  moût  paranz. 

203  5         Se  tu  estoies  de  haut  fait, 

Autrement  iroit  qu'il  ne  vait  ; 

Pourquant,  si  as  tu  tel  corsage. 

Se  tu  avoies  bon  courage, 

Assez  puez  estre  preuz  de  cors. 
2040         Li  seneschauz  est  la  defors, 

Qui  souz  Dieu  nous  garde  et  maintient  : 

N'est  pas  failliz  cui  il  détient. 

Iés  tu  serjanz  ou  chevaliers  ? 

—  Assez  l'ai  dit,  biaus  sire  chiers, 

2  04  3  Ers  tu 

204$         Qys  onques  chevaliers  ne  fui  : 
Il  me  pert  moût  bien  qui  je  sui  ; 
Assez  ai  soufert  paine  et  mal.  » 
A  tant  es  vous  le  seneschal, 
Qui  moût  ressemble  bien  preudome  ; 

2050        Vient  a  Tempereeur  de  Rome. 
Et  l'empereres  li  a  dit, 
Tout  en  gabant,  si  qu'il  en  rit  : 
«  Je  vous  vueil  durement  proier 
De  retenir  cest  soudoier. 

2055         II  vous  aquitera  le  terre 

Et  metra  en  pais  ceste  guerre  ; 
Si  ne  quiert  autre  trouveûre 
Fors  que  viande  et  vesteûre. 
—  Sire,  se  Dieus  me  face  aie, 

2060        Pour  tant  ne  li  faudrons  nous  mie.  » 
Ensi  est  Illes  retenuz. 
Et  quant  li  termes  est  venuz 
Que  les  deus  oz  doient  combatre, 
Qu'il  se  vuelent  par  force  embatre, 

2065         Cil  a  l'empereeur  de  la, 
El  pais  cestui  par  de  ça, 
D'Ille  le  preu,  qui  tant  a  fait. 
Ne  tient  nus  hom  gaires  de  plait  ; 
Car  Romain  sont  vilain  gaignon, 

2070  N'Illes  n'a  per  ne  compaignon 
Ne  chambrelenc  ne  mareschal. 
Venuz  en  est  al  seneschal  : 

2049  Q7  —  2071  mariscal 

«  Sire,  »  dist  il,  «  li  autre  en  vont 

Contre  les  Grieus,  qui  mal  vous  font, 
207$         Et  bien  sai  qu'a  men  pain  faudroie 

Se  jou  deriere  eus  remanoie. 

Biaus  sire,  qu'or  me  prestissiez 

Unes  armes  povres  et  viez 

Et  un  escuier  qui  les  port  ; 
2080         Un  rond  ai,  ne  quier  plus  fort. 

Et  se  je  muir,  sire,  as  passages. 

Ce  n'iert  ne  preuz  ne  granz  damages.  » 

Li  seneschauz  fait  que  courtois  : 

Unes  viez  armes  as  bourjois, 
2085         Qui  erent  moût  enroueilliees, 

Li  a  trestout  erant  bailliees, 

Et  un  escuier  li  charcha. 

Le  granz  oz  puis  ne  se  tarja  : 

A  grant  bruit  est  de  Rome  issue  ; 
2090        Tante  enseigne  a  fin  or  tissue 

1  font  porter  li  haut  baron. 

nies  i  vait  sanz  compaignon  ; 

Li  grant  chevalier  embarni 

L'ont  moût  gabé  et  escharni. 
2095         Tant  ont  chevauchié  les  deus  oz 

Que  cil  de  la  voient  les  noz. 

Le  leur  gent  sont  bien  atournees. 

Et  ont  chevauchié  set  journées 

En  le  terre  l'empereeur, 
2100         Pour  cou  qu'il  gist  en  tel  langueur. 

2076  derrier 

Li  sire  de  Constantinoble 

I  ot  grant  gent  et  bêle  et  noble  ; 

Si  chevalier  sont  bel  et  gent  ; 

Si  a  bien  set  tanz  plus  de  gent 
2105         Que  n'a  li  seneschauz  de  Rome. 

Or  orez  parler  de  preudome. 

Les  genz,  qui  point  ne  s'entr'amerent, 

Isnelement  et  tost  s'armèrent. 

nies  s'arma  al  mieuz  qu'il  pot 
21 10         De  ses  viez  armes  que  il  ot, 

Et  monte  en  sen  cheval  d'Espaigne, 

Qu'il  ot  amené  de  Bretaigne  ; 

Si  l'ot  chevauchié  pour  ronci. 

Encor  le  trouvera  buen  ci... 
2115         Et  pour  cou  que  Dieus  le  garisse, 

Et  il  meïsmes  ne  périsse. 

En  sus  se  trait  Illes  li  ber 

De  ceus  qui  le  suelent  gaber. 

En  ses  estriers  est  afichiez  ; 
2120        Preudome  semble,  cou  sachiez. 

Li  Romain  sont  dessour  un  mont, 

Et  li  Grieu  en  un  val  parfont  ; 

Ne  sont  pas  encor  si  près  trait 

Qu'entr'eus  demie  lieve  n'ait. 
2125         Illes  fist  bêle  contenance  : 

Saisist  l'escu  et  prent  le  lance. 

Li  Grifon  vienent  aplouVant 

Tout  le  grant  tertre  costiant. 

21 16  m.  le  périsse 


ILLE  ET  GALERON 

nies,  qui  vueut  le  coup  premier, 

2no        Brandist  le  hanste  de  pomier 
Et  met  devant  sour  sen  escu  : 
Ja  en  fera  un  irascu. 
Le  bai  d'Espaigne  point  et  broche. 
Enz  el  pendant,  lez  une  roche, 

2135         Encontre  un  Grieu  en  mi  se  voie  : 
Plaine  se  lance  jus  l'envoie  ; 
Par  les  renés  prent  le  destrier. 
Et  al  plus  povre  chevalier 
Que  il  choisist  le  guie  et  maine, 

2140        Et  si  li  done  a  bone  estraine. 
Li  seneschauz  vit  se  prouece 
Et  vit  de  lui  le  grant  largece  ; 
A  ceus  qui  Pont  ensi  veù 
A  dit  :  «  Moût  somes  deceû  ; 

2 145         Par  touz  les  sainz  que  om  apele, 
Si  preuz  ne  monta  hui  en  sele, 
Et  gabé  Tavez  entre  vous  : 
Richement  s'est  gabez  de  nous. 
Avez  veù  com  il  le  fist, 

2150        Com  il  le  bon  cheval  conquist  ? 
Il  n'en  fu  gaires  couvoiteus, 
Ainz  le  dona  as  soufraiteus. 
Fous  est  qui  fait  nului  angoisse 
Devant  cou  que  il  le  conoisse  ; 

2155         Ne  ançois  nel  doit  nus  hom  faire, 

Pour  que  il  soit  de  haut  afaire. 

Mais  fel  et  fous  sont  plain  d'anui, 

Que  il  ne  conoissent  nului  : 

Félonie  tout  acointance 
2160        Et  le  folie  conissance, 

Et  font  lour  signeur  orguilleus, 

Félon  parlier  et  ramprosneus  ; 

Cil  les  confonde  qui  les  fist  !  » 

A  nie  vint,  et  si  li  dist  : 
2165         «  Amis,  se  Dieus  vous  beneie, 

Qui  estes  vous  ?  nel  celez  mie. 

—  Sire,  je  sui  uns  povres  hom, 
C'est  mes  droiz  nons,  ensi  me  nom. 
Dès  l'autre  soir  remés  a  vous, 

2170  Et  fu  couvenanz  entre  nous 
Que  pain  et  vesteùre  avroie 
Touz  jours  itant  com  vous  savroie. 

—  Amis,  se  Dieus  me  face  bien, 
Encor  ne  m'en  repent  de  rien  ; 

2175         Mais  touz  jours  me  repentirai 

De  cou  que  plus  fait  ne  vous  ai  : 
Içou  me  fist  faire  anemis. 

—  Pour  Dieu,  biaus  sire  !  —  Douz  amis. 
Et  que  donastes  vous  si  tost 

2 1 80        Le  premerain  gaaing  de  i'ost  ? 

—  Biaus  sire  chiers,  iel  vous  dirai  : 

Qu'aine  mais  cheval  ne  gaaignai, 

Pour  çou  si  donai  le  premier, 

Pour  Dieu,  ai  povre  chevalier, 
2185         Qu'autre  me  doinst,  par  sen  plaisir, 

Qui  de  cestui  me  fist  saisir.   » 

A  tant  se  part  del  seneschal. 

Et  l'oz  des  Grieus  est  lonc  a  val, 

Mais  cil  qui  envoisié  estoient 
2 1 90        Montent  le  tertre  et  si  costoient. 

nies  voit  un  qui  se  desroie  : 

S'acourcier  ne  li  puet  se  voie, 

Petit  se  prisera  ja  mais. 

Vers  le  Grifon  point  a  eslais, 
2195         Et  li  Grijois,  qui  fiers  estoit, 

Broche  vers  lui  a  grant  esploit , 

Fier  sont  li  vassal  ambedui. 

Li  Grijois  faut,  et  cil  fiert  lui 

Pour  bien  honir  et  pour  confondre  : 
2200         L'escu  li  perce  et  li  esfondre, 

Et  l'auberc  li  ront  et  desmaille  ; 

Ne  cuit  que  ja  mais  home  assaille  ; 

Les  arçons  vuide  de  le  sele. 

Cil  prent  le  destrier  de  Castele, 
2205         Sel  done  un  chevalier  prison, 

Gui  il  tenoient  a  Frison. 

Li  seneschauz  forment  l'esgarde. 

Et  nies  repourprent  l'angarde, 

Trestout  sanz  cri  et  tout  sanz  noise, 
2210        Et  vit  un  Grieu  qui  moût  s'envoise  : 

N'ot  plus  vaillant  en  toute  Fost. 
L'uns  point  vers  l'autre  si  très  tost 
Que  feu  et  flame  font  saillir  ; 
Li  Grieus,  qui  n'a  soing  de  faillir, 

221 5         Le  fiert  et  fraint  en  deus  se  lance, 
Et  cil  l'assené,  et  puis  s'avance  : 
Vient  a  celui,  et  si  l'embrace, 
Et  tant  forment  l'estraint  et  lace 
Qu'a  poi  que  li  cuers  ne  li  crieve. 

2220         nies  touz  armez  le  souzlieve  : 
Dessour  le  col  de  sen  cheval 
A  mis  devant  soi  le  vassal. 
Le  bon  cheval  n'i  laisse  mie. 
Mené  l'en  a  par  aramie  : 

2  22$         Al  seneschal  en  a  fait  don 
Et  del  cheval  et  del  prison. 

Or  sont  li  mauvais  amusé, 
Qui  Forent  ançois  refusé. 
Li  seneschauz,  qui  en  est  sire, 

2230        Ne  set  souz  ciel  que  il  puist  dire. 
Mais  moût  le  mercie  entresait 
De  cel  présent  qu'il  li  a  fait, 
Et  tient  grant  plait  de  se  prouece. 
Et  si  est  moût  en  grant  destrece 

2235         Qu'il  ne  li  ot  porté  honeur  ; 
Si  li  a  dit  com  a  signeur  : 
«  Biaus  sire  chiers,  pour  Dieu,  merci  ! 
Aidiez  nous  a  jeter  de  ci. 

2233  tint 

Se  nous  n*avons  le  vostre  aïe, 
2240         Geste  gent  est  morte  et  traie  ; 

Qu^il  sont  plus  dis  tanz  par  de  la 

Que  nous  ne  somes  par  de  ça. 

Frans  chevaliers,  ne  prenez  garde 

A  le  gent  vilaine  et  couarde, 
2245         N'a  moi,  qui  point  ne  vous  conui  ; 

Li  mauvais,  qui  sont  plain  d'anui, 

Tienent  preudome  a  anoieus. 

Sire,  pour  Dieu  le  gloriëus, 

Consilliez  nous,  car  ne  savons 
2250        Conseil,  se  par  vous  ne  l'avons  ; 

Consilliez  ceste  baronie, 

Qy'ele  hui  cel  jour  ne  soit  honie. 

—  Biaus  sire  chiers,  merci,  pour  Dieu  ! 
Je  ne  fui  onques  mais  en  lieu 

2255         Ou  je  veïsse  estour  ne  guerre. 
Vous  ne  me  devez  pas  requerre 
Rien  nule  el  mont  a  maintenir 
Dont  je  ne  sache  a  chief  venir. 

—  Amis,  de  vostre  grant  vaillance 
2260        Avez  ja  fait  tel  demoustrance 

Que  n'i  a  mestier  couverture. 

—  Sire,  cou  fu  par  aventure  : 
Il  chiet  bien  tel  a  un  assaut, 
Quant  cm  le  requiert,  qui  poi  vaut  ; 


2243  Franc  chevalier  —  2247  aenviex  —  22J0  par  nous  — 

2265         Ne  mais  prouece  est  a  durée 
En  chose  bien  amesuree. 

—  Amis,  dont  pourez  vous  durer  : 
Bien  vous  savez  amesurer 

Et  musart  honir  et  confondre, 
2270        Tout  par  bien  faire  sanz  respondre. 

Bien  ait  cil  Dieus  qui  vous  fist  nestre  ! 
Moût  avez  eu  sage  mestre. 
Metez  en  nous  vostre  conseil. 

—  Biaus  sire  chiers,  moût  m'esmerveil 
2275         Qui  pouroit  consillier  si  tost 

Ne  adrecier  trestoute  une  ost  ? 
Ja  le  savez  vous  pieça,  sire, 
Que  povres  hom  pouroit  moût  dire 
Ançois  qu'il  fust  creùz  de  rien, 

2280        Mais  riches  hom  dit  touz  jours  bien. 
Et  nepourquant,  qui  que  m'en  oie, 
Vous  mousterrai  que  je  feroie, 
Pour  tant  que  je  l'eusse  a  faire. 
Me  gent  feroie  ariere  traire.  : 

2285         Un  chastel  avez  ci  deriere, 

Qui  est  moût  forz  de  grant  manière. 
Faites  voz  genz  laienz  entrer  ; 
Car  vous  ne  pouez  encontrer 
Iceste  fiere  gent  sauvage, 

2290         Que  n'i  aiez  mortel  damage. 
Il  vous  asseront,  jel  sai  bien, 
Mais  assez  tost  n'i  feront  rien  ; 

2276  trestot  .1.  ost  —  2280  dist 

Bien  nous  tendrons  une  quinzaine, 

Ou  se  viaus  non  une  semaine. 
2295         Bien  sai  que  Foz  nous  assaudra, 

Ne  mais  viande  lour  faudra  : 

Le  terre  est  gaste  tout  entour  ; 

Ne  pouront  soufrir  lonc  séjour, 

Car  il  ont  a  faire  lonc  cours, 
2300        Et  tost  nous  puet  venir  secours, 

Et  s'il  vient  Damedieu  a  bel. 

Faire  lour  pourons  tel  cembel 

Souvent,  a  l'issir  de  le  vile, 

Dont  en  plouerront  quatre  mile. 
2505         Moût  lour  pourez  nuire  et  grever, 

Et  del  siège  faire  lever 

Ainz  que  nous  nuise  lour  assauz.  » 

«  Signeur,  »  cou  dist  II  seneschauz, 

«  Avez  oi  que  il  a  dit  ? 
2  j  10        Je  ne  quier  mais  que  Dieus  m'ait 

Se  il  n'est  hauz  hom  en  se  terre 

Et  s'il  ne  set  assez  de  guerre. 

Aine  ne  vi  chevalier  si  sage  ; 

Venu  fuissiens  a  mal  passage 
2515         Hui  en  cest  jour  se  il  ne  fust. 

Car  il  n'est  hom  qui  nous  seûst 

Doner  tel  conseil  ne  si  sain.  » 

Grant  joie  en  ont  fait  li  Romain  ; 

Li  seneschauz  l'acole  et  baise, 
2320        Et  maint  des  autres,  qu'en  ont  aise. 

2305  alinéa  —  2314  fuissons  —  2320  q  nont 

Retourner  ont  fait  toute  l'ost, 
Et  al  chastel  en  vienent  tost. 
De  près  les  sivent  li  Grifon, 
Ses  assaillent  tout  environ, 

2325         Et  li  Romain  bien  se  défendent, 
Et  dusqu'al  matinet  atendent, 
Qu'il  onques  les  portes  n'ouvrirent. 
Et  l'endemain  fors  s'en  issirent. 
nie,  le  baron  Galeron, 

2350         Honeurent  moût  tuit  li  baron. 

Li  seneschauz  l'oneure  et  aime, 
Et  tout  adès  signeur  le  claime  ; 
Moût  par  li  vait  souvent  entour. 
Si  li  a  livré  riche  atour 

2355         Et  armes  a  se  voulenté 

Et  bons  chevaliers  a  plenté. 
Qui  le  serviront  bonement. 
Armé  se  sont  moût  richement. 
Tout  par  le  conseil  al  Breton 

2340        S'en  issent  armé  li  baron. 

Desarmez  ont  les  Grieus  souzpris  ; 
Assez  en  ont  et  morz  et  pris. 
Li  preu  s'armèrent  maintenant, 
Si  l'ont  bien  fait  par  avenant  ; 

234s         Li  estours  est  griés  et  pesanz. 
Or  ne  se  prise  deus  besanz 
nies  li  preuz,  qui  tant  a  fait, 
S'il  as  Grifons  ne  muet  un  plait. 
Al  mestre  seneschal  s'eslaisse  ; 

2350        A  l'encontrer  se  lance  abaisse, 

Si  l'a  si  feru  par  defors 

Que  il  li  a  cousu  al  cors 

L'escu  et  Tauberc  qu'ot  vestu  : 

Ne  li  valurent  un  festu  ; 
2355         Se  lance  trait  après  a  soi, 

Et  cil  chiet  morz  enz  el  tournoi. 

Tel  duel  firent  de  lour  signeur 

Onques  nus  hom  n'oï  grigneur. 

nies  s'en  part  et  point  a  destre, 
2360        Et  puis  reguencist  a  senestre: 

Teus  cent  i  fait  seles  vuidier 

Dont  om  ne  puet  nul  bien  cuidier, 

Qu'aine  puis  a  cheval  ne  montèrent 

Ne  lour  couvine  ne  contèrent. 
2365  Li  seneschauz  le  fait  moût  bien, 

Qui  nés  vait  espargnant  de  rien. 

Mais  dès  que  Poz  fu  estourmie, 

Li  Romain  n'i  arestent  mie. 

Car  trop  sont  poi  envers  les  leur  ; 
2370         Partir  s'en  pueent  par  honeur, 

Qu'ocis  i  ont  mil  de  lour  Grieus, 

Et  tant  dis  com  biaus  est  li  gieus 

Se  doit  om  de  l'estour  tourner. 

Qui  veïst  nie  trestourner 
2375         Et  en  le  grigneur  presse  embatre, 

Les  uns  navrer,  les  uns  abatre, 

Touz  jours  pouroit  avoir  matire 

De  bien  parler  et  de  bien  dire, 

2367  fust 

Pour  que  H  nouvel  chevalier, 

2  j8o        Qui  de  parler  sont  coustumier, 
Lors  le  vousissent  creanter  ; 
Mais  il  se  vuelent  plus  vanter 
D'eus  et  de  lour  chevalerie 
Qu'oïr  d'autrui  le  signeurie, 

238$         Mais  ja  nen  iert  preudom  entiers 
Qui  n'oie  moût  plus  voulentiers 
D'autrui  faiz  parler  que  des  suens. 
nies  vaut  mieuz  que  rois  ne  quens, 
Si  est  bien  droiz  que  om  l'en  oie. 

2390         II  fait  devant  lui  large  voie. 
Deus  en  abat  a  un  trestour, 
Et  ainz  qu'il  ait  parfait  sen  tour 
S'eslaisse  al  tierz  et  fraint  se  lance, 
Et  si  l'abat  mort  d'acointance  ; 

2395         Del  tronçon  qu'il  tient  en  se  main 
En  fiert  le  quart,  et  nient  en  vain, 
Qu'il  l'abat  jus,  cou  est  le  voire. 
Le  bon  cheval  saisist  en  oire  ; 
Le  cheval  mort  n'i  laisse  mie, 

2400        Qu'aine  ne  vit  milleur  en  se  vie  : 
Icelui  retient  a  sen  ues. 
Des  autres  se  délivre  lues. 
Onques  nus  hom,  si  com  je  pens, 
Ne  pot  conquerre  en  tant  de  tens 

2405         Par  se  prouece  tant  d'amis 
Ne  tant  de  mortieus  anemis. 

2384  Kauoir  —  2392  son  cours 

Mout  endura  paine  et  tourmenz 

Ançois  que  il  les  mesist  enz  : 

A  l'issir  fu  touz  li  premiers, 
2410         Et  al  rentrer  touz  li  darriers. 

Les  portes,  qui  bien  sont  fermées, 

Ont  contre  les  Grijois  serrées, 

Et  puis  ne  criement  nui  assaut. 

Icil  dedenz,  tuit  li  plus  haut, 
2415         Vienenta  nie,  si  Toneurent; 

A  grant  esploit  trestuit  i  keurent. 

Teus  joie  ne  fu  faite  d'ome 

Com  font  de  lui  icil  de  Rome. 

«  Sire,  »  font  il,  «  Dieus  vous  maintiegne, 
2420         Dieus  vous  honeurt,  Dieus  vous  souztiegne  ! 

Maintenez  nous,  biaus  sire  chiers, 

Car  il  en  est  mout  granz  mestiers.  » 

Mout  l'oneurent  tuit  li  Romain. 

Richement  s'arment  l'endemain, 
2425         Et  s'en  issent  mout  liëment  ; 

Mais  mout  lour  avint  malement, 

Qu'ai  premier  poindre  que  il  firent 

Tout  le  plus  preudome  i  perdirent 

Que  om  seùst  en  tout  l'empire, 
2430         Çou  fu  li  seneschauz,  lour  sire. 

Mais  nies  lour  i  fist  confort, 

Car  le  Grifon  i  jeta  mort 

Qui  Tût  ocis  ;  et  puis  s'en  vont. 

Pour  le  grant  duel  que  il  en  font 

2407  en  dura  —  2408  ql  les  mesissent 

243  5        Les  a  fait  Illes  traire  en  sus  ; 

A  celé  foiz  n'i  ot  fait  plus. 

El  chastel  entrent  maintenant, 

Et  vont  moût  grant  duel  démenant. 

Les  portes  del  chastel  fermèrent, 
2440        Et  le  seneschal  enterrèrent, 

Et  si  li  firent  tel  honeur 

Que  om  doit  faire  a  tel  signeur. 
A  Ille  diënt  li  baron  : 

«  Ja  n'avrons  de  mort  raençon 
244$         Se  Dieus  ne  nous  aïe  et  vous  ; 

Biaus  sire  chiers,  consilliez  nous. 

Prenez  ceste  seneschauciee. 

Que  par  vous  soit  Rome  essauciee. 

—  Signeur,  je  vail  a  çou  trop  poi, 
2450        Qu'ele  ait  essaucement  par  moi  : 

Ne  sui  si  preuz,  ne  sui  si  hauz 
Que  jou  en  soie  seneschauz. 

—  Par  certes,  sire  chiers,  si  estes. 
Perdues  sont  en  fin  voz  bestes 

2455         Demain,  ainz  qu'il  soitnuiz  oscure, 
Se  vous  ne  prenez  de  nous  cure. 
Or  soiez  nostre  conestables, 
Et  seneschauz  serez  es  tables 
A  touz  les  jours  de  vostre  vie. 

2460        —  Signeur,  n'ai  soing  de  signeurie  ; 
Car  il  n'afiert  pas  a  tel  home 
Qu'il  ait  tel  signeurie  a  Rome. 

2443  Y  ille  —  24J9  &  tous 

Se  VOUS  bien  m'aviiez  eslit, 
Si  me  duerroit  il  petit  : 
2465         Li  empereres,  qu'en  est  sire, 

I  savroit  moût  bien  autre  eslire  ; 
Ne  mais  pour  cou  nel  di  je  mie 
Qu'a  men  pouoir  ne  vous  aie. 

—  Sire,  se  Dieus  nous  fait  secours, 
2470        Seneschauz  serez  a  touz  jours, 

Pour  que  il  en  vous  ne  remaigne. 

Ja  l'emperere  d'Alemaigne 

Ne  sera  la  ou  cou  desdie 

Dont  cist  barnages  vous  afie. 
2475         —  Signeur,  savez  que  je  ferai  ? 

En  lieu  de  seneschal  serai, 

Et  se  Dieus  nous  fait  tant  d'oneur 

Que  nous  veons  i'empereeur. 

Lors  si  en  face  a  sen  plaisir, 
2480        Car  n'ai  soing  d'autrui  droit  saisir. 

—  Sire,  cou  sachiez  vous  pour  voir  : 
Morz  est  li  seneschauz  sanz  oir  ; 
N'en  pouez  faire  a  nului  tort. 

—  Signeur,  granz  dueus  est  de  se  mort, 
2485         Qu'aine  plus  preudome  ne  conui. 

Si  me  garisse  Dieus  d'anui.  » 
Si  reçoit  lUes  le  baillie. 
Li  Grieu  lour  font  mainte  assaillie  ; 
Si  escriënt  en  lour  latin. 
2490        Li  Romain  s'arment  al  matin  ; 

2465  q  nest  —  2467  Mais  por  ce  ne  le  di  —  2475  alinéa 

Tout  vuelent  mètre  en  aventure  ; 

Et  issent  fors  en  le  couture 

A  dis  mil  homes  combatanz, 

Et  cil  de  fors  en  ont  dis  tanz. 
2495         Il^ss  conduit  se  gent  romaine, 

Et  moût  serreement  les  maine  ; 

Et  bien  lour  moustre  qu'il  feront 

Quant  il  a  es  les  Grieus  seront, 

Com  il  se  devront  trestourner 
2500         Se  il  en  vient  as  dos  tourner  ; 

Et  bien  lour  moustre  en  quel  manière 

Il  doient  sivir  le  baniere, 

Com  il  iront  serreement  ; 

Car  se  il  vont  desreement, 
2505         Trestuit  i  mourront  a  douleur, 

Que  cil  sont  trop  envers  les  leur. 

«  Signeur,  »  fait  il,  «  mestiers  vous  est 

Que  vous  soiez  garni  et  prest 

De  çou  retenir  par  savoir 
2510         Que  cil  vuelent  par  force  avoir. 

Force  vaut  moût  et  engiens  plus, 

Qu'om  en  vient  souvent  al  dessus. 

Il  n'i  a  noient  del  fuir  : 
Ou  ici  vivre  ou  ci  mourir. 
25 1  $         Se  nus  de  nous  fuit  en  l'estour, 
Ja  al  chastel  n'avra  retour 


2498  es  des  —  2499  defuroit  —  2504  Car  cil  vont  d.  —  2507 

Ne  ne  metra  dedenz  les  piez, 

Çou  vueil  que  vous  me  fianciez, 

Ou  ja  mais,  certes,  n'en  ferai 
25  20         Rien  nule  avant  que  fait  en  ai. 

—  Sire,  »  font  il,  «  moût  voulentiers.  » 

Prise  a  le  foi  des  chevaliers 

nies  li  preuz,  et  puis  s'en  vait. 

Des  dis  mil  dis  eschieles  fait  ; 
252c         Et  cil  de  la  en  ont  fait  trente. 

Ses  guiënt  cil  devers  Otrente. 

Es  dis  eschieles  dont  je  dis 

A  bons  barons,  et  tresqu'a  dis. 

Et  chascuns  d'eus  en  guie  l'une, 
2530        Et  nies  sire  de  chascune. 

Il  ordene  ses  chevaliers  : 

Devant  lui  met  sis  des  plus  fiers  ; 

Il  se  met  en  le  sedme  après  ; 

Les  trois  le  sivent  moût  de  près, 
2555         Qu'il  s'en  iront  sanz  contredit. 

Et  nies  les  comande  et  dit 

Qu'il  soient  la  ou  il  sera 

Et  facent  çou  que  il  fera. 

Et  quant  ce  vient  a  l'assembler, 
2540         Le  terre  font  souz  eus  trembler. 

Mainte  ame  font  sevrer  des  cors  : 

Nés  puet  garir  riens  par  defors. 

2531  Ylle  ordene —  2533  la  s(effjçure)e  on  entrevoit  le  pre- 
mier e  et  le  dernier  jambage  du  m  —  2534  su'ie(^effaçure)  mil  — 
2535  sa(effaçure)  contredit  —  2556  dist  —  2540  sor  ex 

Mout  se  sont  très  bien  adrecié. 
Uuec  ot  maint  escu  percié, 

254^         Car  d'ambes  parz  sont  mout  estout. 
Ilueques  ot  faussé  et  rout 
Tant  maint  hauberc  menu  maillié, 
Et  maint  pignon  entretaillié 
I  veïssiez  enz  el  sanc  taindre. 

2550        Teus  cent  i  veissiez  estaindre 

Qui  sont  cheù  en  le  grant  presse, 
Qu'il  n'i  quirent  onques  confesse. 
La  volent  plus  espessement 
Tronçon  que  nois  ne  fait  par  vent. 

2555         Li  estours  est  mout  angoisseus, 

Vers  les  Romains  mout  perilleus  : 
Trop  par  est  greveus  li  meschiés. 
nies,  qui  d'eus  est  mestre  et  chiés, 
Lour  tarde  huimais  trop  et  demeure. 

2560        Mestier  ont  que  il  les  sekeure  ; 

Car  cil  ont  dis  tanz  plus  d'esforz, 
Et  cuident  bien  qu'Illes  soit  morz, 
Pour  cou  que  il  nel  virent  hui, 
Et  dès  qu'il  n'ont  regart  de  lui, 

256J         Mort  sont  li  autre  finement, 
Çou  diënt  tuit  comunement. 
A  tant  i  fièrent  mout  a  tire, 
Et  font  des  Romains  grant  martire, 
Si  qu'il  les  tournent  de  le  place, 

2570        Tant  en  ociënt  en  le  chace. 

2554  Trocôs  —  2566  cômmunalm. 


ILLE   ET   GALERON  95 

Li  Romain  vont  serreement  : 

Al  trestourner,  qu'il  font  souvent, 

Ont  moût  les  Grieus  adamagiez 

As  fers  de  leur  trenchanz  espiez  ; 
2 $7 5         Mais  dès  que  vint  al  trestourner, 

N'i  a  or  plus  dei  retourner 

S'il  n'ont  grant  aie  de  fors. 

Entretant  lour  est  Illes  sors. 

Qui  moût  lour  iert  par  tens  privez  ; 
2580        Et  vient  vers  eus  touz  abrivez  : 

Moût  se  voudra  bien  emploiier... 

Il  lour  courecera  les  liez. 

A  itant  vient  od  se  baniere, 

A  tout  se  gent  duite  et  manière  : 
2585         Par  mi  eus  se  fiert  en  es  l'eure. 

Si  corn  li  leus,  qui  tout  deveure. 

Qui  mais  n'i  cuide  avoir  retour, 

Se  contient  Illes  en  l'estour. 

Maint  en  i  ocit  et  mehaigne, 
2590        Et  bien  le  font  cil  d'Alemaigne  ; 

Li  Romain  sont  de  grant  valeur, 

Si  prenent  garde  a  lour  signeur. 
Dinas  estoit  dus  de  Cartage  ; 

Venuz  estoit  pour  faire  estage, 
2^95         Qu'il  le  devoit  l'empereeur. 

Les  noz  a  mis  en  grant  peeur  ; 


2578  Ylle  —  2579  Q7  —  2580  abrieues  —  2589  ocist- 

Mout  adamage  les  Romains  : 
Trente  en  ocist  a  ses  deus  mains 
Qui  mout  erent  de  grant  vaillance. 

2600        Li  Grieu  ont  en  lui  grant  fiance  ; 

Qui  pris  vueut  querre  al  duc  en  vient, 
Od  lui  chevauche,  a  lui  se  tient  : 
Poi  prise  bachelers  se  vie 
Se  al  duc  ne  prent  compaignie  ; 

2605         Tel  troi  mil  sont  de  se  maisniee 
Qui  nostre  gent  ont  araisniee 
Mout  malement,  si  qu'il  s'en  plaignent  ; 
Et  ociënt  quanqu'il  ataignent. 
Ici!  troi  mil  od  lour  esforz 

2610        En  le  chace  en  ont  trois  cenz  morz  ; 
Li  dus  lour  fait  mout  grant  anui. 
nies  laisse  courre  a  celui  : 
Mout  li  porte  pesme  nouvele, 
Que  tout  l'escu  li  esquartele 

261 5         Et  l'auberc  li  ront  et  desmaille, 
Le  cuer  li  perce  et  le  couraille, 
Et  de  tant  lonc  com  lance  estent 
Le  porte  a  terre  entre  se  gent. 
La  oïssiez  estrange  duel 

2620        De  gent  qui  morte  i  fust,  lour  vuel. 
Pluiseur  entendent  al  vengier, 
Et  pluiseur  al  cors  chalengier, 
Et  quant  fors  de  le  presse  l'ont, 
Pleurent,  crient,  grant  duel  en  font  : 

2605  Li  troi  —  2623  'îl^'^^  ^^  ^°''s  apresse 

2625         «  Aï  !  »  font  il,  «  Dinas,  biaus  sire, 

De  quel  pesance  et  de  quel  ire 

Nous  a  cist  traîtres  maufez 

Noz  cuers  espris  et  eschaufez  ! 

Moût  par  nous  tient  a  recreanz  : 
2630        Se  il  fust  en  Dieu  bien  creanz, 

Ja  ne  nous  osast  envaïr. 

Mais  il  fu  nez  pour  gent  trair, 

Pour  gent  confondre  et  pour  tenser. 

Douz  Dieus,  corn  l'osa  il  penser  ? 
263  5         Uns  autres  hom  s'en  fust  fuiz 

Et  fust  de  peeur  amuïz.  » 

N'i  sont  plus  longement  remés  : 

Porté  en  ont  le  cors  as  nés 

Qui  0  viande  erent  venues  ; 
2640        Si  l'esgardent  les  genz  menues. 

Le  cors  le  duc  portent  al  port  ; 

Un  mestre  prient  qu'il  l'en  port 

Par  haute  mer  dusqu'a  Cartage. 

N'i  firent  mie  lonc  estage, 
2645         A^^^  s'^"  revont  en  le  bataille, 

Chascuns  laciee  se  ventaille. 

Le  lance  el  poing,  l'escu  al  col. 

Et  tienent  celui  moût  a  fol 

Qui  lour  signeur  lour  a  toloit, 
2650        Qui  les  biens  faire  lour  souloit  : 

Moût  li  prametent  grant  anui. 

A  tant  si  laissent  courre  a  lui. 

2637  sonc  —  2639  Q[  a  mande  —  2642  q  len 

Brandins  i  point,  icil  de  Cône, 

Et  Estatins,  li  fiz  Madone, 
265  5         Et  Torgins,  li  fiz  Maraduc, 

Et  Gadifer,  li  fiz  al  duc 

Qui  fu  dès  orainz  asomez. 

Cist  quatre  que  j'ai  ci  nomez 

Et  vint,  dont  je  sai  bien  les  nons, 
2660        Sont  a  le  mort  Ille  semons  ; 

Cist  vint  et  quatre  sont  moût  preu, 

Tuit  cousin  germain  ou  neveu. 

N'i  a  mestre  qui  plus  remaigne. 

Se  cil  de  Rome  ou  d'Alemaigne 
266$         Ne  li  vienent  plus  tost  aidier  : 

Moût  se  doient  bien  apaier, 

Car  touz  les  maintient  et  adrece 

Et  esbaudist  par  se  prouece. 

«  Signeur,  »  font  il,  «  ne  veez  vous 
2670         Com  nies  s'ocit  la  pour  nous  ? 

Pour  nostre  mauvaistié  se  tue  ; 

Se  char  en  a  moût  debatue. 

Car  li  alejons  sen  grief  fais  : 

Mal  ait  qui  mais  i  iert  mauvais, 
2675         Qui  sen  vil  cuer  ne  puet  donter, 

Qui  peûst  milleur  emprunter 

Pour  nous  sauver  et  pour  celui 

Qui  pour  nous  touz  trait  tel  anui  ! 

Il  suefre  seus,  bien  le  savons, 
2680        Le  mauvaistié  que  nous  avons. 

2653  corne  —  26j9  &  .vi.  dont  —  2669  fait —  2670  socist 

Or  perde  Dieu  et  se  lueur 
Qui  ne  li  rent  bien  se  sueur  !  » 
Lors  n'i  a  nul  qui  cuer  ne  cueille, 
Lors  n'i  a  nul  qui  fuir  vueille  ; 

2685         Lors  i  est  granz  li  poigneïz, 
Et  esforce  li  fereiz. 
Cent  en  ociënt  a  cel  poindre  ; 
Et  quant  Illes  les  voit  si  joindre, 
Prouece  acueu/  outre  pouoir 

2690         Et  vaut  plus  qu'il  ne  puet  valoir, 
Et  devint  outre  pouoir  preuz, 
Com  sel  faisoit  pour  ses  neveuz, 
Et  si  n'a  Illes  nonperuec 
Ne  cousin  ne  parent  iluec, 

2695         Mais  il  i  a  assez  amis, 

Et  plus  de  mortieus  anemis 
Pour  lui  ocire  et  detrenchier  ; 
Mais  cil  ne  sont  pas  esclenchier, 
Ainz  trenchent  fies  et  poumons  : 

2700        Trestuit  se  sont  a  cou  semons. 
Or  volent  tronçon  moût  espès, 
Or  ont  li  Grieu  moût  félon  mes  : 
Mil  en  ociënt  li  Romain. 
Illes  et  tuit  li  plus  certain 

2705         Outrent  les  morz  et  les  tuez, 
Et  ont  par  force  remuez 
Les  vis  de  le  pièce  de  terre. 
Nus  hom  ne  vit  plus  mortel  guerre. 

Qu'om  n'i  atent  autre  confort, 

2710        Qui  pris  i  est,  mais  qu'a  le  mort  : 
Moût  par  doit  om  celui  reprendre 
Qui  vif  se  laisse  ilueques  prendre, 
Qu'autretant  vaut  iluec  mourir 
Com  estre  pris  et  puis  périr  ; 

271 5        N'i  a  mestier  nesune  triewe. 

Chaciez  les  ont  plus  d'une  liewe 
Li  Romain  dusques  as  destroiz  ; 
Iluec  areste  li  tournoiz, 
Durement  pesmes  et  mortieus. 

2720         Or  garisse  Ille  Damedieus, 

Qu'il  est  moût  durement  haiz  ! 
Or  le  gart  Dieus  ne  soit  traïz  ! 
Agar  le  gaite,  Agar  l'espie, 
Agar  het  durement  se  vie  ; 

2725         Trop  li  vait  près,  trop  s'i  amort. 
nies  li  a  sen  frère  mort. 
Pour  cou  le  het  de  cuer  Agar  ; 
Si  li  entameroit  se  char 
Moût  voulentiers,  se  il  pouoit 

2730         Et  il  aise  et  lieu  en  avoit. 

Qu'il  a  le  cuer  moût  irascu. 
Dessouz  le  boucle  de  l'escu 
Le  fiert  li  Grieus,  Dieus  le  destruie  ! 
Si  durement  a  lui  s'apuie 

2735        Qy^  trestout  Peûst  entr'ouvert 

S'ataint  Peùst  a  descouvert  ; 

Que  dessouz  Farçon  le  souvine, 

Si  qu'il  ne  contast  sen  couvine 

Gram  pièce  après  pour  mil  mars  d'or. 
2740        Li  Romain  n'ont  autre  trésor, 

N'autre  refui,  n'autre  recet  ; 

Bien  le  diroient  en  recet, 

Bien  s'en  apercevront  encui. 

Li  Romain  vienent  dusqu'a  lui  ; 
2745         Pour  se  douleur,  qui  moût  l'apresse, 

L'en  ont  mené  fors  de  le  presse, 

Pour  savoir  se  le  bleceûre 

Li  tresalast  par  aventure. 
Or  sont  li  Romain  moût  irié, 
2750        Or  sont  il  tuit  moût  empirié. 

Dès  que  li  chiés  lour  est  failliz. 

Li  Grieu  les  ont  moût  assailliz. 

Que  ne  se  font  de  rien  semondre 

D'eus  afoler  et  d'eus  confondre. 
2755         Ne  prisent  gaires  lour  esforz, 

Çou  diënt,  dès  que  il  est  morz 

Qui  trestouz  les  estoutioit 

Et  chascun  jour  les  ocioit. 

«  Ferez,  »  font  il,  «  sour  le  frapaille, 
2760        Et  gardez  bien  que  nus  n'en  aille. 

Menez  les  a  a  le  folie 

Cil  dont  il  n'avront  mais  aïe. 

275 1  cies  li  est  —  2762  narout 

Mout  estes  preu,  et  vous  et  vous, 
Et  il  ont  desservi  vers  nous 

2765         Que  nous  les  doions  encombrer.  » 

Tant  en  ont  morz  nés  puis  nombrer  : 
Remuez  les  ont  de  le  place. 
Et  quant  Illes  choisist  le  chace, 
Toute  en  oublie  se  douleur... 

2770        Rougist  et  taint  come  charbon. 
A  le  maisniee  qui  li  vient 
A  dit  :  «  Signeur,  poi  vous  souvient 
De  cou  que  je  vous  dis  orainz. 
A  !  des  viens  cuers  failliz  et  fainz  ! 

277$         Com  malement  il  nous  baillissent, 
Com  malement  il  nous  traïssent, 
Com  mal  en  estes  engignié  ! 
Cil  membre  droit  et  alignié 
Pour  quoi  se  vont  il  estuiant  ? 

2780         Vaut  dont  mieuz  mourir  en  fuiant 
Que  de  mourir  honestement  ? 
Or  n'i  a  nul  arestement  ! 
Pensez  des  Grijois  desconfire, 
Qui  sont  venu  pour  nous  ocire. 

2785         Vous  avez  milleur  ochison 
Que  n'aient  li  Grijois  félon, 
Qui  sont  venu  a  tort  conquerre 
Vostre  pais  et  vostre  terre. 
Je  sui  pour  moi  ici  endroit, 

2790        Et  vous  i  estes  pour  le  droit, 

Et  cil  i  sont  venu  a  tort  : 

Bien  sai,  se  nus  d'eus  en  estort. 

Que  droiz  perdra  sen  droit  en  vous 

Par  les  vieus  cuers  qui  sont  en  nous. 
2795         Or  soiez  preu,  mestiers  vous  est. 

—  Sire,  trestuit  en  somes  prest  ; 

Trestuit  somes  entalenté 

De  faire  vostre  voulenté . 

Moût  nous  avez  bien  esbaudiz  : 
2800        Or  soit  de  Damedieu  maudiz 

Qui  n'iert  en  grant  d'aquerre  honeur, 

Puis  que  nous  avons  tel  signeur  !  » 

Ceus  qui  les  suens  ont  plus  outrez 

A  il  les  premiers  encontrez, 
2805         Et  si  les  fiert  de  tel  vertu 

Qu'aine  puis  le  tens  le  roi  Artu 

Ne  fu  sifaiz  encontres  faiz. 

As  Grieus  empire  mais  li  plaiz. 

nies  vait  ferir  Gadifer 
2810        Si  durement  que  de  sen  fer 

Li  a  sen  hauberc  dessarti  : 

Le  cuer  del  ventre  en  deus  parti  ; 

Se  lance  estort,  et  cil  trébuche, 

Et  se  gent  pleure,  crie  et  huche  : 
281 5         «  Biaus  sire  Dieus,  par  te  poissance, 

Donez  moi  hui  cel  jour  venjance 

Del  traiteur  qui  fait  nous  a 
Que  nus  hom  mais  penser  n'osa. 
Mal  nous  a  fait  :  or  del  merir  !  » 

2820        A  tant  i  vont  trestuit  ferir. 

Bien  sont  cinc  mile  quis  acueillent, 
Et  li  Romain  bien  les  recueillent. 
Or  i  est  granz  li  fereiz 
Et  des  lances  li  froisseïz, 

2825         Or  i  a  mainte  lance  fraite 

Et  mainte  bone  espee  traite  ; 
En  mainte  guise  s'i  assaient, 
Chascuns,  que  il  le  mieuz  en  aient, 
nies  se  contient  come  sire  ; 

2830        Par  tens  voudra  apaisier  s'ire. 
Agar  choisist  ;  merir  li  vait 
L'outrage,  l'orgueil  et  le  lait 
Qu'orainz  li  fist  voiant  se  gent  : 
Mort  l'a,  quel  virent  plus  de  cent. 

28^  5         Merveilles  fist  en  cel  estour 

Ainz  qu'il  eùst  parfait  sen  tour  ; 
Merveille  fu,  cou  vous  plevis, 
Qu'il  onques  en  eschapa  vis. 
Icil  del  chastel  as  Romains 

2840        Tendent  vers  Damedieu  les  mains, 
Et  prient  li  qu'il  le  maintiegne. 
Que  sains  et  haitiez  en  reviegne. 
Les  puceles  qui  sont  as  estres 
Ont  moût  esgardé  des  fenestres 

2845         Com  nies  vait,  com  Illes  vient, 
Com  bêlement  il  se  contient  ; 

Dieu  prient  qu'il  le  gart  d'anui, 

Et  ont  grigneur  pitié  de  lui 

Que  de  lour  frères  qui  i  sont. 
2850         Les  dames  grant  pitié  en  ont  : 

Mainte  en  i  a,  cou  sachiez  bien, 

Se  il  li  mescheoit  de  rien, 

Plus  en  avroit  le  cuer  mari 

Que  de  le  mort  de  sen  mari. 
285  5         Quant  il  prenoit  premiers  sen  poindre, 

Cez  bêles  mains  veïssiez  joindre 

Et  mètre  cez  genouz  par  terre  ; 

Dieu  oissiez  forment  requerre, 

Plus  pour  lui  seul  que  pour  eus  touz, 
2860         Qu'il  n'i  a  nul  tant  soit  estouz. 

Se  il  i  muert,  ja  en  eschape. 

Ne  gieuent  mie  dessouz  chape 

Ne  li  Grijois  ne  li  Romain. 

nies  i  fait  tant  de  se  main 
2865         Que  mainte  place  en  est  vermeille, 

Et  touz  li  monz  s'en  esmerveille 

Coment  alaine  tant  li  dure. 

Le  gent  de  Rome  est  aspre  et  dure  : 

Par  force  ont  les  Grieus  remuez  ; 
2870        S'en  ont  moût  malmis  et  tuez. 

Ja  les  eussent  desconfiz. 

Ne  fust  Agenor  et  ses  fiz, 

Li  biaus,  li  preuz  Emenidus, 

Qui  est  d'Ataines  sire  et  dus. 
2875         Andui  manacent  richement 

Et  chevauchent  mont  fièrement 

A  cinc  mil  homes  combatanz, 

Esmez  les  ont  li  Grieu  a  tanz. 

Or  ont  li  Romain  grant  mestier 
2880        Que  li  troi  mile  chevalier 

Dont  nies  fist  Pariere  ban 

Viegnent  a  souztenir  l'ahan 

Et  le  grant  paine  qu'il  atendent. 

Agenor  et  ses  fiz  destendent 
2885         Et  laissent  courre  a  noz  Romains  : 

Tant  en  i  ont  ocis  as  mains  ! 

Vers  nie  poignent  a  plain  cours  : 

Li  Grieu  ont  mestier  de  secours  ; 

En  mal  an  sont  par  llle  entré. 
2890         Emenidus  Ta  encontre  : 

La  ou  li  ber  fu  descouverz 

Le  fiert  en  travers  li  cuiverz  ; 

Merveille  qu'il  n'est  afolez  ! 

Mais  que  li  fers  li  est  coulez  : 
2895         Selonc  le  dos  fist  un  eschar  ; 

Un  poi  l'entama  en  le  char 

Li  fel  quant  il  retrait  se  lance. 

Bruns,  uns  Romains  de  grant  vaillance, 

Quant  voit  qu'Emenidus  a  fait, 
2900         En  sen  escu  ferir  le  vait  : 

Par  tel  air  le  rabat  jus 

Et  le  cheval  ou  il  sist  sus 

Ansdeus  abati  en  un  mont. 

nies  lour  dist  :  «  Bruns  vous  semont 

2878  Esme  les  ont  li  griu  atant  —  2891  bers 

290  5         Et  VOUS  envie  et  vous  requiert  ; 
S'en  faites  cou  qu'ai  jour  afiert. 

—  Sire,  »  font  il,  «  moût  nous  esmaie 
Li  sans  qui  del  costé  vous  raie. 

—  Signeur,  »  dit  il,  «  cou  est  del  mains  ; 
2910         Pensez  ailleurs,  ferez  a  plains, 

Li  mauvais  sans  souronde  un  poi  : 

Or  chiet  le  mauvaistiez  de  moi  ; 

Perdre  en  voudroie  mainte  goûte 

Par  si  qu'en  fust  issue  toute.  » 
291 5         Romain  ont  fait  lour  poindre  ensemble. 

Le  terre  en  tombist  toute  et  tremble. 

Sour  le  duc  sont  tuit  aresté. 

Mais  il  n'i  ont  rien  conquesté. 

Qu'en  piez  se  met  Emenidus  ; 
2920        Se  bone  espee  trait  li  dus, 

Si  s'est  defenduz  come  ber. 

Et  li  suen  n'ont  soing  de  gaber  : 

As  Romains  donent  teus  colees 

Que  jusqu'es  chars  lour  sont  coulées, 
2925         Et  ont  le  duc  fait  tel  bonté 

Que  maugré  leur  l'ont  remonté  ; 

Puis  keurent  seure  ceus  de  Rome. 

Or  servent  bien  le  duc  si  home; 

Moût  sont  bon  chevalier,  pour  voir. 
2930         Les  Romains  ont  fait  remouvoir 

Et  guerpir  la  pièce  de  terre. 

nies  se  sent  moût  de  le  guerre  ; 

2909  dist 

Li  sans  li  raie  contre  val  : 
Descenduz  est  de  sen  cheval 

2935         Loing  de  se  gent,  lez  une  haie, 
Et  fist  la  restraindre  se  plaie. 
As  murs  erent  les  damoiseles 
Et  les  dames  et  les  puceles, 
Et  voient  navré  lour  signeur  : 

2940        Duel  ont,  aine  mais  n'orent  grigneur  ; 
Dieu  en  ramprosnent  durement 
Qu'il  est  navrez  sifaitement. 
Moût  par  en  diënt  granz  ramprosnes  ; 
Diënt  ne  feront  mais  aumosnes 

2945         Se  il  est  morz  en  tel  manière  : 
«  Mauvaise  gent,  vil  et  lanière 
Ne  peut  avenir  se  biens  non  ! 
Vrais  Dieus,  par  ten  saintisme  non, 
Aimes  tu  donques  les  mauvais  ? 

2950         Ouïl,  espoir,  qu'il  vuelent  pais  ; 
Biaus  sire  Dieus,  ja  ses  tu  tout  : 
Ja  sont  li  mauvais  plus  estout 
Que  li  preudome,  s'il  osoient 
Et  sMl  les  granz  cous  ne  doutoient. 

295  $         Pour  quoi  meschiet  il  dont  as  buens  ? 
Pour  quoi  meschiet  il  dont  as  tuens  ? 
Mais  nus  ne  puet  a  toi  savoir  : 
Tu  vueus  les  buens  od  toi  avoir 
Pour  cou  lour  vient  hastive  morz  ; 

2960        Preudom  muert  tost,  ja  n'iert  si  forz, 

2944  aumône 

Mais  li  mauvais  ont  longe  vie, 

Car  n'as  soing  de  leur  compaignie. 

Sire  Dieus,  sekeur  dont  cestui, 

Car  li  mauvais  mourront  od  lui  : 
2965        Se  il  i  muert,  mort  sont  en  oire.  » 

A  tant  es  vous  le  grant  estoire 

Des  trois  mil  chevaliers  de  Rome  : 

En  le  bataille  a  maint  preudorae  ; 

Al  parvenir  le  font  moût  bien. 
2970        nie,  qu'aiment  sour  toute  rien. 

Moût  le  veroient  voulentiers  : 

Ne  pueent  aler  tanz  sentiers 

Que  d'Ille  puissent  trouver  mie  ; 

Ne  truevent  qui  voir  lour  en  die. 
2975         Moût  ne  sont  ore  li  Grieu  plus  : 

Ses  ont  remuez  bien  en  sus 

D'iluec  ou  nies  fu  bleciez. 

Et  il  s'en  est  moût  coureciez, 

Tantost  com  il  le  puet  choisir. 
2980        II  nen  a  mie  grant  loisir 

Qu'il  i  demeure  longement  ; 

Saut  el  cheval  isnelement. 

Les  puceles  qui  sont  as  estres 

Si  Tontesgardé  des  fenestres... 
2985         Que  lour  parenz  ne  lour  cousins  ; 

Preudom  a  touz  jours  bons  voisins  : 

Teus  cent  puceles  a  al  mur 

Dont  nies  puet  estre  asseùr 

2962  na  song  ~  2974  voir  v9  en  —  2986  Prod(/ro«)in 

Qu'eles  Faiment  de  fine  amour 
2990        Dès  que  le  virent  l'autre  jour. 

Mainte  ramprosne  i  eùst  dite, 

Mais  l'une  claime  l'autre  quite, 

Pour  le  grant  peeur  qui  les  tient. 

nies  vers  le  bataille  vient. 
2995        Pluiseur  partoient  ja  de  Fost, 

Et  nies  les  choisist  tantost  : 

Brandist  le  hanste  de  pomier  ; 

A  poi  n'en  feri  le  premier. 

Moût  s'en  aire  durement  ; 
3000        Si  lour  escrie  hautement  : 

«  Mauvaise  gent,  vieus  et  lanière, 

Ou  fuiez  vous  en  tel  manière  ? 

Alez  vous  noncier  a  le  tour 

Que  vencu  estes  en  l'estour  ? 
3005        Alez  vous  noncier  les  nouveles 

As  dames  et  as  damoiseles  ? 

Lasses  !  com  mar  vous  virent  onques  ! 

Que  lour  voulez  vous  noncier  donques  ? 

Icil  vient  trop  tost  a  le  porte 
3010        Qui  mauvaise  nouvele  aporte. 

Preu  sont  li  mauvais  d'autre  part 

De  cou  que  vous  estes  couart  ; 

Qu'une  vieus  riens  de  povre  endroit 

Selonc  piëur  qu'ele  ne  soit 

301  j         Acueut  ensi  cuer  et  valeur, 

Pour  cou  qu'ele  est  selonc  piëur.  » 

A  tant  retournent  tuit  ariere  ; 

Ne  quierent  sente  ne  quariere, 

Mais  travers  chans  tuit  s'i  eslaissent. 
5020        Al  parvenir  les  lances  baissent, 

Et  vont  ferir  el  grigneur  tas. 

nies  ne  s'i  espargne  pas, 

Moût  i  emploie  bien  se  main  ; 

Et  moût  le  font  bien  li  Romain. 
3025         A  un  poindre  qu'Illes  i  fist 

Regarde  :  Emenidon  choisist. 

Sel  fiert  li  ber  par  tel  vertu 

Qu'il  li  esfondre  sen  escu  : 

L'auberc  li  desront  et  desmaille, 
3030         Le  cuer  li  perce  et  le  couraille, 

Sel  fait  trebuchier  contre  val 

Par  som  le  croupe  del  cheval. 

Et  puis  qu'Emenidus  est  morz 

Est  moût  petiz  touz  lour  esforz  : 
3035        Tournent  les  dos,  le  chace  est  fiere. 

Desconfit  sont  en  tel  manière. 
Li  emperere  estoit  remés 

Od  se  bataille  près  des  nés  : 

Quant  il  et  cil  qui  od  lui  fienent 
3040        Voient  que  cil  ensi  en  vienent. 

Es  nés  s'en  entrent  maintenant, 

Et  vont  moût  grant  duel  démenant. 

3016  (jl  est  —  3017  r.  lot  —  3019101  —  3039  olui  vienent 

Grieu  vienent  Ille  merci  querre  : 
Preudom  est  legiers  a  conquerre 

3045         En  touz  les  lieus  ou  il  sourpuet, 
Que  de  franc  cuer  li  nest  et  muet. 
Lour  avoir  fait  Illes  saisir, 
Et  prent,  trestout  a  sen  plaisir, 
Les  plus  hauz  barons  qui  i  sont  ; 

3050        Li  autre  quite  s'en  revont. 
Illes  al  chastel  s'en  revient  ; 
Maint  salu  rent,  cou  li  convient, 
Qu'Ille  saluent  mil  puceles, 
Mil  dames  et  mil  damoiseles, 

305  5         Et  le  merciënt  de  lour  vies^, 

Car  toutes  sont  par  lui  garies. 
Se  il  demourast  quinze  jours, 
Ne  fust  pas  soufraiteus  d'amours  : 
Requis  i  fust  de  mainte  amie  ; 
3060         Mais  il  n'i  pot  demourer  mie. 
Ne  li  baron  qui  od  lui  sont. 
Granz  est  li  dueus  qu'eles  en  font  ; 
Quant  del  départir  fu  li  termes, 
Si  en  plourerent  maintes  lermes. 

306  j         nies,  li  preuz,  li  biaus,  li  genz, 

A  conduit  vers  Rome  ses  genz. 
Il  est  pensis  de  l'aventure 
Et  de  le  douce  créature 

Dont  il  parti  par  se  folie  ; 
3070        Mais  pour  rien  nule  ne  l'oublie, 

N'ele  n'oublie  mie  lui, 

Ainz  en  a  trait  si  grant  anui 

Qu'onques  chetive  n'en  traist  tant. 

Tant  l'a  le  bêle  aie  querant 
5075         Que  mort  sont  et  enseveli 

Tuit  cil  qui  vinrent  avuec  li. 

A  Lengres  vint  le  douce  chose  ; 

En  sen  cuer  afiche  et  propose 

Qu'el  n'ira  mais  en  sen  aé 
3080        En  Bretaigne,  seducheé, 

Ainz  dist  le  lasse  :  «  Or  ait  me  terre 

Cil  qui  mieuz  le  poura  conquerre. 

Mes  cuers  me  juge  ci  endroit 

Que  je  n'ai  en  le  terre  droit, 
3085         Car  cou  mut  tout  par  men  pechié 

Qu'il  se  tint  si  a  co^chiié 

De  cou  qu'il  ot  perdu  sen  ueil  ; 

Que  Dieus  het  moût  en  feme  orgueil, 

Çou  paru  bien  a  le  première, 
3090        Et  je  sui  assez  coustumiere 

De  traîner  et  vair  et  gris 

Et  dras  de  soie  de  grant  pris, 

De  moi  lacier  et  de  bender  ; 

Assez  ai,  lasse  !  a  amender. 
3095         Par  moi  fu  qu'il  les  s'en  fui. 

Par  moi  sont  mort  et  enfoui 

3078  proprose—  3079  Q|I  —  3086  Killes  se  t.  si  a  courcie 

Cil  qui  od  moi  Talerent  querre. 
Or  m'estuet  Damedieu  requerra 
Et  Papostoile,  en  passiënce, 

3 100        Que  il  me  doigne  pénitence.  » 

Vers  Rome  en  vait  le  bêle  née, 
Et  nuit  et  jour  s'est  tant  penee 
Qu'a  l'apostoile  est  parvenue  : 
Ne  s'est  plus  longement  tenue, 

310$         Mais  touz  ses  péchiez  li  gehist, 
Et  li  sainz  hom  le  beneïst; 
Durement  s'est  humeliiee 
Celé,  qui  pieça  ne  fu  liée. 
De  sen  mari  li  conte  l'estre, 

3 1 10        Com  il  perdi  sen  ueil  senestre, 
Et  pour  l'orgueil  qu'en  li  cuida 
Trestout  sen  pais  en  vuida. 
Mais  onques  sen  non  ne  li  dist, 
Ne  l'apostoiles  ne  li  quist. 

3 1 1 5        Se  pénitence  li  enjoint 

Itel  qui  ne  li  grieve  point, 
Qu'assez  a  el  qui  moût  li  grieve. 
Et  Calerons  a  tant  se  lieve. 
Iluec  ot  manant  un  haut  home  : 

3 1 20        N'ot  plus  vaillant  en  toute  Rome  ; 
Nus  hom  plus  loial  ne  savoit. 
Souz  sen  palais  chambres  avoit. 
Et  povre  gent  i  conversoient 
Qui  de  lour  mains  se  garissoient. 

31 01  ëvont 

^125         La  se  trait  cele  maintenant, 
Et  loue  un  ostel  avenant  ; 
Et  si  est  iteus  se  pensée 
Qu^envers  touz  vueut  estre  tensee 
Par  le  preudome  qui  la  maint. 
3130         Puis  le  requièrent. itant  maint  ; 
Mais  n'i  vient  onques  nus  si  ber 
Qui  al  partir  s'en  puist  gaber  : 
Li  sire  est  de  si  haut  afaire 
Que  nus  n'i  ose  force  faire  ; 
3135         N'est  pas  osteus  a  peçoier 
Ne  lau  om  doie  forçoier. 
De  cou  dont  mauvais  hom  le  het 
L'aime  li  preudom  tant  qu'il  set, 
Qu'ele  est  si  bone  créature. 
3 1 40        Bien  se  garlst  de  se  cousture  ; 
Et  se  riens  nule  li  soufraint, 
Li  sire  li  peçoie  et  fraint 
De  sen  bel  pain,  qu'il  li  envoie, 
Car  il  n'est  jours  qu'il  ne  le  voie 
3 145         Et  a  matines  et  a  messe  ; 

Et  fait  a  Dieu  mainte  pramesse 
De  CDU  qu'eJe  a  vers  lui  mesfait  ; 
Ses  eures  ot,  puis  si  s'en  vait. 
Tierz  jour  ainz  qu'Illes  et  si  home 
3150        Venissent  od  lour  genz  en  Rome, 
Vint  uns  mes  a  l'empereeur, 
Qui  moût  estoit  en  grant  freeur  : 

«  Sire,  »  fait  il,  «  je  vieng  de  l'ost 
Demain  ainz  midi  al  plus  tost 

3155         Vous  pourez  tenir  pour  buen  né, 
Car  vous  verez  vostre  barné, 
Et  les  Romains  et  les  Frisons, 
Qui  nous  amainent  mil  prisons 
De  toute  Gresse  les  plus  hauz. 

3 1 60        Mais  morz  est  nostre  seneschauz  : 
Morz  nous  eûst  cil  qui  l'ocist, 
Nen  eschapast  ne  cil  ne  cist, 
Ne  fust  li  biaus,  li  preuz,  li  ber 
Dont  je  vous  oï  tant  gaber. 

3165         Eslit  l'ont  or  a  seneschal 

Et  chambrelenc  et  mareschal, 
Prince,  baron  et  quanqu'il  sont. 
Lié  pueent  estre  quant  il  l'ont. 
C'est  li  chevaliers  a  un  ueil, 

3 1 70        Dont  vous  fesistes  grant  orgueil 

Quant  vous  ramprosnes  li  désistes. 
Qu'ai  plus  preudome  le  fesistes 
Qui  soit  tant  corn  li  mondes  dure. 
Le  gent  vilaine  et  aspre  et  dure 

3175         Prirent  a  vous  exemple,  sire. 
Qu'assez  li  sorent  honte  dire 
Ançois  que  il  en  l'ost  venist  : 
Nus  hom  sanz  lui  ne  se  tenist 
.  Ne  respondist  aucune  rien  ; 

3 180        Quant  vint  en  l'ost,  sel  fist  si  bien 

313^  bon  ne  —  3 1 6  j  Eslit  ont  —  31 66  mar(?rou)cal 

Qu'il  fuissent  mort  tout  finement, 

Ne  fust  ses  cors  tant  seulement. 

Quant  besoins  d'armes  nel  semont, 

Si  est  li  plus  sages  del  mont, 
5185         As  armes  plus  fiers  que  luparz. 

Çou  n'est  pas  le  centisme  parz 

De  çou  qu'en  orez  encor  dire  ; 

A  touz  jours  mais  serez  plains  d'ire 

Que  vous  ramprosne  li  désistes 
3 1 90         El  point  que  primes  le  veïstes. 

Sire,  queus  en  sera  li  droiz, 

Quant  vous  al  seneschal  vendroiz  ? 

Si  m'ait  Dieus,  le  roi  celestre, 

Ne  sai  queus  li  droiz  en  puist  estre, 
5195         Mais  ne  l'en  laissiez  pour  nului 

Que  vous  n'ailliez  encontre  lui, 

Et  si  le  merciëz,  biaus  sire, 

De  vostre  honeur  et  de  l'empire 

Et  de  tout  çou  que  fait  i  a. 
3200         —  Par  icel  Dieu  qui  tout  cria, 

Puet  c'estre  voirs  que  tu  m'as  dit  ? 

—  Biaus  sire,  ouïl,  sanz  contredit. 

Ne  vous  avroie  awan  conté 

Le  disme  part  de  se  bonté. 
3205         Tuit  le  gaberent  al  premier, 

Com  cil  qui  sont  bien  coustumier  : 

Aine  respondre  ne  lôur  daigna.  » 

Et  Femperere  s'en  signa  ; 

Tel  merveille  a  de  cou  qu'il  ot 
3210        Que  il  ne  pot  respondre  mot. 

Ganors,  le  fille  al  roi,  le  bêle, 

Est  moût  liée  de  le  nouvele  ; 

Remembre  li  com  simplement 

Il  se  contint  premièrement, 
3215         Com  il  respondi  sanz  desroi 

Encontre  le  folie  al  roi, 

Com  il  requist  par  grant  mesure 

Seulement  pain  et  vesteùre, 

Com  il  se  fist  de  povre  gent, 
3220        Com  le  vit  bel,  com  le  vit  gent  : 

Tout  cou  recorde  et  cou  retrait. 

Amours  un  petitet  l'atrait 

A  lui  amer,  car  moût  le  prise  ; 

Un  petitet  en  est  esprise. 
3225         Li  emperere  moût  s'esjot 

Del  riche  mandement  qu'il  ot  ; 

Moût  durement  li  vint  a  bel 

D'iUe,  sen  seneschal  nouvel, 

Mais  que  de  l'autre  moût  li  grieve. 
3230        A  l'endemain,  quant  l'aube  crieve. 

Se  fait  en  une  couche  mètre  ; 

Cil  qui  s'en  suelent  entremetre 

Ont  bien  le  couche  aparilliee 

Et  bien  couverte  et  bien  trilliee. 

5  2  3  $         Quant  vint  a  l'iSsir  de  le  vile^ 

S'i  sont  esmé  a  quatre  mile. 
Si  corn  cil  de  l'ost  s'en  revienent, 

Endroit  Fempereeur  se  tienent, 

Et  diënt  a  Fempereeur  : 
5  240         «  Sire,  faites  celui  honeur 

Qui  de  vous  fu  si  mal  venuz*  ; 

Car  il  nous  a  touz  souztenuz, 

Et  si  nous  a  rendu  l'empire. 

Or  tost  encontre  liii,  biaus  sire  !  » 
3245         Al  roi  ne  vient  ne  quens  ne  dus 

Qui  ne  Fen  die  autant  ou  plus. 

Quant  il  le  voit,  ses  mains  li  tent, 

Si  le  salue  hautement  ; 

Et  cil,  qui  moût  li  a  valu, 
5250        Li  rent  encontre  sen  salu. 

Si  tost  qu'il  ot  et  lieu  et  aise 

Vient  Femperere,  si  le  baise  ; 

Merci  li  quiert,  merci  li  rent. 

Tout  selonc  Fuevre  et  Ferement  : 
5255         Merci  li  quiert  qu'il  li  dist  lait, 

Merci  li  rent  de  çou  qu'a  ftit. 

Li  emperere  moût  Foneure, 

Et  beneist  le  jour  et  Feure 

Qu'il  onques  nasqui  de  se  mère. 
3260        Grant'feste  fait  li  emperere, 

Si  font  tuit  cil  qui  od  lui  sont  ; 

Granz  est  le  joie  qu'il  en  font, 

3240 c«li  —  3258  beftic 

Qu'il  sont  par  lui  tuit  esclairié. 

A  Rome  sont  tuit  repairié. 
^26^        nies  est  voulentiers  veùz, 

Et  a  grant  joie  receùz. 

Or  est  il  seneschauz  de  Rome, 

Or  est  il  sire  de  maint  home; 

Riche  ostel  prent,  riche  ostel  tient  : 
3270        Moût  est  bien  seùrs  qui  i  vient. 

E  !  las,  que  Calerons  nel  set  ! 

Chetive  riens  !  que  Dieus  le  het  ! 
Car  mainte  gent  i  sont  a  aise 
De  cou  dont  ele  a  grant  mesaise. 
3275         Or  sont  en  le  cité  andui, 
N'il  ne  l'i  set,  ne  ele  lui  ; 
Car  nies  si  n'est  mie  teus 
Que  il  voist  trader  les  osteus, 
N'ele  n'est  mie  vilotiere  : 
3280        Bien  passe  le  semaine  entière 

Que  n'est  ailleurs  qu'a  sen  mestier 
Ou  a  ses  eures  al  moustier  ; 
Cent  anz  i  pouroit  ensi  estre 
Ainz  qu'il  seùst  rien  de  sen  estre. 
3285         Ganors,  le  fille  al  roi,  le  bele, 
Ot  conter  d'ille  tel  nouvele 
Qu*enamé  l'a  sour  toute  rien  ; 
Car  tuit  ensemble  [en]  diënt  bien  : 

Chascuns  al  suen  entendement 
3290         Le  loe  par  amendement. 

nies  est  moût  de  riche  atour, 

Qu'il  est  saisiz  de  mainte  tour, 

De  maint  chastel,  de  mainte  vile  ; 

A  sen  servise  a  tel  cinc  mile, 
3295         Qui  rien  ne  doient  a  nului 

Fors  que  tant  seulement  a  lui. 

Chascun  jour  croist  toute  s'oneurs  ; 

Mais  ses  cuers  est  adès  ailleurs  : 

Ne  l'esbaudist  riens  que  il  voie, 
3  300        Ançois  Pesloigne  de  se  joie  ; 

Com  plus  voit  gent  jouer  et  rire, 

Plus  li  souvient  de  duel  et  d'ire 

Et  de  le  douce  créature 

Et  de  se  grant  mésaventure  : 
3305         Aine  hom  ne  fu  si  esgarez. 

Un  jour  s'est  vestuz  et  parez 

D'uns  dras  de  soie  a  or  tissuz. 

Quant  de  sen  ostel  est  issuz, 

Moût  en  embelist  toute  Rome, 
3310        Que  el  monde  n'a  plus  bel  home  ; 

A  court  vait  veoir  sen  signeur. 

Calerons  n'est  mie  en  grigneur 

De  lui  veoir,  si  com  je  croi. 

Que  Ganors,  qui  est  fille  al  roi  : 
3315         Regarde  a  val,  sel  vit  venir  ; 

A  paine  se  pot  souztenir. 

Voit  qu'il  e^  biaus-et  ensigniez, 

Et  voit  ses  membres  aligniez, 

Se  bêle  bouche  et  sen  bel  vis  ; 
3320        Tant  a  de  bel  en  lui  assis 

Que  de  sen  ueil  ne  11  souvient  : 

Ailleurs  entent,  cou  li  couvient  ; 

Assez  a  ailleurs  a  entendre. 

Amours  li  fait  ses  braz  estendre 
332$         Et  baaillier  si  doucement  ; 

Encor  li  ira  autrement. 

Ganors  le  bêle  est  as  fenestres  ; 

nies  descent  et  monte  as  estres. 

Ele  est  encontre  lui  venue  ; 
3330         Li  uns  l'autre  moût  bel  salue. 

Lors  s'entreprenent  main  a  main  ; 

Ariere  lonc  sont  li  Romain, 

Que  nus  n'entent  cou  que  irdiënt. 

De  mainte  rien  gabent  et  rient. 
3335         Ganors  mainte  parole  i  dit 

Qui  touche  a  Tuevre  moût  petit  : 

Autres  paroles  vait  disant  ; 

Les  jangleeurs  vait  despisant  : 

«  Amis,  »  fait  ele,  «  or  aient  honte 
3340        Cil  qui  desfirent  vostre  conte  ! 

Moût  sevent  dire  et  petit  faire. 

—  Franche  pucele  debonaire, 

Om  a  souvent  dit  et  retrait 

Que  moût  a  entre  dit  et  fait. 
3  345         —  Amis,  li  vostre  faiz  me  plaist  ;  > 

Droiz  est  que  vostre  bouche  baist 

Fille  de  roi  et  de  roïne, 

Et  qu'ele  soit  a  vous  aciine.  »' 

Ganors  li  a  dit  mainte  rien 
3350        Par  quoi  om  puet  entendre  bien 

Qu'ele  voudroit  qu'il  li  quesist 

Qu'ele  s'amour  en  lui  mesist  : 

Tout  li  a  dit  le  fille  al  roi 

Fors  seulement  :  «  Sire,  amez  moi.  »-' 
3355         Et  se  coustume  fust  en  terre 

Que  fille  a  roi  deùst  requerre 

Nului  d'amours  premièrement, 

Ele  le  fesist  eranment. 

Durement  voudroit  qu'il  fùst  suens, 
3360        Pour  çou  qu'il  est' et  bians  et  buens,. 

Preuz  et  courtois  et  afaitiez. 

Que  donques  s'il  fust  bien  haitiez, 

Qu'il  ne  fust  pensis  de  le  bêle 

Dont  il  ne  puet  oir  nouvele  ? 
3365         Ganors  ne  vueut  se  Ille  non, 

Ne  nies  el  que  Galeron, 

Ne  Galerons,  qui  est  a  Rome, 

N'ameroit  pas  pour  rien  autre  home. 

nies  si  n'aime  mie  seus, 
3  370        Car  il  est  amez  d'eles  deus  ; 

3343  Lena 

Mais  il  n'en  aime  pas  que  l'une, 
Qu'amours  n'a  chose  en  soi  comune, 
Mais  que  largece  et  courtoisie, 
Franchise  et  gieu  sanz  vilonie  : 

3  375         C'est  d'amours  fine  li  comanz, 

Que  om  truist  cou  en  touz  amanz, 
Ne  nus  n'a  cou  entièrement 
Que  il  nen  aint  parfaitement. 
Pour  cou  que  cist  a  en  soi  tout, 

3  380        L'aime  Ganors  le  bêle  moût  ; 
Mais  nies  n'aime  de  li  mie  : 
Ses  cuers  est  a  se  douce  amie, 
Qu'il  set  que  l'est  alee  querre 
Et  ne  revint  puis  en  se  terre. 

J385         II  parole  a  le  fille  al  roi, 

Mais  moût  li  quiert  mains  de  desroi 
Que  le  pucele  ne  voudroit. 
Andui  en  vont  al  roi  tout  droit  ; 
Mais  Ganors  prise  moût  petit 

3  390        Tout  quanqu'il  ont  parlé  et  dit, 
Qu'amours  n'a  nule  entention, 
Ne  ja  n'avra,  s'a  joie  non. 
Mais  a  le  foiz  que  se  desroie. 
Pour  plus  aguisier  celé  joie, 

3395         Amours  i  met  douce  ramprosne  ; 

Si  fait  grant  bien  et  grant  aumosne, 
Car  cou  n'est  el  qu'aguisemenz 
D'amour  et  uns  atisemenz. 

3378  naime  parfit. 


ILLE   ET   GALERON  125 

Ne  di  qu'il  i  couviegne  ja 
3400        Mètre  autre  saveur  qu'il  i  a  ; 

Car  nus  ne  le  puet  espuisier, 

Tant  en  i  a,  mais  aguisier. 

Ganors  sueut  estre  adès  moût  sage 

Et  sen  sens  mètre  en  autre  usage, 
3405         Et  Ions  usages  par  droiture 

Vaut  près  autant  corne  nature  ; 

Mais  trestout  cou  ne  vaut  rien  ci, 

Qu'amours  le  tient  en  se  merci  : 

Toute  l'a  mise  en  autre  point. 
3410         D'eures  en  autre  li  espoint 

Si  doucement  par  cez  costez  ; 

Mais  ainz  que  passe  li  estez 

Li  semblera  tout  autrement. 

N'i  ont  pas  fait  lonc  parlement, 
5415         Mais  a  Ganor  semble  il  moût  lonc  : 

Plus  de  cent  pièces  fait  d'un  jonc. 

Un  jour  li  semble  bien  d'une  eure 

Pour  sen  ami,  qui  si  demeure  ; 

Car  longe  atente  en  fine  amour 
3420         Fait  bien  sembler  d'une  eure  un  jour. 

Ganors  a  moût  le  cuer  changié. 

nies  se  lieve  et  prent  congié. 

Ganors,  cui  amours  i  envoie. 

Revient  a  lui,  si  le  convoie  ; 
3425         Et  pert  qu'il  soit  outre  sen  gré, 

Qu'ançois  qu'il  soient  al  degré 

3414  foit  —  3418  Ç  son  —  3423  G.  qui 

Peùssiez  ainz,  avoir  alee 
Une  grant  lieve  longe  et  lee  ; 
Mais  el  Je  fait  si  voulentiers 

3430        Que  courz  li  semble  li  sentiers, 
Pour  cou  fait  ele  d'un  pas  quatre, 
Car  ne  se  set  ou  mieuz  embatre. 
Quant  voit  que  départir  l'estuet, 
Si  fait  cou  que  faire  ne  puet, 

343  5         Car  de  sen  cuer  se  part  iluec, 
Si  vueut  sen  ami  nonperuec  ; 
Et  cors  sanz  cuer  ne  puet  vouloir, 
Ne  de  rien  joïr  ne  douloir. 
Se  ce  n'est  d'ami  ou  d'amie  : 

3440        Icist  ont  cuer,  si  n'en  ont  mie, 
Fors  tant  com  li  vilains  entent, 
Car  del  sourplus  n'ont  il  noient  ; 
Que  né  de  mère  je  ne  voi. 
S'il  aime  bien,  qui  soit  od  soi. 

3445         Ja  soit  ce  qu'om  le  voie  ci. 
Ses  cuers  est  iluec  a  merci  : 
nies  le  cuer  Ganor  en  porte. 
Quant  el  le  voit  fors  de  le  porte. 
Si  en  change  tout  sen  talent, 

3450        Et  pense  :  «  Dieus,  com  il  vint  lent, 
Or  s'en  rêvait  tel  aleùre  !  » 
Ganor  riens  nule  n'asseùre. 


3430  cois  -—  3436  vieut  ou  vient  —  3443  Koume  de  — 
3445  soit  cou  q  le  —  3450  viët 

Frote  ses  doiz,  frote  ses  mains  ; 

Et  de  le  rien  se  doute  mains 
345  5         Dont  ele  devroit  plus  douter  : 

Guide  que  cil  n'ost  débouter 

Rien  nule  qu'ele  vueille  ja  ; 

Poi  set  le  bêle  qu'il  i  a  : 

Tout  el  i  a  qu'ele  ne  cuide. 
3460        N'a  point  de  cuer  ;  toute  en  est  vuide  : 

nies  li  ber  l'en  porte  od  lui. 

Que  vous  diroie  de  celui  ? 

Mais  moût  l'oneure  toute  Rome  ; 

A  lui  nen  aiment  il  tant  home, 
3465         Ne  roi  ne  conte  ne  baron. 

Dieus,  quel  pitié  de  Galeron  ! 

Onques  ne  vait  en  lieu  le  foie 

Ou  ele  en  puist  oïr  parole. 

Que  vous  feroie  plus  lonc  conte  f 
3470        II  n'a  el  pais  duc  ne  conte 

Qui  ne  port  Ille  autant  d'oneur 

Come  le  cors  Pempereeur. 

Trestouz  li  comuns  de  l'empere 

Voudroient  bien  que  l'emperere 
3475        Le  retenist  en  mariage. 

Trestuit  li  portent  bon  courage, 

Et  l'emperere  plus  que  nus 

Estre  Ganor,  qui  l'aime  plus 

Que  riens  el  mont  fors  le  chetive 
3480        Qui  l'aime  plus  que  riens  qui  vive. 

3455  deuroit  riens  doter  —  3458  Sor  set 

Toute  Bretaigne  en  a  laissiee, 
Si  s'est  pour  lui  tant  abaissiee, 
Qu'ele  Fa  quis  corne  mendie 
En  plus  de  lieus  que  je  ne  die  ; 

3485         S'en  a  emprise  chasteé 

A  touz  les  jours  de  sen  aé, 
Se  Damedieus  pour  li  ne  veille, 
Qu'ele  le  truist.  Moût  se  conseille 
Li  emperere  a  l'apostoile  ; 

3490        De  sen  conseil  rien  ne  li  çoile  : 
«  Sire,  »  fait  li  a  l'emperere, 
«  Vous  estes  dessouz  Dieu  mes  père  ; 
Si  est  le  droiture  entre  nous 
Que  consillier  me  doie  a  vous. 

349$        Vous  savez  bien  del  seneschal, 
Cui  Damedieus  destort  de  mal, 
Qu'il  n'a  el  monde  plus  preudome, 
Et  par  lui  est  sauvée  Rome. 

—  Çou  sai  je  bien,  »  fait  il,  «  biaus  sire  ; 
3 500        Et  que  voulez  vous  de  çou  dire? 

—  Pour  çou  qu'il  a  si  esploitié 
Li  voudrai  doner  le  moitié 

De  quanque  j'ai,  a  men  vivant, 
Qu'après  n'en  voist  nus  estrivant. 
3505         Loez  le  vous  qu'ensi  le  face  ? 

—  Ouïl,  se  Dieus  me  doinst  se  grâce, 
Biaus  sire  chiers,  jel  lo  moût  bien. 
Cil  ne  vous  ameroit  de  rien 

3491  fait  il  a  —  3506  Ou  se  dix  me  dôist  ç  sa  grasse 

Qui  VOUS  desloeroit  cel  plait, 
5510        Car  il  est  moût  de  riche  fait, 

De  haut  conseil,  de  riche  cuer. 

Om  ne  le  pouroit  a  nul  fuer 

Si  bien  emploiier  en  nului. 

En  tout  le  monde,  corn  en  lui. 
3  5 1 5         Biaus  sire  chiers,  or  m'escoutez  : 

Et  n'est  ce  dont  H  déportez, 

Li  chevaliers  plains  de  mesure 

Qui  onques  ne  requist  usure 

Des  vilains  gieus  qu'il  li  assirent, 
3  $  20        Et  des  mesdiz  que  il  li  dirent, 

Ainz  lour  sauva  le  vie  touz. 

Ne  onques  n'en  fu  plus  estouz  ? 

Moût  lour  eùst  aidié  en  foi 

S'il  eùst  veù  le  pour  quoi, 
3525         Quant  il  après  lour  félonie 

Ne  prist  garde  a  lour  vilonie, 

Ainz  fist  que  preuz,  que  faire  dut. 

Quant  vit  que  faire  li  estut. 

Ce  fu  de  par  Dieu  qu'il  vint  ci, 
3 5  30        Et  par  le  soie  grant  merci. 

Cist  sauvera  l'or  et  l'argent 

Et  maintendra  le  povre  gent  ; 

Cist  souferra  mainte  haschiee. 

Par  cui  le  terre  iert  alaschiee 
3535        De  mainte  persécution, 

De  mainte  grant  destruction. 

3  509  ce  p.  —  3  $  1 6  En  est  —  3  S 1 9  q  IJ  —  3  $  3 3  maince 

ILLE   BT   GALERON  O 


I  ^o  GAUTIER   d'aRRAS 

Or  iert  cou  que  nous  avons  nostre, 
Or  mais  sera  l'empire  vostre, 
Or  m'iert  il  de  bons  murs  enclos  ; 

3  540         Car  ja  mais  nus  nen  iert  si  os 

Qui  contre  Rome  s'ost  mouvoir  : 
Ne  couvenoit  par  estouvoir 
Que  Dieus  nous  donast  tel  eùr  ; 
Or  pourons  dormir  asseùr. 

3545         Moût  doit  mieuz  estre  abandonee 
L'oneurs  celui  qui  l'a  sauvée 
Qu'a  Porguilleus  empereeur 
Qui  nous  cuida  tolir  l'oneur.  » 
Puis  que  il  nasqui  de  se  mère 

3550         Ne  fu  si  liez  li  emperere  ; 

Çou  fait  que  chascuns  faire  sueut  : 
Quant  il  li  loe  ce  qu'il  vueut, 
A  l'apostoile  en  set  grant  gré. 
«  Sire,  »  fait  il,  «  par  cel  degré 

3555        M'irez  el  prael  la  a  val 

Et  manderez  le  seneschal, 
Et  si  li  mousterrez  ceste  uevre  : 
Ne  vueil  que  autres  li  descuevre 
Que  tant  me  soit  amis  entiers. 

^00        —  Sire,  »  fait  il,  «  moût  voulentiers, 
Et  de  bon  cuer  le  manderai, 
Et  se  grant  joie  li  dirai.  » 
Un  mes  envoia  a  celui, 
Et  li  mande  qu'il  viegne  a  lui  ; 

3542  estauoir 

5565         Et  il  i  est  moût  tost  venuz  ; 

Oez  corn  il  s'est  maintenuz. 

Li  apostoiles  li  a  dit  : 

«  Seneschauz,  oez  un  petit. 

Noncier  vous  vieng  priveement 
3570        Entre  nous  deus,  assez  briement, 

Le  grigneur  joie  qui  en  Rome 

Fust  onques  mais  nonciee  a  home... 

Et  si  est  droiz  que  mieuz  m'en  soit  : 

J'en  deveroie  riches  estre. 
3575         —  Sire,  par  Dieu,  le  roi  celestre, 

Je  ne  puis  en  men  cuer  savoir 

Dont  jou  tel  joie  doie  avoir. 

—  Avez  vous  dont  si  povre  cuer, 
Et  n'est  prouece  vostre  suer, 

3  5  80         Et  n'est  largece  vostre  amie, 

Et  mauvaistiez  vostre  anémie  ? 

Savez  quel  preu  vous  en  avroiz  ? 

De  quanque  vous  souz  ciel  savroiz 

Que  tient  cist  emperere  nostre 
3585         lert  dès  or  mais  le  moitié  vostre, 

Et  si  avrez  avuec  le  rente 

Ganor,  qui  si  est  bêle  et  gente. 

Et  de  par  li  toute  l'oneur 

Après  le  mort  l'empereeur. 
3  590        Et  n'a  dont  ci  riche  nouvele  ? 

—  Biaus  sire,  ouïl,  et  bone  et  bêle. 


3579  En  est  —  3580  En  est  —  3590  En  a 

J'aim  moût  et  pris  le  fille  al  roi, 
Mais  il  ne  taint  de  rien  a  moi 
Qu'ele  soit  moie  ne  jou  suens  : 
3  59$         D'autrui  li  otroit  Dieus  ses  buens  ! 
Dieus  li  otroit  honeur  et  joie, 
Si  que  jou  mie  suens  ne  soie. 

—  Seneschauz,  laissiez  le  folie. 

—  Sire,  ne  puis,  car  trop  me  lie. 
3600        Que  vaudroit  faire  longe  estoire? 

N'en  prendrai  mie,  c'est  le  voire. 
Raisons  et  droiz  le  me  defent. 
Et  cil  qui  contre  droit  content 
Il  n'en  puet  venir  a  nul  preu. 
360$         Plus  bel  assez  et  le  plus  preu 
Avra  le  bele  et  doit  avoir. 
Je  vous  en  ai  dit  tout  le  voir. 

—  Seneschauz,  voir,  aine  n'oï  tel. 

—  Biaus  sire,  encor  orez  vous  el.  » 
3610        Li  apostoiles  s'en  aïre  ; 

Revient  al  roi  et  dit  :  «  Biaus  sire. 
Se  Damedieus  me  face  bien, 
Je  ne  cuidai  pour  nule  rien 
Qu'llles  ensi  me  respondist. 
361 5         —  Cornent,  pour  Dieu  ?  —  Ja  m'escondist 
Trestout  içou  que  je  li  quis  : 
N'en  fera  rien,  cou  m'est  avis  ; 
Nel  puis  a  men  vouloir  atraire.  » 
Or  a  li  rois  duel  et  contraire, 

3  $93  tait  —  3600  lonc  e.  —  361  rdist 


ILLE   ET   GALERON  IJ^ 

5620        Et  dist:  «  Cornent  a  Dieus  soufert 

Que  je  li  ai  men  règne  ofert  ? 

Tel  ofre  ne  fist  aine  mais  nus 

Ne  refusa  ne  quens  ne  dus. 

Biaus  sire,  encore  l'atraiez 
3625         A  une  part,  si  assaiez 

Se  ja  le  feroit  pour  nul  plaît, 

Et  s'il  nel  vueut,  pour  quoi  le  lait. 

—  Voulentiers,  sire.  »  A  tant  le  mande  : 

«  Amis,  »  fait  il,  «  li  rois  vous  mande 
3630        Se  moût  ne  vous  est  biaus  cist  ofres. 

Autrement  iroit  a  voz  cofres, 

Ainz  demi  an,  que  or  ne  face, 

Se  Ganors  a  le  clere  face, 

Le  bêle,  le  bien  eschevie, 
3635         Vous  estoit  donee  et  plevie, 

Que  Rome  vous  seroit  donee, 

Et  l'oneurs  toute  abandonee 

Qui  a  le  corone  apartient. 

Seneschauz,  pour  Dieu  !  Qui  vous  tient  ? 
3640         II  a  el  mont  maintes  puceles, 

Mais  de  trestoutes  les  plus  bêles 

Est  Ganors  le  fleurs  et  le  rose, 

Et  Rome  est  le  plus  douce  chose 

De  toutes  les  citez  qui  sont  : 
3645         Toutes  ensemble  en  une  estont. 


3624  lassaies  —  3  6  5  4  La  très  clere  &  la  bn  faite  —  3636  K.a 

Se  Dieus  me  doinst  mais  pain  user, 
Tel  ofre  ai  veù  refuser 
Qu'om  ne  vousist  avoir  laissié 
Pour  mil  mars  d'or,  car  abaissié 

3650        En  voit  om  puis  tout  le  parage. 
Qu'or  atemprez  vostre  courage, 
Et  si  orez  conseil  d'ami  ; 
S'en  avront  duel  vostre  anemi 
Quant  il  veront  Rome  essauciee, 

3655        Cui  tante  foiz  ont  enchauciee. 

—  Dieus  li  doinst,  sire,  essaucement 
Qui  li  puist  durer  longement  ! 
Vous  m'avez  ci  tel  chose  quise 

Que  ne  feroie  en  nule  guise, 
3660        Se  touz  li  mondes  ert  avuec  ; 
Et  si  vous  di  je  nonperuec 
Que  teus  ofres  ne  fu  mais  onques. 

—  Pour  quoi  le  refusez  vous  donques  ? 

—  Biaus  sire,  assez  i  a  pour  quoi. 
3665        —  Quel  chose  dont  ?  Dites  le  moi. 

—  Biaus  sire,  je  sui  Brez  nais  ; 
Si  pris  ja  feme  en  men  pais 

Qui  moût  par  ert  courtoise  et  bêle. 
Et  si  estoit  me  damoisele  : 
3670        Suer  ert  al  duc  Conain,  pour  voir. 
Qui  de  Bretaigne  le  fist  oir. 
Li  dus  vit  tant  en  se  sereur 
Qu'om  li  nonça,  sauve  s'oneur. 

3650  vit  .1.  puis  —  3654  essalcier  —  3666  alinéa 

Contes  et  dus  li  vi  requerre, 
3675         Mais  pour  li  plus  que  pour  le  terre: 

Onques  de  touz  ne  li  plot  nus. 

Ne  sai  que  vit  en  moi  li  dus  : 

Moi  le  dona  ;  merveille  fist, 

Et  ele  grigneur,  qui  me  prist. 
3680         L'an  que  le  pucele  espousai 

Perdi  men  ueil  ;  grant  duel  en  ai. 

Pour  cou  que  jou  si  bas  hom  ère 

Envers  le  fille  al  duc,  sen  père, 

Cremi  ne  montast  en  orgueil 
6385         Et  me  deboutast  pour  men  ueil. 

Si  m'en  afuï  de  me  terre, 

En  aventure  de  pain  querre. 

Mieuz  aim  desservir  men  mangier 

Que  la  soufrir  mauvais  dangier 
3690         Ou  je  sueil  estre  sire  et  chiés  ; 

Car  nule  chose  n'est  si  griés 

Com  ilueques  vieus  devenir 

Ou  om  sueut  home  chier  tenir, 

Com  estre  a  celé  gent  sougiz 
3095         De  cui  om  doit  estre  serviz. 

Et  je  n'oi  pas  le  cuer  si  sage 

Que  je  seûsse  sen  courage, 

Qu'ele,  pour  moi  querre  et  cerchier, 

Daignast  les  terres  traveschier. 


3686  a  fui  —  3688  desuer  —  3693  On  en  seul 

5700        Cerchiee  en  a  mainte  contrée  ; 

Jou  ai  ja  tel  gent  encontree 

Qui  le  verte  m'en  ont  retraite. 

Trestuit  cil  dont  ele  est  estraite 

Ne  sevent  de  li  vent  ne  voie. 
3705         Dieus  me  doinst  que  j'encor  le  voie  ; 

Car  pleùst  Dieu  et  se  merci 

Que  jou  or  le  tenisse  ci, 

Queus  qu'ele  soit,  ou  morte  ou  vive  ! 

Que  fera  m'ame,  le  chetive, 
3710        Se  je  ne  voi  encor  le  bêle? 

—  Savez  ent  vous  nule  nouvele  ? 

—  Sire,  je  sai  bien  qu'il  est  si 
Que  de  sen  pais  s'en  issi. 

Et  qu'ele  n'i  repaira  puis  : 
571 5         Rien  avant  cou  savoir  ne  puis  ; 
Mais  cou  sai  je  dusques  en  som 
Que  j'en  sui  li  plus  doulenz  hom 
Qui  soit  tant  corn  li  mondes  dure  ; 
Me  destinée  est  aspre  [et]  dure. 
3720        —  Amis,  laissiez  le  dementer  ; 

Çou  fait  maufez  pour  vous  tenter, 
Qui  a  maint  home  muet  contraire 
Quant  il  le  vueut  a  duel  atraire. 
Moût  se  paine  d'ome  troubler 
3725         Et  de  sen  duel  adès  doubler  ; 

Quant  il  el  grigneur  duel  l'a  mis, 
Savez  que  fait  li  anemis  ? 

Tant  fait  que  il  s'ocit  et  pent 

Ou  noie  ou  art.  —  Or  m^en  repent, 

3730         Et  si  kerrai  vostre  chasti. 

Bien  croi  que  maufez  m'a  basti 
Et  men  damage  et  men  grant  duel  ; 
Qu'ocis  fuisse  pieça  men  vuel  : 
En  maint  lieu  me  sui  mis  souvent, 

373  $         Et  si  le  fis  par  tel  couvent 
Que  je  perdisse  iluec  le  vie. 
—  Amis,  cou  fait  cil  par  envie 
Qui  fist  pechier  le  premier  home. 
Par  touz  les  sainz  qui  sont  en  Rome, 

3740         Seneschauz,  qu'or  vous  pourvoiéz  ! 
Prenez  un  mes,  si  Fenvoiez 
En  vostre  pais  pour  enquerre 
Se  vostre  feme  est  en  le  terre  ; 
Et  s'om  el  pais  ne  le  trueve, 

374$         Si  faites  cou  que  om  vous  rueve: 
Se  faites  rien  contre  le  loi, 
Trestout  le  pechié  prent  sour  moi. . .  ; 
Li  apostoiles  s'esjoïst  : 
Je  ne  cuit  mie  qu'il  oïst 

3750         Rien  pieça  dont  il  fust  si  liez  ; 
Durement  s'est  esleeciez. 
Dist  li  :  «  Pour  cest  afaire  nostre 
Ira  mes  mes  avuec  le  vostre  ; 
Tant  que  le  chose  iert  plus  creùe 

3755         Iert  vostre  honeurs  plus  acreùe. 

3728  socist  —  3747  pFeg  —  3755  vo  honors 

—  Sire,  se  Dieus  me  face  bien, 
Içou  ne  me  desplaist  de  rien.  » 
Eslit  sont  li  dui  messagier. 
Li  sire  vait  assouagier 

3760         L'empereeur,  qui  se  plaignoit 
Qu'Illes  se  fille  n'adaignoit. 
Li  apostoiles  tout  li  conte, 
Et  de  sen  ueil  et  de  le  honte 
Qu'il  ot  de  cou  qu'il  perdi  Tueil, 

3765         Comme  s'en  fui  par  l'orgueil 
Qu'il  cuida  que  se  feme  eiist, 
Qu'ele  despire  le  deùst. 
Pour  cou  qu'ele  ert  se  damoisele  ; 
Et  si  li  conte  le  nouvele... 

3770         Le  sivi  maintenant  après, 

Et  qu'il  n'est  hom  ne  loing  ne  près 
Qui  sache  souz  ciel  ou  ele  est. 
Et  que  li  messagier  sont  prest, 
Qui  cercheront  destre  et  senestrç 

3775         Se  el  pais  qui  suens  doit  astre 

Revint  aine  puis,  ou  s'ele  est  morte. 
Li  apostoiles  le  conforte  ; 
Et  sont  la,  par  l'otroi  de  lui, 
Li  messagier  tramis  andui, 

3780        Et  s'om  ne  trueve  la  celi. 
Geste  avra  Ille  et  Illes  li. 

Li  mes  acheminé  se  sont  ; 
Le  chemin  vers  Bretaigne  vont. 
Savez  que  fait  li  seneschauz  ? 

3785         Les  nuz  conseille  et  les  deschauz, 
Les  povres  et  les  orfenins  : 
Aine  mais  ne  fu  si  bons  voisins. 
Quant  il  chevauche  par  cez  rues, 
Cez  povres  genz  qu^il  a  vestues, 

5790         Cil  orfenin  qu'il  a  aidié, 

Cez  veves  pour  qu'il  a  plaidié 
Escriënt  tout  comunement  : 
«  Vesci  vostre  maintenement, 
Vesci  le  salu  des  Romains, 

579$         Cui  Dieus  fist  a  ses  bêles  mains, 
Vesci  nostre  defension  ! 
De  celé  sainte  assension, 
Quant  li  fiz  monta  a  sen  père, 
Soit  beneoiz  li  fiz  se  mère  !  » 

3800         II  et  honeurs,  c'est  bien  tout  un. 
Et  quanqu'il  ont  lour  est  comun  ; 
Ele  est  adès  a  sen  couchier, 
Ne  autres  n'ose  a  lui  touchier. 
Deus  choses  a  li  chevaliers, 

3805         Qu'il  est  piteus  et  justisiers  ; 
Et  s'il  est  chose  que  justise 
L'argue  un  petit  et  atise 

De  faire  çou  qu'a  li  afiert, 
Dont  vient  pitiez,  si  li  requiert, 

3810         Pour  Dieu  et  pour  se  bêle  face, 
Qu'un  petit  a  sen  gré  le  face  ; 
Et  met  i  une  atempreùre 
Si  corn  del  fruit  qui  se  meure, 
Qui  n'estait  mie  trop  en  l'ombre, 

381 5         Ne  li  soleuz  trop  ne  l'encombre. 
A  l'une  l'autre  ensi  acorde 
Que  ne  s'en  plaint  miséricorde 
Ne  justise  n'i  a  damage  ; 
Sifaitement  les  aostage 

3820         Que  il  en  fait  çou  que  il  vueut, 
Et  nule  d'eles  ne  s'en  dueut. 
nies  par  est  si  de  bone  aire 
Que  pluiseur  laissent  mal  a  faire 
Moût  plus  pour  lui  que  pour  pechié 

3825         Icil  se  tient  moût  a  trechié 

Qui  pour  lui  ne  laisse  aucun  vice  : 
N'i  a  si  fol,  n'i  a  si  nice, 
Tant  come  Rome  est  large  et  ample, 
Qui  n'i  praigne  aucun  bon  exemple  ; 

3830         Rome  le  vait  tout  enclinant. 
Li  messagier  vont  cheminant 
Tant  que  il  vienent  en  Bretaigne  : 
N'i  a  valee  ne  montaigne 

Ne  bourc  ne  chastel  ne  cité 
583  5         Ou  il  n'aient  andui  esté  ; 

Et  quierent  Galeron  le  bele. 

Mais  ne  pueent  oïr  nouvele  : 

A  Rome  estoit  le  Dieu  amie, 

Car  en  Bretaigne  n'en  a  mie. 
3840        Morz  est  pieça  li  dus  ses  frère, 

Que  dès  le  tens  le  premier  père 

Ne  fu  teus  dueus  en  nule  terre. 

Toute  est  destruite  de  le  guerre, 

Car  pais  ou  li  droiz  oirs  faut 
3845         Assaillent  tuit,  et  bas  et  haut. 

Li  messagier  vont  moût  cerchant  : 

Tout  le  pais  vont  reversant  ; 

Et  truevent  gastes  cez  contrées, 

Doulentes  genz  et  esgarees, 
3850         Qui  lour  diënt  :«  Morz  est  li  dus, 

nies  li  preuz  et  Elidus, 

Le  suer  al  duc,  qui  si  ert  bele. 

Nous  n'en  pouons  oïr  nouvele  ; 

Nous  ne  savomes  qu'il  devinrent, 
3855         Ne  ne  savons  quel  voie  il  tinrent. 

En  nie  estoit  nostre  atendance, 

Nostre  refuiz,  nostre  espérance. 

Ne  savons  pour  quoi  s'en  fui, 

Ne  Calerons,  qui  le  sivi 
3860        A  tout  quatorze  chevaliers. 

Dieus  lour  soit  verais  consilliers, 

Et  de  lour  âmes  ait  pitié  ! 

Moût  i  couvendroit  lonc  ditié, 

Qui  toutes  noz  destructions, 

3865         Toutes  noz  persécutions 

Voudroit  escrire  en  parchemin.  » 
Cil  se  remetent  al  chemin. 
Tant  ont  aie  qu'a  Rome  sont  ; 
L'empereeur  trouvé  i  ont, 

3870        L'apostoile  et  le  seneschal 
Al  cors  gentil,  al  cuer  loial. 

«  Bel  signeur,  »  font  li  messagier, 
«  Çou  vous  doit  bien  assouagier 
Et  alegier  de  grant  anui, 

3875         Içou  que  vous  orez  enqui. 
Toute  Bretaigne  avons  alee, 
Quise  et  requise  et  reversée  : 
De  Galeron,  sereur  al  duc, 
Etd'Ille,  lefilEliduc, 

3880        N'en  set  nus  hom  ne  vent  ne  voie. 
N'i  a  ne  gieu,  feste  ne  joie  ; 
Trestouz  li  pais  se  démente 
Et  est  en  duel  et  en  tourmente.  » 
Quant  nies  Tôt,  si  en  lermoie  ; 

3885         Et  tint  un  baston,  qu'il  paumoie. 
Et  fait  bien  semblant  d'ome  irié  : 
En  poi  d'eure  l'a  empirié 
Le  pitiez  qui  del  cuer  li  muet. 
Ou  vueille  ou  non,  plourer  estuet 

3890        L'apostoile  et  l'empereeur  : 
Il  n'a  el  mont  si  roubeeur 

Qui  ne  plourast  s*il  le  veïst 

Et  cui  ses  dueus  ne  dessesist. 

Trop  est  granz  pitiez  très  qu'il  pleure  ; 
389$         A  bien  poi  qu'il  ne  maudist  l'eure 

Qu'il  onques  nasqui  de  se  mère  : 

Moût  a  grant  duel  li  fiz  sen  père. 

Il  pense  :  «  Dieus  !  que  ferai  jou  ? 

Je  voi  et  sai  bien  que  tout  cou 
3900         Est  avenu  par  me  folie. 

Il  ne  me  vaut  pas  une  alie 

Trestout  içou  qu'om  m'a  ofert, 

Très  puis  que  Dieus  a  tant  soufert 

Que  jou  tolue  m'ai  me  joie 
3905         Et  le  rien  que  jou  mieuz  amoie 

Ou  autant  com  men  cuer  demaine. 

E  !  las,  quel  jour  et  quel  semaine  ! 

Quel  mal,  quel  an  et  quel  nouvele! 

Le  morz  me  semont  et  apele, 
3910        Et  je  le  devroie  apeler. 

Je  vueil,  et  si  nel  puis,  celer 

M'ire,  men  duel  et  men  martire. 

Je  sai  bien  que  je  doing  matire 

De  moi  gaber  mais  a  touz  jours  : 
391 5         Chevalier  gabent  mais  d'amours 

Et  tournent  tout  a  jouglerie  ; 

Si  fu  peruec  chevalerie 

Par  amours  primes  maintenue 

Et  avouée  et  retenue, 

3920         Et  furent  par  amour  espris 

D'aquerre  honeur  et  los  et  pris  ; 
Çou  fu  l'ochisons  premeraine. 
Mais  or  est  si  que  gent  vilaine 
Ont  amours  toute  refusée  ; 

3925        Si  voi  mais  gent  acoustumee 
De  faire  honte  et  vilonie 
Qu'estainte  ont  par  lour  félonie. 
Amours  gabent  et  les  amanz  : 
Cil  est  plus  gabez  qu'Alemanz 

3930         Qui  courtois  est  et  vueut  amer. 
Om  ne  s'en  set  a  cui  clamer 
Fors  seul  a  Dieu,  qui  tout  adrece, 
Qui  des  amanz  set  le  destrece  : 
En  lour  cuer  sont  fm  et  verai. 

393  5         Poi  sevent  cist  çou  que  je  sai, 

Corn  ert  bien  faite,  gente  et  bêle 
Le  suer  al  duc,  me  damoisele, 
Com  jou  envers  li  bas  hom  ère, 
Seneschauz  fuisse  de  Tempère... 

5940         II  est  ensi  com  vous  oez  ; 
Mais  or  vueil  je,  se  le  loez. 
Que  vous  selonc  le  couvenance 
Me  faciez  le  reconissance 
Que  Fapostoiles  vous  requist, 

3945         Ensi  com  il  le  me  redist. 

—  Biaus  sire  chiers,  et  je  l'otroi, 
Et  cil  qui  est  et  uns  et  troi, 

3939  Senescal 

Sainz  esperiz  et  fiz  et  père, 
L'otroit  ensi  que  nel  compère 
3950        L'ame  de  moi  al  jugement, 

Quant  om  vendra  al  parlement  !  » 

Jour  ont  mis  a  le  Madelaine, 

Qui  estre  doit  a  le  quinzaine  ; 

Car  lors  seront  a  chief  mené 
^955         Li  plait  dont  tant  se  sont  pené  : 

Qu'ensemble  ajousteront  cez  deus, 

Ensi  le  diënt  il  entr'eus  ; 

Et  sont  semons  li  plus  haut  home 

Qu'a  jour  nomé  soient  a  Rome. 
3960        Bon  loiier  a  qui  le  nouvele 

Ala  conter  a  le  pucele. 

Celé  semonse  n'entent  nus, 

Ne  hauz  ne  bas  ne  quens  ne  dus. 

Qui  ne  diënt  apertement 
3965         Que  trop  l'ont  fait  soudainement  : 

Assez  les  oïssiez  jurer 

Que  quatre  mois  pouroit  durer 

Li  banz  al  mains,  qu'il  fust  seûz 

Et  par  trestout  ramenteûz. 
3970        Mais  a  Ganor  est  il  moût  Ions  : 

Om  les  deùst  avoir  semons, 

Çou  dist  le  bêle,  très  antan  ; 

Lors  si  fesissent  un  lonc  ban. 

Ganors  a  touz  ceus  en  despit 
3975         QH^  metent  le  plait  en  respit  : 

Dès  que  le  feme  bien  le  vueut, 

Ne  mal  ne  sent  ne  ne  s'en  dueut... 

«  Et  qu'om  le  plait  doit  mètre  a  ues  » 

Çou  dist,  «  pour  quoi  nel  fist  om  lues  ?  » 
3980  Li  jours  vint  tost,  cui  qu'il  anuit. 

Grant  joie  i  ot  moût  celé  nuit  : 

Par  Rome  chantent  cez  puceles, 

Cil  damoisel,  cez  damoiseles  ; 

Cil  jougleeur  trompent  et  rotent, 
3985         Viëles  chantent,  et  si  notent. 

Que  vous  diroie  ?  A  Fendemain 

Se  lievent  matin  li  Romain  ; 

A  eus  acesmer  tuit  entendent, 

Pour  celé  joie  qu'il  atendent. 
3990        Ganors  s'est  vestue  et  parée  : 

Las  !  de  le  chetive  esgaree  ! 

Que  Damedieus  puis  l'i  maintiegne, 

Qu'ele  nel  set  ainz  qu'il  aviegne  ! 

Tuit  li  Romain  comunement 
3995         Se  sont  acesmé  richement  ; 

Granz  est  le  joie  que  il  font. 

Vers  le  moustier  saint  Piere  vont, 

Et  si  mainent  le  damoisele. 

Par  toute  Rome  est  le  nouvele 
4000         Qu'Illes  li  seneschauz  le  prent. 

Li  uns  Romains  l'autre  reprent 

Quant  il  ne  keurt  a  celé  joie. 

Calerons  est  en  mi  le  voie, 

Devant  sen  uis,  et  si  oreille  ; 
4005         De  celé  noise  a  grant  merveille. 

Escoute,  et  ot  Ille  nomer  : 

Si  bien  le  peùst  asomer 

Qui  le  noma,  qu'ele  s'en  pasme  : 

Devine,  cuide,  croit  et  asme 
40 1 0         Que  mauvais  maus  Fait  si  souzprise. 

Entre  lour  braz  le  dame  ont  prise  ; 

Si  longement  l'i  ont  tenue 

Qu'un  petitet  est  revenue. 

D'iaue  froide  l'ont  arousee  ; 
401 5         Et  content  li  de  Pespousee, 

Del  seneschal,  qui  le  doit  prendre  : 

«  Moût  faites,  »  font  il,  «  a  reprendre, 

Qui  touz  jours  estes  en  tristrece  ; 

Çou  vous  a  mise  en  tel  destrece, 
4020         Içou  vous  fait  muer  couleur 

Et  renouveler  le  douleur.  » 

Touz  li  mondes  le  blasme  et  chose, 

Et  dit  :  «  Tristrece  est  maie  chose. 

Riens  ne  nous  doit  hui  destourber  ; 
4025         Trestuit  devons  joie  mener  : 

Hui  n'est  pas  jours,  eure  ne  termes 

De  faire  duel,  d'espandre  lermes. 

Mais  de  mener  joie  et  baudeur 

Pour  le  fille  l'empereeur 

4030        Qu'IlIes  li  ber  doit  espouser, 

Li  Brez,  qui  tant  fait  a  loer, 
Qui  toute  ceste  terre  aquite. 

De  Dieu  et  de  saint  esperite, 

Soit  beneïz  qui  l'engendra  ! 
403  $         Trestoute  Rome  couvendra 

Que  joie  facent  hui  al  mains, 

Car  il  a  sauvé  les  Romains. 

Bêle,  venez  a  ceste  feste.  » 

Restrairidre  li  ont  fait  se  teste, 
4040         Car  le  douleurs  l'ocit  et  tue  ; 

Al  mieuz  qu'ele  puet  s'esvertue. 

Vers  le  moustier  saint  Piere  vait  ; 

Deriere  Fuis  tant  i  estait 

Qu'ele  voit  venir  sen  mari... 
4045         Ne  s'en  doit  nus  hom  mervillier. 

Ne  se  set  mie  consillier 

De  le  parole  ;  moût  se  doute 

Que  ses  mariz  ne  le  déboute, 

Qu'il  ait  de  li  vergoigne  et  honte  ; 
4050        Içou  desfait  trestout  sen  conte. 

Ne  set  que  puisse  devenir  ; 

Et  s'ele  laisse  couvenir 

Que  ses  mariz  espeust  celi, 

Crient  que  li  péchiez  tourt  sour  li  : 
405  $         Coment  que  soit  de  Teschaper, 

Vers  Dieu  se  voudra  descouper, 

Non  pour  atente  qu'ele  i  ait, 

Car  il  est  trop  de  riche  fait, 

Car  riche  plait  a  entre  mains 
4060         Icil  qui  sire  est  des  Romains 

Et  a  cui  toute  Rome  avive... 

Lasse,  chetive,  miserine, 

Et  repense  :  «  Dieus  !  que  iert  cou  ? 

Confaitement  li  dirai  jou  : 
4065         «  Biaus  sire,  je  sui  le  chetive 

«  Qui  tant  ai  esté  ententive 

«  De  vous  cerchier  de  terre  en  terre 

«  Ou  je  vous  sui  alee  querre  »  ? 

N'en  daignera  oïr  parole. 
4070        Si  me  tendront  tuit  cil  a  foie 

Qui  me  veront  a  luitouchier. 

Et  ne  m'i  lairont  atouchier  ; 

Car  j'i  voi  moût  félons  Romains, 

Et  portent  bastons  en  jour  mains  ; 
4075         Et  se  cil  me  font,  voiant  lui, 

Pour  maigrece  lait  et  anui. 

Honte  i  avrai  et  deshoneur, 

Et  il  n'i  avra  nule  honeur  ; 

Car  je  sui  fille  et  suer  al  duc, 
4080         Et  nies  fu  fi.z  Eliduc. 

Trop  par  ai  pensé  grant  folage 

Quant  j'ai  pris  garde  a  sen  parage  : 


4058  Car  ele  est  —  4062  messerine  —  4066  entaitive  —  4080 
elidus 


I  JO  GAUTIER    D  ARRAS 

Queus  hom  souz  ciel  qui  fust  ses  père, 
Si  vaut  il  mieuz  qu'uns  emperere  ; 

4085         A  lui  pert  moût  bien  qui  il  est  : 
De  riche  cuer  riche  conquest, 
Riche  parole  et  riche  fait  ; 
A  chascun  pert  moût  bien  qu'il  fait. 
Aï  !  fleurs  de  chevalerie, 

4090         Et  mireoirs  de  signeurie, 

Moût  plus  me  peseroit  pour  toi, 
S'il  me  feroient,  que  pour  moi. 
Cil  Dieus  qui  set  que  mes  cuers  sent 
Me  doinst  d'à  toi  parler  présent, 

4095         Qui  en  ai  forment  grant  mestier.  » 
A  tant  et  cil  entre  el  moustier. 
Le  lasse  qui  iluec  Patent 
Se  met  avant,  et  si  s'estent 
As  piez  celui,  et  il  le  lieve  ; 

4100        Et  as  uissiers  anuie  et  grieve  : 
Saillent  avant,  ferir  le  vuelent, 
Si  com  li  uissier  faire  suelent. 
«  Fuiez  !  »  dist  il  ;  «  vilains  vous  voi. 
Ferriez  vous  dame  devant  moi  ? 

4105         Poi  savez,  espoir,  qui  li  nuist. 

Il  n'est  hom  souz  ciel  qui  trop  puist 
Consillier  genz  de  lour  contraire  ; 
Touz  jours  est  saisons  de  bien  faire, 

De  conseil  doner,  de  bien  dire. 
4110        Amie,  »  c'a  dit  li  bons  sire, 

«  Or  me  dites  vostre  plaisir, 

Car  je  n'ai  d'estre  ci  loisir. 

—  Sire,  il  n'est  pas  ne  bel  ne  gent 

Que  jou  tout  die  oiant  le  gent, 
41 1 5         Qu'il  en  pouroient  bien  gaber.  » 

A  une  part  le  trait  li  ber. 

«  Biaus  sire  chiers,  »  cou  dist  le  bêle, 

«  Ja  sui  jou  Calerons  t'ancele, 

Qui  m'en  issi  de  men  pais 
41 20         Le  mois  après  que  t'en  issis. 

Noient  pour  autrui  que  pour  toi  ; 

Chevaliers  menai  avuec  moi 

Qui  tuit  sont  de  cel  siècle  aie. 

Maint  grant  tertre  ai  puis  avalé, 
4125         Maint  pui  monté,  maint  mal  soufert 

Et  maint  denier  pour  toi  ofert  ; 

Et  tout  içou  me  semble  poi. 

Quant  vi  que  trouver  ne  te  poi 

Et  que  mort  furent  tuit  mi  home, 
4130        Ving  m'ent  a  l'apostoile  a  Rome  : 

Descouvri  lui  me  conscience, 

Et  il  m'enjoinst  me  pénitence. 

En  ceste  vile  ai  puis  esté. 

Quatre  anz  avroit  en  cest  esté  : 
4135         Si  m'ait  Dieus,  a  cui  je  sui, 

Onques  de  toi  dusqu'al  jour  d'ui 

Ne  fu  qui  m'en  desist  nouvele  ; 

Mais  or  le  sai  je  bone  et  bele 

A  toi  et  a  touz  tes  amis. 
4140        Bien  ait  li  bons  cuers  qui  t'a  mis 

A  tel  honeur,  a  tel  hautece, 

Et  Dieus  maintiegne  te  prouece 

Et  ten  grant  sens  et  te  biauté, 

Te  bone  foi,  te  loiauté  ! 
4145         Sire,  je  voi  benignement 

Que  je  te  tieng  trop  longement  ; 

Espouser  dois  le  fille  al  roi  : 

Pour  Dieu,  souviegne  vous  de  moi, 

Que  Papostoiles  tant  me  face, 
4.  )0        Pour  Dieu  et  pour  le  soie  face, 

Qu'il  me  mete  en  une  abeïe. 

Que  Dieus  te  saut  et  beneïe. 
Proiier  vueil  Dieu  et  nuit  et  jour 
Qu'en  paradis  vous  doinst  séjour, 
4M  5        Quant  les  âmes  istront  des  cors, 
Que  li  félon  seront  defors. 
Si  m'ait  Dieus  et  si  saint  non, 
Jenel  te  quier  se  pour  Dieu  non. 
Que  il  te  gart  et  te  maintiegne. 
4160        —  Douz  cuers,  »  fait  il,  €  Dieu  en  souviegne, 
Et  Dieus,  dont  tuit  li  bien  descendent, 
A  cui  tuit  li  pardon  apendent, 
Me  pardoinst  al  jour  del  juïse 
Le  paine  ou  vous  en  estes  mise, 

4152  sauue 

416$        Et  le  mesaise  et  le  poverte 

Que  vous  avez  pour  moi  souferte. 
Avez  vous  quatre  anz  ci  esté  ? 

—  Ouïl,  se  Dieus  me  doinst  santé. 

—  Quel  part,  amie,  ert  [li]  vostre  uis, 
4170         Que  ne  me  véistes  aine  puis  ? 

—  Sire,  j'ai  mes  chiés  un  preudome  : 
N'a  plus  loial  en  toute  Rome  ; 
Maint  bien  m'a  fait  icil  bons  sire. 

Li  visnages  le  set  bien  dire 
4175         Quel  vie  jou  i  ai  menée, 

Se  j'ai  esté  foie  ou  senee  : 

Savoir  en  puez  le  vérité. 

Pour  Dieu,  pour  sainte  carité, 

Selonc  içou  qu'il  t'iert  conté 
4 1 80         Fai  moi  encontre  le  bonté 

Que  je  requier  pour  amour  Dieu  : 

Mètre  me  fai  en  un  bon  lieu. 

Tu  as  a  grant  chose  a  entendre, 

Si  me  couvendra  tant  atendre 
4185         Que  tu  puisses  entendre  a  moi  ; 

Je  ne  pourai  parler  a  toi 

A  pièce  mais,  si  com  je  cuit. 

Biaus  sire,  pour  Dieu,  ne  t'anuit 

Que  t'ont  ci  avuec  moi  veû  : 
4190        Li  desiriers  que  j'ai  eu 

D'à  toi  parler  a  men  vivant 
Me  fist  hardie  maintenant  ; 
Et  pour  Dieu  ne  m'oubliër  mie, 
Car  je  sui  ci  le  vostre  amie. 

^.ic)5         —  Coment  ?  M'amez  vous  dont  encore  ? 
—  Biaus  sire,  se  je  disoie  ore 
Coment  je  t'aim,  quel  que  me  prenge, 
Om  i  pouroit  noter  losenge. 
Quant  om  voit  povre  vanteeur, 

4200        Om  le  tient  a  losengeeur  ; 

Com  plus  dit  povres  :  «  Je  vous  aim,  » 
Mains  i  tent  riches  hom  sen  aim, 
Et  mains  s'i  croit  et  mains  s'i  fie, 
Qu'il  cuide  adès  qu'om  le  desdie, 

420$         Qu'il  face  tout  pour  recouvrer  ; 

Mais  penst  preudom  de  bien  ouvrer. 
Ou  tempre  ou  tart,  c'est  chose  aperte, 
Bien  faiz  ne  puet  tourner  a  perte. 
Et  nepourquant,  biaus  très  douz  sire, 

4210        Te  puis  je  sanz  losenge  dire 

Que  mieuz  m'alast  une  grant  masse 
Se  jou  de  fm  cuer  ne  t'amasse. 
Morz  est  pieça  li  dus,  mes  frère. 
Qui  tint  Bretaigne  après  men  père, 

42 1 5         Et  sanz  chalenge  de  nului 
Ledeùsse  avoir  après  lui. 

Et  si  eusse  je  pour  voir, 
Mais  sanz  toi  ne  le  ruis  avoir. 
Toute  Breiaigne  ait  qui  le  vueut, 
4220         Çou  que  mes  père  tenir  sueut  : 
Je  ne  quier  ja  sanz  toi  avoir. 

El  que  je  t'ai  fait  a  savoir, 

Un  voil  et  une  blanche  gone, 

Corne  rencluse  et  corne  none, 
4225         Corn  feme  qui  n'a  d'el  mestier 

Que  seulement  de  Dieu  proier 

Et  d'estre  en  granz  aflictions, 

De  faire  touz  jours  orisons 

Que  il  nous  mete  en  paradis, 
4230         Içou  li  proierai  touz  dis  ; 

Çou  tient  a  moi,  biaus  sire  chiers, 

Et  jel  ferai  moût  voulentiers. 

Proierai  Dieu  le  créateur 

Que  li  sire,  par  se  douceur, 
423  5         Mete  noz  âmes  a  se  destre  : 

Dès  que  li  cors  ne  pueent  estre 

Ensemble  d'une  compaignie, 

Dieu  proierai,  le  fil  Marie, 

Que  noz  âmes  le  soient  viaus. 
4240        Frans  chevaliers,  fins  et  loiaus. 

Le  graindre  peeurs  que  jou  ai 

Et  dont  jou  souz  ciel  plus  m'esmai 

C'est  qu'en  ten  cuer  aies  vergoigne 

Pour  me  poverte  et  me  besoigne  ; 

4223  vol 

4245         Mais  pour  noient,  se  Dieus  m'ait, 
Car  ja  pour  moi  ne  sera  dit 
A  home  el  siècle  qui  or  vive 
Que  j'onques  fuisse  fors  chetive. 
Le  graindre  honeurs  que  j'onques  oi 
4250        Est  que  tu  daignes  ci  a  moi 
Parler  n'a  tel  besoing  veoir  : 
Içou  dirai,  si  dirai  voir. 
Dieus  le  te  puist  merir  et  rendre 
Que  tu  daignes  a  moi  entendre 
4255         N'en  tel  lieu  tenir  parlement.  » 
Cil  le  baisast  isnelement, 
Mais  il  doute  le  félonie 
Des  Romains  plains  de  vilonie: 
Ja  mais  ne  mangeroit  de  pain 
4260        Se  or  savoient  li  Romain, 

De  le  gent  felenesse  et  fiere, 
Savoient  toute  le  manière 
De  Fuevre  que  il  cuide  faire  ; 
Le  franche  riens,  le  debonaire 
4265         Seroit  depichiee  en  cent  pièces, 
Qu'ele  n'i  a  neveuz  ne  nièces, 
Parent,  ami,  ne  nule  aïe, 
Qu'ele  ne  fust  lues  envaïe. 
Dieus  le  conseut,  Dieus  li  ait  ! 
4270        nies,  ses  mariz,  li  a  dit  : 
«  Amie,  ne  me  décevez  : 
Par  celé  foi  que  m'i  devez, 

4252  se 

Se  je  laissoie  toutcel  plait 

Pour  vostre  amour,  qu'en  seroit  fait? 

Avériez  me  vous  contre  cuer 

Pour  m'aventure,  douce  suer  ? 

—  Sire,  si  Dieus  me  doinst  s'amour 

Que  l'amours  ne  descrut  aine  jour 

D'aventure  qui  t'avenist, 
4280         Ne  pour  cou  ne  te  couvenist 

Aler  ailleurs  qu'en  ten  pais  : 

Çou  pert  a  cou  que  t'ai  si  quis  ; 

Dès  que  tout  me  desplot  sanz  toi, 

Dont  n'i  a  pas  raison  par  quoi 
4285         Om  puist  prouver  que  mendre  soit 

L'amours  del  cuer  qui  estre  i  doit  ; 

Ainz  i  est  or  l'amours  trouvée 

Et  mieuz  esquise  et  mieuz  prouvée. 

Je  n'aim  pas  te  mésaventure, 
4290         Mais  toi  sour  toute  créature, 

Et  ferai,  tant  corn  j'ai  a  vivre  ; 

Et  celui  tieng  je  moût  a  ivre 

Cui  ne  desplaist,  cui  ne  messiet 

Quant  il  a  sen  ami  meschiet, 
429$         Mais  ne  l'en  doit  mesaesmer, 

Ne  plus  haïr  ne  mains  amer.  » 
Cil  le  regarde  en  mi  le  chiere  ; 

Si  li  a  dit  :  «  Amie  chiere, 

Si  m'ait  Dieus  li  gloriëus, 
4300        Ja  ne  serai  autri  espeus, 

4273  ce  p.  —  4277  se  —  4300  autrui 

Et  si  n'avrai  d'autri  envie, 
Pour  tant  que  vous  soiez  en  vie. 
Contes  refusastes  et  dus 
Pour  moi  :  je  ferai  pour  vous  plus, 

4305         Car  j'en  refuserai  i'oneur 
Et  le  fille  l'empereeur, 
Ganor,  qui  tant  est  gente  et  bêle, 
Qui  doulente  iert  de  le  nouvele, 
Et  se  li  Romain  le  savoient, 

4310         Grant félonie  vous  feroient.  » 
Derier  le  grant  autel  le  maine 
Pour  celé  fiere  gent  romaine. 
Pour  le  gent  felenesse  et  fiere, 
Qu'il  crient  forment  qu'om  ne  le  fiere. 

43 1  $         Derier  le  grant  autel  le  met, 
Et  pour  l'apostoile  tramet  ; 
Ne  s'ose  mouvoir  de  celi... 
Que  aucuns  ne  li  face  anui. 
Li  apostoiles  vient  a  lui  ; 

4320         Cil  se  lait  cheoir  a  ses  piez. 
Et  il  l'en  lieve  touz  iriez  : 
Bien  set  qu'a  lui  le  chose  taint. 
nies  parfonz  souzpirs  ataint. 
a  Sire,  »  fait  il,  «  pour  Dieu,  merci  ! 

4325         Veez  me  damoisele  ci 

Que  nous  avons  tant  faite  querre 
Et  tant  aie  de  terre  en  terre. 


4301  dautrui 

Ele  a  en  ceste  vile  esté, 

Quatre  anz  avra  en  cest  esté  ; 
4330        Çou  dit  qu'a  vous  se  confessa, 

Et  puis  cele  uevre  ne  cessa 

De  mener  bone  vie  et  sainte  ; 

Pour  moi  a  mainte  lerme  atainte 

Et  vescu  de  povre  despense.  » 
4335         Li  apostoiles  se  pourpense 

De  çou  que  il  li  a  gehi  ; 

Souvient  li,  qu'il  l'a  beneï 

Et  qu'il  l'asoust  de  ses  péchiez  : 

«  Seneschauz,  »  fait  il,  «  çou  sachiez 
4340        Qu'or  me  souvient  de  l'aventure 

Que  ceste  bone  créature 

Me  descouvri  l'autr'an  de  vous  ; 

Par  icel  Dieu  qui  maint  sour  nous. 

Je  ne  cuit  milleur  feme  el  monde. 
4345         En  cele  crote  plus  parfonde 

Voudroie  que  se  fust  emblée 

De  ci  a  tant  que  l'assemblée 

De  cez  Romains  se  fust  esparse. 

Qu'il  voudroient  qu'ele  fust  arse. 
4350        Onques  mais  si  doulenz  ne  fui 

Com  del  plait  qui  remandra  hui. 

Car  Rome  en  iert  desconsilliee 

Morte,  destruite  et  escilliee  ; 

Bien  cuit  que  vous  ne  lairez  mie 
43  5  5         Cesti  pour  avoir  autre  amie. 

4330  dist  —  4337  q  il  la  béni 

—  Biaus  sire,  non,  ne  pouroit  estre. 
Si  m'ait  Dieus,  le  roi  celestre. 
Or  trouvez  aucune  ochison. 
Car  plus  sont  ardant  d'un  tison 

4360         Romain  quant  ire  les  esprent.  » 
Li  seneschauz  le  dame  prent 
Entre  ses  braz,  et  si  le  baise. 
Li  sire  celé  gent  apaise. 
Qui  ja  s'aloient  coureçant 

4565         De  cou  que  il  demeure  tant  ; 
Li  apostoiles  bien  lour  dit 
Qu'ai  seneschal  couvient  respit, 
Que  il  est  de  grant  mal  souzpris  ; 
Et  cil  s'en  revient,  d'ire  espris. 

4370        Lour  damoisele  ont  remenee, 
Qui  moût  se  tient  a  enjanee. 
Al  roi  en  vont  andui  parler 
Li  apostoiles  et  li  ber, 
A  cui  se  joie  renouvelé  ; 

4375         Al  roi  acontent  le  nouvele, 

Com  le  dame  a  esté  en  Rome 
Quatre  anz  entiers  chiés  un  preudome, 
Com  ele  a  vescu  saintement  ; 
Et  diënt  li  confaitement 

4380        Ele  chalenge  sen  mari. 

Li  rois  en  a  le  cuer  mari, 

Et  moût  parfonz  souzpirs  en  trait  : 

De  quanque  cil  li  ont  retrait 

4^57  li  rois  —  4566  dist  —  4382  en  fait 

Ne  lour  sot  il  gaires  de  gré  ; 
4385         Icil  avalent  le  degré. 

Ganor  nule  riens  n'atalente, 

Ainz  est  si  durement  doulente 

Que  nus  hom  n'ose  a  li  parler  ; 

Ne  il  n'i  vuelent  mie  aler 
4390        A  celé  foiz,  ainz  s'en  revont, 

Et  Galeron  porter  en  font 

Chiés  sen  mari  el  grant  palais. 

Joie  ot  le  nuit  plus  qu'onques  mais, 

Qu'el  mont  n'a  rien  si  bien  ouvrée 
4395         Qui  vaille  joie  recouvrée  ; 

Car  a  chascun  qui  le  désire. 

De  tant  com  il  plus  se  consire, 

Octant  li  est  li  deliz  graindre 

Com  il  se  joie  puet  ataindre. 
4400  €  Biaus  sire  Dieus,  »  font  li  Romain, 

«  Com  poi  nous  cuidiiens  hui  main 

Qu'ele  fust  feme  al  seneschal. 

Qui  trait  a  quatre  anz  tant  de  mal  !  » 

Li  ostes  l'a  moût  honeree, 
4405         Mais  que  a  chascune  denrée 

Que  mise  i  a  si  voudroit  il 

Qu'ele  cousté  li  eùst  mil. 

Li  seneschauz  pour  lui  envoie  : 

Grant  feste  en  fait  et  moût  grant  joie  ; 
4410         De  cou  que  fait  a  se  mouillier 

Merciz  li  rent  plus  d'un  millier  ; 

Moût  li  a  bien  gueredoné 

Tout  quanqu'il  a  celi  dcné. 

Li  visnez  ou  ele  estre  sueut 

441 5         Le  voie  vers  le  court  acueut  : 
N'i  a  celui  qui  la  ne  keure, 
Et  li  sire  moût  les  honeure. 
Le  dame  tent  a  ceus  se  main 
Qui  li  suelent  doner  del  pain  ; 

4420        A^^  mains  de  cent  et  dis  et  nuef 
A  fait  revestir  tout  de  nuef, 
Qui  mainte  mesaise  ont  souferte 
Avuec  le  dame  en  se  poverte. 
Aine  teus  compaigne  ne  fu  mais, 

4425         Ne  teus  compains  ne  fu  ja  mais 
Com  ses  amanz  li  a  esté. 
Qui  s'eûst  iluec  aresté 
Ou  il  arestut  pour  s'amour  ? 
Merveille  fist  pour  li  le  jour, 

4430         Si  dut  li  sire  moût  bien  faire  ; 
Car  ele  est  moût  de  haut  afaire 
Quant  pour  s'amour  povre  devint, 
Et  il  fist  bien  quant  l'en  souvint. 
Iteus  li  set  mal  gré,  je  croi, 

Qui  en  sen  cuer  l'en  aime  et  prise 
Moût  plus  que  s'il  en  eùst  prise  : 
Teus  vueut  autrui  en  mal  embatre, 
Si  l'en  requiert  trois  foiz  ou  quatre  ; 


4420  .1.  mains  —  4434  le  sert  maigre  —  4439  Sil  len 

4440        Que  cil  crient  Dieu  et  nel  vueut  faire, 

Et  cil  n'iert  ja  de  si  maie  aire 

Que  plus  nel  prist  en  sen  courage. 

Om  doit  mieuz  soufrir  sen  damage 

Que  faire  pour  home  estreloi 
4445         Et  contre  Dieu  et  contre  soi  ; 

Car  leus  est  del  requerre  engrès 

Q^ue  om  avroit  plus  vil  après, 

Si  avroit  Dieus,  qui  est  moût  plus 

Que  ne  soit  rois  ne  quens  ne  dus. 
44$  0        nies  entent  et  set  moût  bien 

Que  il  mesoire  d'une  rien. 

C'est  cou  dont  plus  se  desconforte  ; 

Set  que  Bretaigne  est  toute  morte 

Et  que  li  dus  Conains  est  morz 
445  s         Et  tout  al  foible  li  plus  forz 

Quanque  bons  sire  doit  tenser. 

nies  se  prent  a  pourpenser 

Des  félons  gieus  qu'il  a  veùz, 

Des  encombriers  qu'il  a  euz  ; 
4460        Si  est  tout  a  recomencier. 

«  Teus,  »  fait  il,  «  n'a  soing  de  tencier 

Ne  ne  vait  pas  grant  bruit  faisant 

Qui  trait  assez  mal  en  taisant  ; 

Car  tel  ot  om  grant  noise  faire, 
4465         Mieuz  li  vendroit  soufrir  et  taire. 

Et  atendre  eure,  lieu  et  tens. 

Moût  sui  doulenz  quant  me  pourpens 

4441  mal  a.  —  4442  pt  —  4462  vot 

Corn  Bretaigne  ert  et  bone  et  bêle 
Al  jour  que  pris  me  damoisele  ; 

4470         Qu'il  orent  tuit  entendement 
D'avoir  par  moi  amendement. 
Or  l'ont  destruite  pour  m'amour 
Et  le  destruient  nuit  et  jour  ; 
Et  cil  qui  onques  ne  m'amerent, 

4475         Q^^  Qïânt  pièce  a  qu'il  espérèrent 
Que  je  fuisse  del  siècle  alez, 
Pour  qu'ont  assaillie  a  touz  lez 
Le  terre  ?  Pour  l'amour  de  moi. 
Congié  m'estuet  prendre  del  roi, 

4480         Qu'aler  m'en  voudrai  en  me  terre.  » 
Le  soir  vait  al  roi  congié  querre, 
Et  l'apostoile  maine  od  lui; 
Devant  le  roi  vienentandui. 
nies  li  ber  le  roi  apele  ; 

448$         Sel  fist  venir  en  se  chapele. 

«  Sire,  »  cou  dist  li  seneschauz, 
«  Il  est  ensi  que  des  plus  hauz 
Qui  sont  en  toute  vostre  honeur 
M'avez  fait  après  vous  signeur  ; 

4490        Grez  et  merciz  en  aiez  vous 

De  Damedieu,  qui  maint  sour  nous 
Çou  que  m'avez  ofert  et  fait 
Vous  rende  Dieus  al  riche  plait, 
Quant  iert  del  tout  a  sen  comant. 

4495         Congié  vous  quier,  sire,  et  demant, 

4473  destruisent  —  4491  sos  nous 

Et  si  VOUS  rent  ceste  baillie  ; 

Qu'une  vieus  gent  fausse  et  faillie, 

Qui  maint  home  ont  mort  et  traï 

Ont  le  mien  et  moi  envaï, 
4500         Çou  est  Bretaigne  le  petite  ; 

Je  le  deûsse  tenir  quite, 

Car  oirs  en  est  me  damoisele. 

J'en  ai  oie  tel  nouvele 

Qu'aler  m'i  estevra  sanz  faille  ; 
4$o$         Je  ne  puis  laissier  que  n'i  aille 

Sanz  moi  honir  et  abaissier. 

—  Coment  ?  Me  voulez  vous  laissier  ? 
Qui  avra  mais  pitié  de  soi, 

'    Quant  vous  n'avez  pitié  de  moi  ? 
45 10        Me  terre  est  vostre  plus  que  moie, 

Et  le  riens  que  je  mieuz  amoie 

Vous  estoit  plevie  et  donee. 

Or  mais  iert  terre  abandonee, 

Or  ira  me  terre  a  escil 
45 1 5         Et  a  douleur  et  a  péril. 

—  Biaus  sire  chiers,  or  entendez  : 
Par  bone  ensaigne  me  mandez 

Se  vous  avez  mestier  d'aïe, 
Qu^  vostre  gent  soit  envaïe  ; 
4520        Lues  m'averez,  çou  vous  plevis, 
Pour  que  je  soie  sains  et  vis  : 
Aussi  me  face  Dieus  merci, 
Isnelement  m'avrez  ici  ; 

4497  gens  -  4503  a  oie 

Si  me  doinst  Dieus  rien  que  je  quiere, 

4525         Ja  mençongiere  vers  vous  n'iere.  » 
Et  Fapostoiles  li  a  dit  : 
«  Çou  est  assez,  se  Dieus  m'ait  ; 
Ne  cuit  que  Rome  ait  ja  estrif 
Pour  tant  com  Ille  sachent  vif. 

4530        Dieus  le  conduie,  s'il  li  plaist, 

Et  li  doinst  cuer  qu'il  ne  vous  laist  ; 
Ici  ne  monte  pas  Ions  plaiz. 
Li  seneschauz  est  trop  parfaiz, 
Trop  est  de  grant  afaitement, 

45  3$         Pourvilener  sifaitement.  » 
Li  emperere  li  a  dit 
Que  il  se  fille  pas  n'oublit, 
Qu'il  le  conseut,  qu'en  praigne  cure  ; 
Et  cil  li  dit  moût  bien  et  jure 

4540         Qu'il  le  fera  moût  liëment, 
Conseil  i  metra  bonement. 
Li  emperere  moût  l'oneure, 
Car  il  racole,  baise,  et  pleure, 
Et  l'apostoiles  autretel. 

4545         En  le  chapele  lez  l'autel 

Se  prent  li  rois  a  un  mairien  : 
Ne  se  tenist  pour  nule  rien 
Qu'il  ne  cheïst  se  çou  ne  fust. 
Li  rois  devint  plus  roiz  d'un  fust  ; 

4550        II  dui  Font  saisi  de  deus  parz  : 

Ne  sont  que  troi,  Dieus  soit  li  quarz  ! 

4529  il  le  —  4539 dist  —  4541  métrai 

En  le  chaiere  Pont  assis  ; 

N'i  a  celui  ne  soit  pensis. 

Revenuz  est  li  emperere  ; 
4555         Souzpire  et  dit  :  «  A  !  Dieus,  biaus  père, 

Trop  par  est  greveus  li  meschiés 

Cui  faut  li  cuers,  cui  faut  li  chiés, 

Cui  faillent  ambedui  li  pié, 

Qui  pert  s'espee  et  sen  espié, 
400        Ses  armes  dont  il  sueut  pourfendre 

Ses  anemis  et  soi  défendre. 

—  Biaus  sire  chiers,  qu'or  te  ramembre  ! 

—  Ja  me  sont  failli  tuit  li  membre, 
Li  bastons  ou  je  me  tenoie 

4565         Et  a  cui  je  me  souztenoie. 

Hui  en  cest  jour  ai  perdu  plus 

Qu'onques  ne  fist  ne  quens  ne  dus. 

Rois  n'emperere  n'amirauz.  » 

Quant  cou  entent  li  seneschauz, 
4570         Si  s'est  escrevez  a  plourer, 

Com  s'om  le  deùst  acourer  ; 

Moût  pleure  li  ber  tendrement, 

Et  l'apostoles  ensement  : 

Bien  ont  espeneï  tuit  troi 
4575         Icel  congié  et  cel  otroi. 

Cil  de  le  sale  oient  le  pleur, 

Si  s'en  esfroient  li  pluiseur  : 

Lieve  le  noise  par  le  sale. 

Muent  couleur,  devienent  pale. 

4S5S  dist 

4580         De  grant  angoisse  lour  souvient, 
Quant  il  ne  sevent  dont  cou  vient  ; 
De  moût  plus  grant  lour  souvendra 
Quant  le  nouvele  lour  vendra. 
Ne  tarde  gaires  qu'om  le  set  : 

4585         Chascuns  despit  se  vie  et  het. 

Es  vous  gent  morte  et  confondue  ! 
Se  Rome  estoit  toute  fondue, 
N'i  avroit  grigneur  duel,  je  cuit. 
Diënt  entr'eus  :  «  Mort  somes  tuit. 

4590         Morz  nous  deûst  avoir  souzpris 
Ainz  qu'eùssiens  a  vivre  apris.  » 
Quant  cou  entendent  les  puceles, 
Les  dames  et  les  damoiseles, 
Ganor  racontent  le  nouvele, 

4S95         Gui  ele  est  moût  amee  et  bêle, 
Qu'ele  set  bien  tout  entresait 
Qu'il  mourront  tuit  se  il  s'en  vait 
Çou  voudroit  ele  moût  très  bien, 
Si  Pameroit  sour  toute  rien  ; 

4600         Et  tout  içou  li  vient  d'envie, 
Car  moût  het  durement  se  vie. 
II  est  coustume  d'enviëus 
Qu'il  voudroit  estreal  bien  touz  seus, 
Et  quant  li  fel  n'a  se  mal  non, 

4605         Lors  si  voudroit  maint  compaignon, 
Touz  jours  le  bien  trestout  par  lui 
Et  le  mal  partir  a  autrui. 

4586  E  vos 


'y 

Se  Ganors  eûst  esploitié 

A  cou  qu'ele  avoit  couvoitié, 
4610         Ja  n'i  quesist  avoir  compaigne, 

Mais  de  cest  mal  qui  li  engraigne 

Mourroient  tuit  od  li  suen  vuel, 

Pour  vengier  s'ire  et  sen  grant  duel  ; 

Escrie  :  «  Dieus,  sainte  Marie, 
46 1 5         Corn  or  m'a  ceste  morz  garie  ! 

Seule  cuidoie  bien  mourir  : 

Or  verai  Rome  od  moi  périr, 

Or  iert  le  morz  plus  avenanz, 

Car  povres  iert  li  remananz  ; 
4620         Or  ne  me  pouront  mais  gaber 

Ne  rois  ne  dus  ne  quens  ne  ber, 

Car  cil  qui  Rome  a  défendue, 

De  cui  me  morz  est  descendue, 

Les  metra  mais  al  couvenir  : 
4625         Dieus  doinst  que  tost  puist  avenir. 

Jou  ai  mal  dit,  or  m'en  repent. 

Je  semble  celui  cui  om  pent, 

Qui  vueut  a  toute  gent  anui 

Et  qu'om  les  pendist  avuec  lui. 
4630         Foie  amours,  qui  est  plaine  d'ire, 

Me  fist  celé  folie  dire  ; 

Folie  m'issi  de  le  gueule  : 

Mieuz  doi  vouloir  a  mourir  seule 

Que  toute  Rome  acompaignier 
46  5  5         Sanz  rien  conquerre  et  gaaignier  ; 

4627  qui  —  46^3  amorir 


170  GAUTIER    d'aRRAS 

Mout  doit  bien  avoir  se  desserte 
Qui  sanz  gaaing  vueut  autrui  perte, 
Mais  fille  sui  d'empereeur, 
Qui  sui  menée  a  deshoneur, 

4640         Car  cil  el  mont  qui  mieuz  me  sist 
A  Tuis  de!  moustier  me  despist  ; 
Çou  m'a  fait  dire  tel  desroi.  » 
nies  a  pris  congié  del  roi  ; 
A  le  pucele  vait  parler. 

4645         A  paines  qu'il  i  ose  aler  : 

Mout  a  grant  honte  de  celi  ; 
Crient  que  n'ait  vilené  vers  li, 
Et  si  a  il  mout  durement, 
Mais  il  ne  puet  estre  autrement, 

4650        Ensi  est  or  le  chose  prise. 

Il  set  bien  qu'aie  l'aime  et  prise, 
Mais  Calerons  l'ama  ançois, 
Et  si  a  el,  car  droiz  et  lois 
Et  fine  raisons  et  li  prestre 

4655         Tesmoignent  qu'ensi  doit  il  estre. 
Prestre,  raisons  et  lois  et  droiz 
Font  les  amanz  souvent  destroiz  ; 
Feme  et  amours  desfont  souvent 
De  touz  cez  quatre  le  couvent. 

6460        Feme  et  amours  ont  tel  nature 

Que  souvent  font  contre  droiture. 
Amours  est  mout  de  riche  pris  ; 
Vers  touz  cez  quatre  a  entrepris  : 

4656  drois  et  lois  —  4663  tous  tes 

Faite  lour  a  mainte  envaïe  ; 
4665         Et  puis  que  feme  est  en  s'aïe, 

Qu'eles  sont  ansdeus  d'une  part, 

Merveille  est  granz  se  nus  les  part 

De  chose  qu'eles  vuelent  faire, 

Qu'eles  sont  moût  de  haut  afaire. 
4670         Amours  et  Ganors  le  pucele 

Sont  bien  a  un  de  le  querele  ; 

Bien  diënt  d'Ille  plainement 

Qu'il  a  eré  vilainement 

Et  qu'il  ert  vilains  encontrez. 

4675         nies  est  en  le  chambre  entrez. 

Ele  est  encontre  lui  venue  ; 

De  plourer  ne  se  fust  tenue, 

Qui  li  donast  mil  mars  d'argent  ; 

En  sus  se  traient  pour  le  gent. 
4680         nies  voit  plourer  le  pucele. 

Qui  tant  par  est  bien  faite  et  bêle  : 

Se  il  grant  gré  ne  l'en  savoit 

Et  il  grant  pitié  n'en  avoit, 

Outrages  seroit  et  orguieuz. 
4685         Les  lermes  lourvienent  as  ieuz  : 

«  Pour  amour  Dieu,  me  douce  amie,  » 

Fait  cil  a  li,  «  ne  plourez  mie. 

—  Biaus  sire  chiers,  que  ferai  donques  ? 

Mais  fu  il  fille  a  vilain  onques 
4690        Qui  si  grant  honte  eùst  souferte... 


4687  Fait  sil 

Ou  qui  ne  fust  aprise  en  l'onde 
Ou  le  rivière  est  plus  parfonde, 
Ou  en  un  feu  ne  se  fust  arse  ? 
Trop  ai  esté  de  moi  escharse 

4695         Quant  jou  pieça  nen  ai  el  fait 
Après  tel  honte,  après  tel  lait  ; 
De  nul  grief  tourment  ne  m'esmai, 
Quant  fui  de  tel  honte  a  l'essai. 
—  Si  m'ait  Dieus,  me  douce  suer, 

4700         A  tort  avez  si  gros  le  cuer  : 
Çou  vous  devroit  esleecier 
Dont  je  vous  voi  si  courecier. 
Car  je  vous  di  bien  que  mes  père 
Ne  fu  ne  rois  ne  emperere, 

4705         Ne  il  ne  fu  ne  quens  ne  dus, 
Ainz  fu  de  Bretaigne  Elidus, 
Qui  soufri  mainte  grant  besoigne  ; 
Se  teneùre  le  tesmoigne. 
Qui  gaires  lonc  n'est  estendue.  » 

4710         Celé  a  le  parole  entendue, 

Et  dist  :  «  Pour  Dieu,  le  roi  celestre. 
Que  tient  a  moi  de  vostre  ancestre  ? 
Je  ne  voi  gaires  home  amer 
Pour  çou  qu'om  l'ot  roial  clamer, 

4715         Ne  nul  qui  vive  come  rois 

Ne  vaille  un  roi  s'il  est  courtois  ; 

Et  vostre  père  soit  vilains, 

Ja  pour  çou  ne  vaudrez  vous  mains. 

47 1 0  Cil  a  —  47 1 2  Que  tint  a  moi  de  vo  a. 

A  chascun  en  sen  cuer  demeure 
4720         Pour  quoi  om  l'avilie  et  honeure  : 

Ne  li  vient  mie  de  plus  loing  ; 

Om  ne  li  quiert  autre  tesmoing. 

Oistes  me  vous  aine  requerre 

Se  vostre  père  ot  povre  terre 
4725         Ou  s'il  ert  besoigneus  d'avoir  ? 

Mais  vueil  je  vostre  père  avoir, 

Ou  vous  amer  pour  vostre  père  ? 

Plus  ameroie,  biaus  douz  frère, 

Pour  vous  les  voz,  fous  et  estouz, 
4730        Que  vous  tout  seul  pour  eus  trestouz. 

De  vostre  père  a  moi  que  taint  ? 

Sont  dont  pour  vostre  père  ataint 

Li  souzpir  qui  de  parfont  vienent 

Et  qui  si  près  del  cuer  me  tienent  ? 
4735         Onquesde  lui  ne  me  souvint 

Quant  ceste  voulentez  me  vint 

De  vous  amer,  de  vous  joir  ; 

Il  ne  me  tint  pieça  d'oïr 

De  vostre  père  ne  del  mien. 
4740        Assez  a  en  chascune  rien 

Pour  qu'om  le  doit  amer  pour  lui 

Ou  haïr,  plus  que  pour  autrui. 

Onques  quant  j'ai  conté  vostre  estre 

Ne  me  souvint  de  vostre  ancestre  ; 
4745         Par  icel  Dieu  qui  maint  sour  nous, 

Amé  vous  ai  trestout  pour  vous, 

4729  faus  —  4743  vo  e.  —  4744  vo  a.  —  4745  sous 

Nient  pour  autrui,  si  m'ait  Dieus, 
Mais  pour  cou  que  vous  estes  tieus 
Que  touz  li  monz  sert  et  atent. 

4750         Lasse  celi  qui  si  atent 

Corn  jou  ai  lonc  tens  atendu  ! 
Vieus  cuers,  ou  as  tu  entendu  ? 
Moût  a  grant  duel  qui  s'aperçoit 
Que  s'esperance  le  déçoit  ; 

475  5         Je  cuit  mourir  de  men  damage. 
Coment  ai  je  le  cuer  si  sage 
Que  je  vous  puis  me  douleur  dire  ? 
N'est  pas  de  sens,  ainz  me  vient  d'ire 
Qui  le  cuer  me  destraint  et  lie  ; 

4760        Si  me  fait  dire  tel  folie. 

Dit  ai  maint  mot  fol  et  estout, 
Pour  cou  que  j'ai  perdu  le  tout... 
Celé  neïs  qui  est  partie 
D'une  seule  qui  est  partie 

4765         A  le  cuer  mat  et  esperdu  ; 
Et  jou  qui  ai  del  tout  perdu 
Com  retendroie  je  le  vie, 
Qui  n'est  del  tout  qu'une  partie  ? 
Ja  pour  si  poi  de  chose,  sire, 

4770        Ne  vueil  qu'el  tout  ait  rien  que  dire. 
Que  pouroit  faire  a  si  grant  perte  ? 
Trop  par  est  paranz  et  aperte 


4747  N.   p.  autrui, ce  sai  ie  bn  —  4755  marir  —  4761  fel 
—  4765  Ai  le 

Iceste  perte  que  je  faz.  » 

A  tant  se  pasme  entre  ses  braz 
4775         Le  seneschal  qui  le  recueut, 

Qui  moût  très  durement  s'en  dueut. 

Illes  par  est  de  tel  nature 

Qu'el  mont  n'a  milleur  créature, 

Plus  franche  rien,  ne  plus  piteuse, 
4780         Ne  qui  plus  aint  de  cuer  s'espeuse, 

Car  ele  est  bêle  et  moût  loiaus  ; 

Mais  ceste  pucele  est  roiaus, 

Si  est  autressi  bêle  ou  plus. 

Se  li  père  celi  fu  dus, 
4785         Ceste  est  fille  d'empereeur, 

Et  si  atent  moût  bêle  honeur. 

Pour  le  pitié  de  lui  se  pasme  : 

Par  tant  cuide  il  et  croit  et  asme 

Que  Ganors  l'aint  de  cuer  verai. 
4790         «  Sire  Dieus,  »  fait  il,  «  que  ferai  ? 

Com  par  me  puet  li  cuers  douloir 

Del  desirier  et  del  vouloir 

Et  de  l'amour  que  je  voi  ci. 

Bien  m'a  aie  dusques  en  ci  : 
4795         De  touz  les  maus  que  j'ai  souferz 

Est  ci  icist  li  plus  cuiverz. 

De  Ganor  sent  et  sai  et  voi 

Que  trop  a  mis  sen  cuer  en  moi, 

Et  qu'ele  mourra  finement 
4800        Se  Damedieu  pitiez  n'en  prent. 

4800  damedix 

Mout  me  fait  hui  d'angoisse  avoir, 
Mais  ne  l'en  doi  mal  gré  savoir, 
Ainz  dit  pitiez  que  je  le  praigne, 
Sauve  l'oneur  de  me  compaigne  ; 

4805         Assez  i  a  raison  pour  quoi 

Pitiez  ne  puet  partir  de  moi. 
Aï  !  »  fait  il,  «  me  douce  suer, 
Corn  j'ai  grant  pitié  en  men  cuer 
De  le  douleur  qui  si  vous  blece 

4810         Et  qui  vous  tient  en  tel  destrece  ! 
Mais  plus  n'i  puet  il  avoir  mie, 
Car  ne  puis  partir  de  m'amie. 
Se  lois  ne  se  vueut  desmentir 
Et  ele  ne  s'en  vueut  soufrir, 

481 5         N'en  partiroie,  je  ne  puis. 

Partir  n'en  quier,  partir  n'en  ruis  ; 
iNe  nel  souferroit  amours  fine  : 
Amours  ne  cesse  ne  ne  fine 
De  tenir  celi  envers  moi 

4820         Cui  jou  aim  tout  si  corn  je  doi  ; 
Mais  s'ele  n'estoit,  vraiement, 
Vostre  seroie  quitement. 
Dieus  doinst  que  ja  pour  cou  ne  muire. 
Et  Damedieus  vous  puist  conduire 

4825         Et  m'otroit  que  je  vous  revoie 
Un  jour  encor  a  plus  grant  joie. 


4803  dist—  4809  si  nos  —  481 3  ne  le  —  481  7  Ne  le  souf. 

De  VOUS  ai  pitié  raervilleuse, 

Si  aim  de  cuer  verai  m'espeuse  : 

De  l'amour  qui  est  entre  nous, 
4830        De  le  pitié  que  j'ai  de  vous 

Me  destraint  si  l'angoisse  et  grieve 

A  poi  que  li  cuers  ne  me  crieve. 

Amours  et  pitiez  me  justisent 

Et  moût  diversement  m'atisent  : 
4835        Amours  mevueut  partir  de  ci, 

Et  pitiez  me  requiert  merci. 

Que  jou  pour  Dieu  praigne  conroi 

Que  ne  muire  le  fille  al  roi. 

Et  je  ne  voi  souz  ciel  secours 
4840        Que  ce  ne  soit  encontre  amours  : 

Ne  vueil  qu'amours  die  a  le  gent 

Qu'oire  vers  li  vilainement, 

Mais  que  moût  granz  péchiez  seroit 

Se  Ganors  le  bêle  en  mouroit. 
4845         Dieus,  que  ferai  pour  cou  ataindre  ? 

Ou  pour  pitié  ici  remaindre 

Et  envers  amours  vilener, 

Ou  laissier  cesti  ci  pener 

Et  faire  cou  qu'a  amours  taint  ? 
4850        Double  pitiez  men  cuer  ataint 

Et  me  tourmente  et  vait  entour  : 

Une  pitiez  qui  vient  d'amour, 


4828  verai  espouse  —  4842  Que  ie  vers  —  4848  ceste  — 
4849  ferai  ce  ka  amer  —  4850  Doubles 

Et  autre  qui  de  ci  me  vient 

Que  il  cesti  mourir  couvient 
485  $         Se  je  m'en  vois,  car  moût  se  dueut 

Pitiez  qui  me  demande  et  vueut. 

Double  pitiez  men  cuer  desment 

Et  si  m'angoisse  durement. 

Ja  vint  pour  pitié  Dieus  en  terre 
4860        Home  perdu  cerchier  et  querre  ; 

Li  monz  n'a  rien  par  se  desserte 

Qui  tout  ne  soit  livré  a  perte 

Se  pitiez  seule  nel  délivre, 

Qui  ne  me  lait  de  pitié  vivre... 
4865         Qu'a  un  jour  fis  pour  pitié  plus 

Qu'onques  ne  fist  ne  quens  ne  dus, 

Quant  pour  celi  qui  pain  queroit 

Fis  cou  qu'a  pitié  aferoit  : 

Rome  en  laissai  et  iceli 
4870        Pour  cui  pitiez  m'a  recueilli. 

Pitié  de  ça,  pitié  de  la  ! 

Aine  pour  men  bien  ne  comença.  » 
De  pasmison  revint  le  bêle. 

nies  a  dit  a  le  pucele  : 
4875         «  Pour  amour  Dieu,  ne  plourez  mais  ; 

Guidiez  vous  dont  que  je  vous  lais  ? 

Naie,  certes  ;  ne  vous  tuez. 

Or  voi  je  bien  que  vous  m'amez  ; 

Mais  n'en  plourastes  onques  lerme 
4880        Qui  ne  vous  soit  rendue  a  terme, 

4869  laissa  &  il  celi  —  4878  vous  âmes 

Pour  que  de  moi  aiez  besoing. 
—  Sire,  li  termes  n'est  pas  loing 
Que  j'en  avroie  grant  mestier 
D'avoir  tel  home  a  consillier. 

4885         Vous  en  alez,  je!  sai  moût  bien, 
Et  se  vous  oez  nule  rien 
Qui  soit  encontre  cest  empire, 
Venez  nous  aidier,  biaus  douz  sire  ; 
Ne  mais  pour  moi  ne!  di  je  mie, 

4890        Car  je  cuit  ainz  perdre  le  vie  : 

Jel  di  pour  Rome  et  pour  honeur 
Et  pour  sauver  vostre  signeur... 
Et  les  travauz  et  les  granz  paines, 
Les  mois,  les  jours  et  les  semaines 

4895        Que  vous  avez  mis  el  servise 
Men  père  et  ceus  de  se  justise  ; 
Mais  mainz  hom  pert  legierement 
Içou  qu'il  a  conquis  briement. 
A  Dieu  de  la  sus  vous  comant, 

4900  Mais  revenez  se  je  vous  mant. 
Que  par  vous  serons  apaisié.  » 
Al  congié  prendre  l'a  baisié. 

Ganors  remaint,  Illes  s'en  vait. 
Icele  nuit  grant  joie  ont  fait 

4905         De  ses  amis,  qu'il  a  mandez  ; 
A  Dieu  les  a  touz  comandez. 
Grant  duel  i  ot  puis  celé  nuit, 
Et  l'endemain  s'assemblent  tuit. 

4889  Mais  por  moi  ne  le  di  —  4894  semaine 

El  seneschal  n'ot  qu'ensignier  ; 
4910        N'est  pas  legiers  a  engignier. 

Par  sen  conseil  en  est  alee 

Le  dame  ainz  jour,  a  recelée  : 

Ne  vueut  de  rien  li  mesaviegne 

Ne  qu'om  a  force  le  detiegne. 
49 1 5         Quant  vient  a  l'eure  que  il  monte 

Pleurent  li  roi,  pleurent  li  conte, 

Pleurent  li  duc,  li  chastelain, 

Et  li  bourjois  et  li  vilain, 

Cil  damoisel,  cez  damoiseles, 
4920        Et  cez  dames  et  cez  puceles. 

Et  pleurent  celés  genz  menues, 

Qui  a  sen  monter  sont  venues  ; 

Escriënt  tuit  :  «  Ou  alez  vous, 

Biaus  sire  ?  Que  iert  il  de  nous  ? 
4925         A  !  bone  joie,  a  !  bone  pais. 

Qui  vous  vera  des  ieuz  ja  mais  ? 

A  !  Rome  fiere  et  felenesse, 

Com  iés  vilaine  et  pécheresse  ! 

Par  te  mérite  et  te  desserte 
4930        Avons  nous  hui  iceste  perte  : 

Par  comun  pechié  de  Pempire 

Avient  souvent  que  muert  bons  sire. 

Et  vit  li  mauvais  longement. 

Nous  ne  savons  souz  ciel  coment 
4935         Nous  aiemes  longe  durée. 

E  !  com  Rome  ert  bien  enmuree 

4921  celé  gens  menue  —  4932  bô  sire  —  4936  &  9  rome 

Et  environ  fermée  et  close, 

Et  hui  n'est  qu'une  povre  chose  !  » 

nies  s'en  vait,  et  cil  remainent, 
4940        Qui  po"''  s'amour  grant  duel  demainent. 

nies  en  maine  bêle  gent, 

Et  assez  a  d'or  et  d'argent, 

De  dras  de  soie  en  sen  trésor 

Et  de  vaisselemente  d'or. 
4945         II  est  garniz  de  grant  avoir. 

De  quanque  princes  doit  avoir  ; 

Dis  chevaliers  a  de  maisniee, 

Moût  bone  gent,  bien  enraisniee, 

Biaus  serjanz  et  bons  escuiers, 
4950        Et  bons  chevaus  a  remuiers. 

Vont  s'ent  com  genz  bien  atournees  ; 

Tant  vont  chevauchant  lour  journées 

Qu'il  sont  venu  près  de  le  terre 

Dont  celé  mut  pour  celui  querre. 
495  5         Vont  s'ent  avant  li  messagier 

Pour  les  barons  assouagier 

Ou  nies  ot  grigneur  fiance 

Et  plus  d'atente  et  d'espérance. 
Quant  cil  entendent  le  nouvele, 
4960        Moût  par  lour  est  et  bone  et  bêle. 

A  maint  homeplaist  se  venue  ; 

Grant  joie  en  font  le  gent  menue  : 

A  moût  grant  paine  qu'il  le  croient, 

Tant  par  désirent  qu'il  le  voient. 

4949  bans  —  49 S'  g^"^  —  49^1  plait 

496  5        Çou  moustre  raisons  et  droiture 

Qu'om  aint  le  droit  oir  par  nature  ; 

N'est  mie  bien  preudom  nais 

Qui  het  le  droit  oir  del  pais  ; 

A  maint  avient  de  cuer  félon 
4970        Que  il  le  het  ou  vueille  ou  non  ; 

Ou  vueille  ou  non  haïr  Testuet 

Dès  que  de  félon  cuer  li  muet  : 

Teus  hom  est  bien  morz  et  traïz. 

nies  est  amez  et  haïz, 
4975         Car  nus  hom  n'est,  mien  escient, 

De  touz  amez  onniëment. 

Tuit  si  ami  grant  joie  en  ont, 

Et  a  grant  joie  encontre  vont. 

Et  quant  ce  vint  a  rencontrer, 
4980        Qu'Illes  dut  en  le  terre  entrer, 

Pleurent  de  pitié  et  de  joie  ; 

Si  s'arestent  en  mi  le  voie. 

Qui  lors  veïst  cel  baiseïz. 

Le  joie  et  cel  acoleïz 
4985         Ne  peùst  laissier  a  nul  fuer 

Qu'il  n'eûst  pitié  en  sen  cuer 

Et  qu'il  ne  plourast  tendrement. 

Moût  i  pleurent  espessement  ; 

Et  sevent  tuit  que  ce  sont  cil, 
4990         Et  s'en  i  a  peruec  teus  mil 

Qui  nel  pueent  mie  bien  croire  : 

Aine  chose  qu'om  tenist  a  voire, 

4983  Q7  —  4986  Q^  n.  —  4991  Q'  ne  le  p.  mie  croire 

Ne  chose  si  très  bien  seiie 

Ne  fu  si  forment  mescreùe. 
4995         II  sivent  lour  ami  iluec, 

Et  si  mescroient  nonperuec 

Et  sont  del  voir  en  souzpeçon  ; 

Lors  diënt  :  «  Dieus,  par  ten  saint  non, 

Que  est  cou  que  nous  veons  ci  ? 
5000        Qui  puet  desservir  le  merci 

Que  Dieus  nous  a  ici  moustree  ?  » 

Plourant  keurent  a  val  l'estree, 

Com  s'a  chevaus  erent  detrait 

Trestuit  cil  dont  il  sont  estrait, 
5005         Et  diënt  :  «  Dieus,  biaus  sire  père. 

Sainte  Marie,  douce  mère, 

Hui  iert  le  douleurs  esclusee 

Que  nous  avomes  tant  usée.  » 

Lors  veissiez  Dieu  aourer, 
5010        Lors  veissiez  barons  plourer 

Pour  le  joie  de  celé  pais 

Qu'il  espoirent  a  touz  jours  mais. 

«  Biaus  sire  Dieus,  »  font  cil  de  Rome, 

Com  est  granz  joie  de  cest  home  ! 
501  $         Com  il  doit  Damedieu  amer. 

Que  par  tout  s'ot  sire  clamer  ! 

Rome  ot  de  sen  département 

Pesance,  duel  et  mariment  : 

Or  se  tient  si  a  retenue 
5020        Ceste  terre  de  se  venue. 

4997  de  V. 

Mainz  hom  est  moût  mieuz  assenez 
Ailleurs  que  la  dont  il  est  nez, 
Qui  avroit  povre  remanance 
El  pais  ou  il  prist  naissance  ; 

502$         Mais  nies  est  a  Rome  amez 

Et  mèstre  seneschauz  clamez  : 
Ici  li  moustrent  plus  d'amour 
Qu^om  ne  fist  onques  a  nul  jour, 
Et  cil  li  portent  plus  d'oneur 

5030        Qu'om  ne  faisoit  Tempereeur, 
Et  grigneur  joie  font  de  lui  ; 
Et  om  a  dit  tresqu'al  jour  d'ui 
Que  los  de  voisin  passe  tout  : 
S'om  me  tient  ailleurs  pour  estout, 

$03  $         Et  mes  voisins  me  loe  et  prise, 

Cist  los  fraint  touz,  le  blasme  brise  ; 
Mais  li  afaires  est  si  pris 
Que  cil  est  par  tout  de  grant  pris 
Et  plus  serviz  qu'uns  emperere. 

$040         Or  nous  otroit  Dieus  et  sainz  père 
Qu'a  Rome  puissons  dire  encore 
Le  joie  que  nous  veons  ore  ; 
Dieus  le  nous  doinst  iluec  retraire 
Et  celui  encor  la  atraire.  » 

5045         De  Galeron  grant  joie  font 

Tuit  li  Breton  qu'ilueques  sont  ; 
Toute  le  joie  renouvelé 
Pour  amour  de  le  damoisele, 

jop  &  ien  a 

Les  damoiseles  des  contrées 
5050         Que  celé  gent  ont  encontrees 

Ont  moût  le  dame  conjoie, 

Voulentiers  veùe  et  oie. 

Toutes  les  dames  de  le  terre 

Le  vienent  come  saint  requerre  ; 
505  5         Présentent  li  maint  riche  atour. 

De  maint  chastel,  de  mainte  tour 

Est  saisiz  li  fiz  Eliduc  : 

Bien  l'ont  reconeù  a  duc. 

Cil  qui  le  pais  orent  ars, 
$060         Par  cui  li  home  sont  espars 

Ont  or  assez  lait  et  anui  : 

N'i  a  un  seul  encontre  lui 

Qui  ne  soit  livrez  a  martire. 

nies  li  ber  les  desatire, 
506$         Premiers  celui,  puis  l'autre  après  ; 

Cil  qui  plus  a  esté  engrès 

De  le  terre  honir  et  nuire 

Premièrement  se  voit  destruire  : 

De  touz  se  venge  onniëment, 
5070        Ne  mie  soursaliëment, 

Mais  tout  par  sens  et  par  mesure. 

Moût  lour  fait  rendre  chiere  usure 

Des  tours,  des  hontes  et  des  laiz 

Que  il  ont  en  le  terre  faiz  ; 


5056  &  maint  castel  &  m.  t,  —  5058  au  duc  —  5063  liure 
$069  omn. 


l86  GAUTIER    d'aRRAS 

5075         Mout  lour  sont  or  li  dé  changié. 
Et  cil  de  Rome  ont  pris  congié. 
Il  lour  otroie  bonement  ; 
Del  suen  lour  donc  largement. 
Par  eus  salue  le  pucele, 

5080         Ganor,  le  bien  faite,  le  bêle, 
L'empereeur  et  ses  barons. 
Mout  est  courtoise  Calerons  : 
As  Romains  done  ses  joiaus, 
Riches  et  genz  et  bons  et  biaus  ; 

5085         Et  mout  lour  a  doné  li  sire. 

Et  grant  honeur  en  pouront  dire. 
Icil  se  mirent  al  chemin: 
Ne  cessent  ne  ne  prenent  fm 
Entrues  qu'il  sont  venu  a  Rome, 

$090        Nouvele  enquierent  del  preudome, 
Cornent  li  Breton  le  reçurent  : 
«  Certes,  »  font  il,  «  si  com  il  durent, 
Corn  le  plus  vaillant  qui  soit  nez. 
Onques  de  Rome  li  barnez 

5095         Ne  Tonera  en  cinc  anz  tant 
Com  firent  la  petit  et  grant  ; 
N'i  ot  si  fier  qu'il  ne  couvint, 
Le  premier  jour  que  il  i  vint, 
Rendre  les  chastiaus  et  les  tours 

5 100         Ou  souztenir  mortieus  estours  : 
Toute  Bretaigne  le  petite 
1  tient  de  par  se  feme  quite, 

5086  poroit 

Mout  durement  nous  honererent 

Trestuit  cil  qui  ilueques  erent, 
5105         Car  en  le  terre  n'ot  celui 

Qui  nel  veïst  mout  bien  en  lui  : 

Pour  s'amour  firent  al  meneur 

De  nous  trestouz  plus  grant  honeur 

Que  bouche  d'ome  ne  puet  dire  ; 
5 1 10         Beneoiz  soit  pour  cou  li  sire  ! 

Se  feme  mout  nous  honera  ; 

Li  joiel  qu'ele  nous  dona 

Valent  quatre  cenz  mars  d'argent  : 

Aine  ne  vi  mais  si  bone  gent  ; 
5 1 1 5         Grant  sont  li  bien  que  Dieus  i  mist. 

Si  voirement  com  Dieus  les  fist 

Les  maintiegne  il  et  beneïe  !  » 

Cil  qui  le  nouvele  ont  oie 

Ne  le  vont  mie  despisant, 
5 1 20        Ançois  vont  mout  entr'eus  disant  : 

«  Teus  hom  devroit  porter  courone  ;  » 

Et  diënt  bien,  se  Dieus  tant  done 

Qu'il  reviegne,  si  fera  il. 

Ce  ne  sont  mie  li  plus  vil 
512$         Qui  çou  diënt,  mais  li  plus  haut 

Et  li  plus  lié  et  li  plus  baut. 

Et  tout  li  plus  riche  baron 

De  toute  Rome  et  d'environ  ; 

Ne  cuident  dire  nul  desroi. 
$  1 30         Et  cil  s'en  vont  tout  droit  al  roi  ; 

y  06  ne  le  veist  bien  —  5123  remagne  si  sera 

De  par  le  duc  Font  salué, 
Et  moût  se  sont  de  lui  loé 
Et  de  le  duchesse  ensement 
Et  de  touz  ceus  comunement 

5135         Qui  en  Bretaigne  ont  rien  a  faire  : 
«  Sire,  »  font  il,  «  ne  fait  a  taire 
Cornent  li  dus  fu  receûz 
Et  a  quel  joie  il  fu  veùz, 
Mais  nus  ne  puet  le  moitié  dire 

$  140         De  celé  honeur  que  ot  li  sire  ; 
Granz  fu  i'oneurs  que  om  li  fist. 
Et  se  venue  desconfist 
Touz  ceus  qui  onques  mal  li  firent. 
Car  a  ses  piez  trestuit  se  mirent.  » 

5145         Et  Pemperere  lour  a  dit  : 

«  Foi  que  devez  saint  esperit, 
Ot  dont  la  tant  d'oneur  li  dus  ? 

—  Ouïl,  biaus  sire,  tant  et  plus. 

—  Et  je  vous  di  que  le  nouvele 
5 1 50        M'est  durement  et  laide  et  bêle. 

J'aim  moût  l'oneur  que  li  dus  a, 
Mais  qu'il  l'eùst  ailleurs  que  la  : 
Moût  le  voudroie  ameement 
Qu'il  fust  receùz  hautement  ; 
5 1 5  $         Je  ne  voudroie  pas  sen  lait, 
Mais  qu'om  li  eùst  la  tant  fait 
Que  li  pais  li  despleûst 
Ou  que  remanoir  n'i  peûst. 

^144  trestot 

Et  fust  mil  aunes  dessouz  terre 
$160        Qui  en  cest  pais  le  vint  querre, 
Si  que  li  dus  eùst  Ganor 
Et  en  sen  chief  courone  d'or  ! 

—  Sire,  cil  Dieus  qui  tout  adrece 
Doinst  a  Ganor  joie  [et]  leece, 

5165         Si  que  ne  muire  Galerons.  » 
Li  rois  respondi  as  barons  : 
«  Vencuz  vous  a  touz  couvoitise. 

—  Sire,  mais  faites  :  grant  franchise. 
Celui  het  Dieus  sour  toute  rien 

5 170        A  cui  om  fait  honeur  et  bien 

Et  qui  ne  Tose  dire  avant, 

Et  cil  se  vait  tout  décevant, 

Qui  voit  qu'om  fait  autrui  honeur 

Et  pour  le  gré  de  sen  signeur 
5175         Le  lait  a  dire  et  si  s'en  taist 

Et  dit  adès  cou  que  lui  plaist. 

Pour  voir  sachiez  qu'a  un  bien  fait 

Que  nous  voulûmes  que  celé  ait 

Voulomes  nous  a  Ganor  mil  ; 
5 1 80        Mais  li  hom  a  le  cuer  trop  vil 

Qui  le  bien  çoile  s'il  le  voit. 

—  Signeur,  tant  vueil  et  tant  couvoit 
D'Ille  le  joie  et  le  venue 

Que  jou  en  dis  desconvenue 
5185         Pour  endroit  de  Ganor  me  fille. 

—  Sire,  mal  fait  qui  trop  avilie 

L'autrui  vouloir  et  l'autrui  buen 
Et  vueut  qu'om  prist  adès  le  suen.  » 
A  tant  en  vont  a  le  pucele 

5 190         Et  saluent  lour  damoisele 

De  par  celui  qui  l'aime  et  prise  ; 
Et  s'ele  fu  ançois  esprise, 
Tant  li  ont  dit  qu'ele  s'en  dueut 
A  cent  doubles  plus  que  ne  sueut  : 

$  1 95        Malade  se  sent  de  petit, 
D'une  parole  s'om  li  dit, 
Et  il  en  orent  dit  teus  cent 
Qui  li  grevèrent  durement. 
A  tant  ont  laissié  le  parler, 

5  200         Car  vespres  est  et  tens  d'aler. 
De  le  pucele  ont  pris  congié, 
Qui  rien  n'a  celé  nuit  songié, 
S'ele  ne  sonja  en  villant. 
Amours  le  vait  moût  travillant  : 

5205         «  Lasse,  »  fait  ele,  «  qu'iert  de  moi  ? 
Que  me  desplaist  quanque  je  voi  ; 
Çou  que  me  plaist  de  moi  s'esloigne 
Fors  que  del  cuer  qui  me  tesmoigne 
Qu'il  est  od  lui  quel  part  qu'il  aille. 

5210        Li  cors  se  sent,  si  se  travaille 

Quant  mes  cuers  me  dit  rien  de  lui  ; 
Si  me  fait  angoisse  et  anui  : 

Toute  se  biauté  me  retrait 

Et  tout  le  bien  que  il  a  fait  ; 
5215         Corn  plus  me  dit,  et  plus  me  grieve, 

Quant  autre  couche  od  lui  et  lieve  ; 

Sanz  autri  couchier  et  lever 

Me  pouroit  il  assez  grever 

Endroit  de  cou  que  jel  désir. 
$  220        A  desmesure  me  consir  : 

Je  m'en  consir,  pour  cou  m'en  dueil  ; 

Et  qu'autre  prent  cou  que  je  vueil 

Içou  me  double  men  tourment 

Et  me  tourmente  doublement. 
$ 22 $         L'uns  me  pouroit  assez  troubler, 

Et  quant  vint  que  l'estut  doubler, 

Plus  me  tourmente  et  plus  me  paine 

Que  ne  feroit  double  tierçaine. 

Qui  contre  fièvre  estrive  et  tence 
5230        Bien  puet  garir  par  astinence, 

Ou  se  il  vueut  de  gré  mourir, 

Si  puet  le  fièvre  bien  nourir  ; 

Mais  jou  n'en  sai  a  cui  tencier 

N 'envers  cui  tençon  comencier 
$  2  3  $         Pour  garison  ne  pour  merci. 

Ne  puis  mourir  se  ne  m'oci  ; 

Mais  Dieus  ne  claime  nule  part 

En  celui  qui  se  nie  ou  s'art. 

Mieuz  vueil  dont  languir  longement 

5240        Que  mourir  pardurablement... 

N'est  pas  d'amour,  mais  de  le  mort, 
Car  amours  fait  aucun  confort  ; 
D'amour  est  hom  en  tel  balance 
Qu'il  ne  voudroit  autre  espérance, 

5245         Mais  je  n'ai  souz  ciel  tant  d'espoir 
Que  jel  puisse  ja  mais  veoir. 
Mais  li  veoirs  que  me  vaudroit, 
Quant  lui  de  moi  ja  ne  chaudroit  ? 
Et  s'il  l'en  chaloit  moût  très  bien, 

5250        Ne  me  pouroit  il  valoir  rien. 
Içou  n'est  pas  chose  avenanz 
Qu'autre  en  est  vestue  et  tenanz. 
Qui  grigneur  droit  de  moi  i  claime, 
Et  que  il  vueut  et  prise  et  aime. 

5255         Feme  a  le  loi  l'enfant  qui  pleure  : 

Çou  qu'avoir  puet  n'aime  une  meure, 
Ainz  vueut  içou  qu'estre  ne  puet. 
Içou  dont  consirer  m'estuet 
Pris  et  désir  et  aim  et  vueil, 

5260        Et  pour  içou  que  je  m'en  dueil 

L'aime  autre  assez  plus  que  ne  sueut 
Quant  feme  set  qu'autre  s'en  dueut 
De  sen  ami,  plus  l'aime  et  prise 
Et  plus  forment  en  est  esprise. 

5265         N'ai  soing  de  rien  que  j'avoir  puis, 
N'en  nie  nul  confort  ne  truis 

$248  moi  ne  iicaurroit 

Se  Calerons  n^est  morte  avant  ; 

Mais  or  me  vois  je  décevant, 

Car  morz  qu'om  vueut  vient  a  enviz  : 
5270         Ançois  muert  amez  que  haïz. 

Mais  li  que  chaut  se  je  le  hé 

Trestouz  les  jours  de  sen  aé  ? 

Joie  ne  bien,  plaines  ses  mains, 

A  sen  vivant  nen  avra  mains 
5  27  5         Pour  chose  que  jou  dire  doie  ; 

Mais  n'en  a  mie  tant  de  joie 

Que  jou  de  duel  n*en  aie  autant.  » 

De  Ganor  lairons  or  a  tant, 

Si  vous  dirai  de  Gaieron. 
5  280        Deus  biaus  fiz  a  de  sen  baron, 

Tant  a  esté  od  sen  mari  ; 

nies  s'en  tient  meut  a  gari. 
Li  enfant  ont  bel  home  a  père. 

Et  bêle  feme  est  moût  lour  mère  ; 
5285         El  mont  plus  biaus  enfanz  nen  a  : 

Nature  un  point  ne  s'en  pena. 

Ne  al  former  ne  al  polir. 

Car,  sanz  le  matire  tolir, 

Ici  nen  a  un  point  a  dire  : 
5290         Fous  est  qui  bone  chose  empire. 

Cm  puet  de  mainte  chose  oster 

Un  poi  pour  ailleurs  ajouster, 

Mais  ainz  que  l'uevre  fust  moustree 

Ne  qu'ele  parust  en  l'estree 

5295         Peûst  bien  soufire  en  comun 

Çou  que  nature  mist  en  l'un 

Et  de  biauté  et  de  faiture, 

Car  teus  les  vot  avoir  nature. 

Acarins  ot  i'aisnez  fiz  non, 
j  500        Et  l'autre  apelent  Garsion. 

Nus  ne  puet  Ille  courecier, 

Nus  ne  se  puet  vers  lui  drecier 

Que  lui  en  soit  ne  qu'une  bille. 

Celé  conçut  puis  une  fille  ; 
5  305         Quant  vint  que  délivrer  en  dut, 

Confessa  soi,  çou  li  estut. 

Mourir  cuida,  none  devint, 

Les  dras  vesti,  çou  li  couvint  ; 

Teus  fu  ses  veuz  et  se  pramesse 
5510        Ainz  que  d'enfant  alast  a  messe. 
Calerons  est  none  velee  ; 

Se  fille  Ydone  a  apelee  : 

Ja  tant  n'irez  a  val  n'a  mont 

Que  vous  truisiez  plus  bêle  el  mont  ; 
5315         Ne  mais  li  dus  en  ot  tel  duel 

Qu'il  en  mourust  le  jour  suen  vuel. 

Pour  cel  grant  duel  et  pour  celé  ire 

Ot  puis  maint  jour  mestier  de  mire  ; 

Ne  li  vaut  puisons  ne  mecine, 
5  320        Car  autre  en  estoit  le  racine. 

Cil  cui  le  teste  dueut  de  vin, 

S'il  en  vueut  garir,  al  matin 

5295  soufrir—  5298  veut  —  $3 17  P.  ce  gr.  doel  et  p. cel  ire 

De  vin  se  doit  desjeùner, 

Pour  se  douleur  desaùner  ; 
5325         Et  qui  ses  bones  amours  pert, 

Si  puet  bien  mourir  en  apert, 

Se  fine  amours  ne  l'en  délivre, 

De  le  grant  douleur  qui  l'enivre. 

Vins  est  legiers  a  recouvrer 
5330         Et  puet  legierement  ouvrer, 

Mais  amours  est  griés  a  trouver 

Qui  gaires  bien  se  puist  prouver 

A  le  douleur  qui  est  si  drue 

Quant  cm  pert  s'amie  et  se  drue. 
5335         nies  forment  se  desconforte  : 

Se  Calerons,  s'amie,  ert  morte. 

Mains  l'en  souvendroit,  bien  puet  estre... 

Mais  or  i  vient  adès  li  prestre, 

Car  ce  besoigne  qu'il  i  viegne. 
5340        Que  Dieus  le  gart,  Dieus  le  maintiegne 

Entrues  que  la  qu'il  soit  en  voie 

Qu'encontrer  puist  aucune  joie 

Et  qu'ait  aucun  alegement. 

Qu'il  ne  muire  sifaitement  ! 
534$         Le  chose  qui  plus  le  souztient, 

Çou  est  li  dueus  dont  li  souvient 

Que  Canors  fist  al  congié  prendre. 

Pitiez  li  fait  sen  duel  reprendre  ; 

Cil  dueus  qui  lores  comença 
5350        Aliege  le  duel  par  de  ça  : 

5327  ledel.  —  9328  endure—  5341  &  trues  —  5  348  fist 

Cil  dueus  de  la  le  duel  aliege 

Qui  en  sen  cuer  a  fait  le  siège  ; 

Cil  dueus  aliege  le  douleur 

Qui  li  a  fait  muer  couleur. 
5  3  5  $         Dieus  li  aliege  sen  grant  duel, 

Dont  il  fust  morz  pieça  suen  vuel. 

Oez  del  duc,  qui  dist  une  eure  : 

«  A  !  Galeron,  Dieus  te  sekeure  ! 

Et  Dieus  me  doinst  gueredon  faire 
5  360        A  le  pucele  debonaire 

Qui  se  pasma  ja  en  un  jour, 

Que  pour  pitié  que  pour  amour  ! 

Et  Dieus  me  mete  encor  en  aise 

De  faire  chose  qui  li  plaise  ! 
5  36$         Biaus  sire  Dieus,  qu'en  pouroit  estre  ? 

Ja  mais  n'iere,  je  cuit,  en  Testre 

Que  je  le  voie  n'ele  moi, 

Qu'ele  a  mari,  si  corn  je  croi  ; 

Bon  mari  doit  avoir  le  bêle  : 
5370        Moût  i  a  noble  damoisele. 

Moût  sui  cheùz  en  bas  degré  ; 

Bien  presist  men  servise  a  gré 

N'a  pas  cinc  anz,  non  mie  quatre. 

Maint  grant  orgueil  voit  om  abatre  : 
5375         D'un  mui  vient  om  a  un  sestier. 

Et  puis  a  nient,  si  n'a  mestier. 

Bien  me  vouloit  le  bêle  née. 

Lors  cuida  bien  estre  assenée  ; 

5365  q  poroit  —  5375  Du  mui  —  5376  auient 

Mais  or  sui  cil  qui  tout  avroit... 
5  380         Pour  faire  quanque  li  plairoit 

Et  sen  mari  se  ele  l'a. 

E  !  Dieus,  corn  richement  m'ala 

A  cel  jour  que  je  mui  de  li  ! 

Dieus  en  soit  garde  de  celi 
5385         Pour  cui  jou  Ganor  refusai, 

Le  plus  très  bêle  que  je  sai, 

Et  laissai  le  courone  avuec 

Qui  otroiee  m'ert  iluec, 

Et  Rome  avuec  et  tout  l'empere 
5  390         Que  a  cel  jour  tenoit  ses  père  ! 

Et  Dieus  me  puist  or  avoier  ! 

Espoir  qu'ele  a  maint  soudoier, 

Assez  milleur  que  je  ne  soie  : 

De  quanqu'ele  a  Dieus  li  doinst  joie 
539^         Et  Galeron  gart  et  sekeure !  » 

nies  se  plaint,  et  Ganors  pleure, 

Cist  en  Bretaigne  et  celé  a  Rome, 

Qui  mestier  avroit  d'un  preudome. 

Morz  est  pieça  li  rois  ses  père, 
5400         Si  le  requiert  li  emperere 

Cui  nies  fist  ja  tel  laidure, 

Mais  ele  dit  très  bien  et  jure 

Que  ja  nen  iert  en  se  saisine  ; 

Qu'il  ot  a  feme  se  cousine, 

5382  &  dix  —  5383  mue  de  lui  —  5388  Q7  —  U^9  lem- 

5405        Et  tant  li  fist  et  lait  et  honte 

Que  morte  en  fu  le  fille  al  conte. 

Et  cil  en  a  moût  grant  desdaing, 

Et  dist  li  fel  :  «  Se  je  me  faing 

D'abatre  l'orgueil  a  le  fiere, 
5410        Ja  Dieus  n'otroit  rien  que  je  quiere  !  » 

Li  emperere  les  tourmente, 

Et  touz  li  pais  se  démente  ; 

Requièrent  Ganor  li  plus  sage 

Qu'ele  refraigne  sen  courage, 
5415         Et  ele  dit  que  ja  nen  iert 

Çou  que  li  rois  vueut  et  requiert. 
Rome  est  doulente,  tristre,  mourne, 

Et  mainz  pesmes  jours  li  ajourne. 

Cil  prent  les  chastiaus  et  les  tours, 
5420        Les  riches  viles  et  les  bours. 

Abat  les  murs  et  les  citez 

Qu'Illes  lour  avoit  aquitez. 

Touz  li  pais  fremist  et  bruit. 

A  Rome  vienent  li  destruit, 
5425         N'i  truevent  conseil  ne  confort  ; 

Touz  jours  aprochent  li  plus  fort  : 

Es  vous  gent  morte  et  mal  tensee. 

Ganors  s'est  un  jour  pourpensee 

Del  convenant  qu'Illes  li  fist 
5430         A  icel  jour  que  congié  prist 

Et  qu'il  en  Bretaigne  en  ala  ; 

Et  pense  :  «  Dieus,  irai  je  la, 

J412  tout  —  541 5  dist  —  5427  E  vous  —   ^428  est 

Savoir  s'il  me  tendra  couvent 

De  cou  que  tant  me  dist  souvent  ? 
543  5         Que  Rome  s'atent  toute  a  moi. 

Bien  sai,  se  j'autrui  i  envoi, 

Que  il  n'i  daignera  venir  ; 

Qu'il  a  moût  grant  terre  a  tenir 

Et  feme  qui  i'acole  et  baise, 
5440        Et  aime  le  repos  et  l'aise. 

Encor,  espoir,  se  jou  i  vois, 

Nen  iert  il  pas  trop  a  men  chois  : 

En  aventure  iert  s'il  i  vient 

Et  se  del  couvent  li  souvient  ; 
5445         Dieus  m'en  avoit  et  doinst  conseil  !  » 

Il  dis  qui  plus  li  sont  feeil 

Muevent  od  li  celeement, 

Que  nus  ne  set  quant  ne  cornent  : 

Nus  ne  set  souz  ciel  les  nouveles 
5450        Mais  lour  serjant  et  lour  puceles 

Q^ui  vont  avuec  sanz  plus  de  gent  ; 

Grant  plenté  ont  d'or  et  d'argent. 

Vers  Bretaigne  s'en  vont  tout  droit. 

Ganors  est  moût  en  grant  destroit  : 
545  5         Moût  se  doute  que  le  duchesse 

Ne  soit  vers  li  trop  felenesse, 

Et  durement  s'en  vait  doutant 

Que  ses  maris,  li  dus,  Paint  tant, 

Et  li  et  s'aise  et  sen  délit, 
5460        Que  il  le  couvenant  n'oublit  ; 

5435  Ca  romesaçent  lot—  5445  doist 

Et  pense  :  «  Dieus,  sainte  Marie, 

Corn  je  me  tendroie  a  garie 

Se  je  trouvoie  le  merci 

Pour  quoi  jesui  venue  ci, 
$465         Et  le  duchesse  fust  ensi 

Corne  je  fui  jadis  pour  li 

En  le  cité  le  roi  men  père, 

Devant  Tuis  del  moustier  saint  Père  !  » 

Pèlerin  qui  del  pais  sont, 
$470         Qui  moût  souvent  vienent  et  vont, 

Retraient  Ille  le  nouvele 

Que  li  emperere  révèle 

Encontre  Rome  od  sen  esforz. 

Pour  cou  que  Temperere  est  morz, 
5475         Et  qu'il  ne  puet  se  fille  avoir  : 

«  Ele  n'a  soing  de  lui  pour  voir, 

Tant  l'a  sour  cuer  et  tant  le  het. 

Ne  le  conseil  de  soi  ne  set.  » 

«  Dieus,  »  pense  Illes,  «  que  en  iert  il  ? 
J480         Moût  me  pourai  tenir  pour  vil 

Se  je  ne  vois  Ganor  secourre 

Ainz  que  me  vertu  laisse  courre. 

Ses  père  grant  honeur  me  fist. 

Et  en  plourant  le  me  requist 
$485         Que  jou  tout  ensi  le  fesisse 

Et  que  jou  conseil  i  mesisse, 

Si  fist  le  pucele  ensement  ; 

Et  je  lour  dis  veraiement 

J466  lui  —  5479  (|n  ert  —  5480  pora  —  5482  verte 


ILLE   ET   GALERON  201 


Que  jou  tout  ensi  le  feroie 

5490         Lues  maintenant  que  je  veroie 
Qu'ele  avroit  mestier  de  m'aie  : 
Moût  par  Favroie  en  fin  traie 
Se  li  failloie  a  cest  besoing...  » 
Poi  sot  li  dus  corn  ele  ert  près  ; 

5495         Moût  par  s'en  doura  ci  après 
Que  ne  sot  ançois  se  venue, 
nies  sanz  nule  retenue 
S'est  richement  aparilliez. 
Ses  trois  enfanz  a  consilliez  : 

5  $00         Çou  que  lui  plaist  lait  a  chascun, 
Ne  vueut  qu'il  aient  pas  comun  ; 
A  trois  barons  les  lait  en  garde. 
Trop  li  demeure  et  trop  li  tarde 
Qu'ajourner  voie  l'endemain  ; 

5505         Congié  a  pris  de  le  nonain. 

Al  congié  prendre  et  al  parler 
Dist  qu'a  saint  Jake  en  vueut  aler. 
Et  Calerons  congié  li  done  : 
N'i  entent  el  que  bien  le  none. 

5510         Entre  Bretons  et  Poitevins 
Fait  mouvoir  come  pèlerins 
Et  trusqu'a  trente  chevaliers  : 
El  mont  n'a  milleurs  ne  plus  fiers  ; 
Nueves  armes  a  chascuns  d'eus 

5515         Et  bons  chevaus,  qui  un  qui  deus. 

Mais  pour  les  Bretons  avoiier 
Les  et  li  dus  fait  convoiier 
Fors  del  pais  et  fors  de  voie  ; 
Ançois  qu'il  mueve  les  envoie 

5  $  20        Set  jours  touz  plains  ;  il  trente  sont, 
Et  diënt  tuit  qu'a  Rome  en  vont, 
Et  nies  qu'a  saint  Jake  en  vait  ; 
Li  dus  si  cointement  le  fait 
Que  bien  le  cuident  tuit  si  home 

5  5  2  $         Qu'aut  a  saint  Jake  et  cil  a  Rome. 
Et  quant  ce  vint  al  jour  qu'il  muet. 
Tout  le  pais  plourer  estuet  ; 
Li  uns  le  plaint,  l'autre  le  pleure. 
Li  dus  en  vait,  cui  Dieus  sekeure, 

^5^0        Et  se  maisniee  en  est  alee. 
Et  vient  li  dus  a  recelée 
La  ou  atendre  se  rouva  ; 
Chevaus  et  armes  i  trouva, 
Tout  si  com  il  devisé  l'ot. 

5  5  3  5         E  !  Dieus,  que  Ganors  n'en  set  mot, 
Qui  vers  Bretaigne  en  vient  adès  ! 
Trouver  le  pouroit  moût  plus  près. 
Le  chemin  vait  par  le  montaigne. 
Et  ele  un  autre  vers  Bretaigne. 

5  540         Plus  tost  que  pot  i  vint  le  bêle. 
Et  si  enquiert  del  duc  nouvele  ; 

Cil  qui  li  cuide  tout  voir  dire 

Dit  qu'a  saint  Jake  en  vait  li  sire, 

Et  que  le  duchesse  est  rendue. 
5545         Celé  a  le  parole  entendue  : 

De  duel  et  d'ire  esprent  et  art  ; 

A  poi  que  li  cuers  ne  li  part. 

Li  dueus  moût  près  del  cuer  li  point, 

Noient  pour  le  duchesse  un  point  ; 
5  5  50        Ainz  li  souztient  içou  se  vie. 

Car  autrement  en  fust  partie  : 

Se  tant  n'eùst  d'alegement, 

Iluec  mourust  tout  quitement  ; 

Mais  cou  Paliege  et  reconforte. 
5555         «  Lasse  !  »  fait  ele,  «  com  sui  morte 

Quant  jou  le  duc  n'ai  ci  trouvé, 

Çou  que  a  Dieu  ai  plus  rouvé  ! 

Mais  d'autre  part  m'estait  si  bien 

Que  plaindre  ne  me  vueil  de  rien  : 
5  560        Si  m'estait  bien  en  autre  endroit 

Qu'esleecier  m'en  doi  par  droit 

Et  l'un  encontre  l'autre  mètre... 

Pour  lui  envoiier  et  trametre 

Et  mander  lui  que  je  sui  ci 
$565         Et  que  il  ait  de  moi  merci  ; 

Ja  si  durs  n'iert,  mien  escient, 

Qu'a  moi  ne  viegne  isnelement.  » 

Sen  mes  vers  saint  Jake  en  envoie  ; 

En  vain  li  fait  aler  grant  voie, 

jH3Dist 

5570        Un  jour  sanz  plus  iluec  séjourne  ; 

L'endemain  par  matin  s'en  tourne. 

Li  dus  chevauche  durement, 

Et  si  est  ja,  mien  escient, 

Quinze  journées  bien  avant  ; 
5575         Nouveles  vait  plus  entervant 

Qu'il  n'ait  escrit  el  parchemin. 

Endroit  Viane  entre  el  chemin  ; 

La  se  herberge  celé  nuit. 

Avuec  sen  oste  se  déduit  ; 
5  $80        Après  souper  a  dit  :  «  Biaus  sire. 

Savez  me  vous  nouveles  dire 

De  ceus  de  Rome  ou  bons  ou  bêle  ? 

—  Ouïl,  sire  ;  lour  damoisele 
Se  herbeja  ci  l'autre  soir. 

5585         —  Puet  c'estre  voirs  ?  —  Ouïl,  pour  voir. 
Al  duc  de  Bretaigne  est  alee 
Tout  coiement,  a  recelée. 

—  Que  quiert  ele  ?  —  Biaus  sire,  aïe, 
Si  com  en  l'ome  ou  plus  se  fie  ; 

5  590        Morte  est  se  n'a  conseil  de  lui, 
Car  n'a  souz  ciel  autre  refui. 

—  Biaus  ostes  chiers,  queus  feme  est  cié  ? 

—  Sire,  que  vous  diroie  gié  ? 
Se  Damedieus  me  puist  aidier^ 

5595  C'est  le  plus  bêle,  al  mien  cuidier, 
Qui  soit  tant  com  li  mondes  dure  ; 
Longe  voie  a  et  aspre  et  dure  : 

J5C)2  alinéa  cjl  femç 

Maleoiz  soit  de  Dieu  le  père 

De  Romenie  Pemperere, 
5600         Qui  a  tel  tort  l'a  travilliee  ! 

De  Dieu  soit  ele  consilliee. 

Bien  sai  que  consilliee  en  iert 

Se  li  dus  fait  cou  que  li  quiert  ; 

Car  il  est  moût  de  riche  fait, 
560$         Çou  dist  le  bêle,  qui  la  vait, 

Et  touz  li  monz  le  dit  avuec. 

—  Biaus  ostes,  bien  ait  il  peruec  !  » 

Dormir  se  vont  cil  chevalier, 

Qui  sont  anoié  de  villier. 
5610        nies  est  las,  et  si  se  couche  ; 

.    Amours  le  point,,  amours  le  touche  : 

Geste  amours  l'autre  si  aliege, 

Mais  mieuz  i  a  l'autre  sen  siège 

Que  ceste  amours  encore  n'ait, 
5615         Qui  confort  et  soulaz  li  fait 

Et  l'autre  aliege,  qui  li  grieve, 

Qui  adès  couche  od  lui  et  lieve  ; 

Et  tant  de  ceste  a  plus  que  ceste 

Com  cil  qui  trait  a  l'arbaleste 
5620        La  sus  en  une  haute  tour 

Envers  celui  qui  vait  entour 

Et  est  defors  et  si  l'assaut, 

Mais  a  celui  ses  faiz  que  vaut  ? 

Coment  conquerra  par  sen  cors 
5625         Celui  dedenz  icil  defors  ? 

5606  dist  —  562$  Icil  dedans  celui  dehors 

Mout  li  couvient  que  il  soit  sages 
Pour  entour  gaitier  les  passages 
Et  pour  engignier  et  destraindre, 
Que  cil  ne  puist  viande  ataindre, 

5630        Et  pour  moustrer  bien  par  raison 
Que  cil  n'a  droit  en  le  maison. 
Ensi  est  de  cez  deus  amours  : 
Li  cuers  Ille  est  le  haute  tours  ; 
Dedenz  qui  est  ?  Famours  première, 

5635         Qui  del  tenir  est  coustumiere  ; 
Ne  mais  l'amours  de  le  pucele, 
Qui  est  defors,  souvent  Fapele  : 
Dit  li  qu'a  tort  est  la  dedenz, 
Et  vueut  moustrer  par  argumenz 

5640         Et  prouver  qu'amours  de  nonain 
N'a  droit  en  cuer  de  chastelain, 
De  duc,  de  conte  ne  de  roi, 
Ainz  tourne  mout  a  grant  desroi 
Qu'om  li  suefre,  qu'om  li  consent. 

5645         nies  s'en  dueut,  Illes  s'en  sent  : 

L'autre  amours  est  forz  a  confondre. 
Ne  ne  set  souz  ciel  que  respondre  ; 
Mais  itant  dit  qu'ele  est  tenanz 
Par  droit,  teus  est  ses  couvenanz, 

5650        Et  ceste  que  a  noient  vint 

Dès  lors  qu'ele  none  devint  : 

«  De  chastel  qu'a  a  faire  none  ? 

Mais  fille  a  roi  qui  tout  et  done  ; 

Et  le  none  sen  sautier  lise 
5655         En  l'abeïe  et  en  le  glise.  » 

nies  li  dus  n'a  nul  déduit, 

En  tel  tourment  est  toute  nuit  : 

<ï  A  !  Ganor,  bêle  douce  suer, 

Corn  poi  le  cuidai  en  men  cuer 
5660         Que  pour  tel  home  com  je  sui 

Daignissiez  ja  passer  tant  pui, 

Tant  mont,  tant  val  et  tante  plaigne  ! 

Moût  criem  que  vostre  cuers  se  plaigne 

De  moi  quant  ne  me  trouverez, 
<^66^         Mais  se  Dieu  plaist,  vous  me  verez. 

Et  jou  vous,  autrement  encore. 

N'en  pouons  mais,  ensi  est  ore  ; 

Meut  a  granz  terres  entre  nous  : 

Ou  que  soie,  je  sui  a  vous. 
5670         Men  oire  m'estuet  acointier, 

Et  se  je  puis  rien  esploitier 

De  vostre  afaire,  m'iert  moût  bel  : 

Pour  vous  cuit  faire  maint  cembel 

A  l'issir  de  le  forterece, 
5675         Et  Dieus,  qui  tout  le  mont  adrece, 

Le  m'otroit  faire  a  sen  plaisir. 

Et  que  je  puisse  dessaisir 

L'empereeur,  le  fier,  le  fort 

Qui  ensi  nous  demaine  a  tort 
5680         Et  se  cuide  de  nous  gaber  !  » 

Devant  le  jour  lieve  li  ber, 

Quant  l'eure  vient  que  lever  vueut  ; 
Oie  ot  messe,  com  il  sueut. 
Vers  Rome  droitement  chemine, 

5685         Et  puis  ne  cesse  ne  ne  fine 

De  ci  qu'il  vint  droit  a  le  guerre 
Ou  l'emperere  assiet  le  terre  : 
Bien  a  cinc  jours,  ne  sai,  ou  sis 
Qu'en  un  chastel  les  a  assis  ; 

5690        Les  genz  a  moût  mal  atournees, 
Et  est  venuz  bien  dis  journées 
En  le  terre  le  damoisele, 
Gui  il  de  mariage  apele. 
Romain  n'en  sevent  vent  ne  voie  ; 

5695         Onques  mais  n'orent  mains  de  joie  : 
Ne  sevent  qu'ele  est  devenue. 
Quel  voie  ele  a  souz  ciel  tenue 
Que  puissent  cuidier  ne  quel  oire. 
A  poi  que  ce  ne  fait  a  croire 

5700        De  le  grant  guerre  que  il  ont 

Contre  les  genz  qui  sour  eus  sont  ; 
Entr'eus  ont  pris  jour  de  combatre, 
Al  mains  ou  dui  ou  troi  ou  quatre  : 
Mieuz  vuelent  a  un  chief  venir, 

5705         Tost  trespasser  ou  tost  fenir 

Que  soufrir  tel  lime  et  tel  mort. 
En  un  chastel  merveilles  fort, 
A  deus  liewes  de  l'ost  romain, 
Avoit  un  preude  chastelain  : 

5694  R.  ne  seuet  ne'  ne  voiët  —  5698  ne  q  croire 

5710         Nus  hom  qui  fust  de  ça  le  mer 

Ne  souloit  nie  tant  amer. 
Li  chastiaus  ert  en  une  roche  : 

Nus  n'i  avient,  nus  n'i  aproche, 

Nus  hom  n'i  puet  siège  tenir 
5715         Ne  aprochier  ne  avenir  ; 

Li  chastiaus  ert  en  un  destour. 

Al  chastelain  de  celé  tour 

Mande  li  dus  tout  coiement 

Qu'il  viegne  a  lui  celeement. 
5720        Cil  vient  a  lui  en  une  lande 

Par  entresaignes  qu'il  li  mande  ; 

Cil  le  conut,  si  corn  il  sueut, 

Com  l'ome  que  il  amer  vueut. 

De  parler  ne  s'est  plus  tenuz, 
5725         Ainz  dist  :  «  Bien  soiez  vous  venuz  ! 

Sanz  vous  ne  poiemes  nous  plus. 

Grâces  en  ait  Dieus  de  la  sus... 

Ne  sai  que  je  vous  puisse  dire, 

Mais  que  Ganor  avons  perdue. 
5730        Demain  nous  iert  moût  chier  vendue, 

Car  nous  atendons  le  bataille. 

Qui  iert  demain  sanz  nule  faille.   » 

Li  dus  a  dit:  «  Or  est  assez. 

Par  mi  le  forest  nous  passez  : 
5735         Tout  coiement  et  en  un  angle... 

Quant  il  seront  trestuit  ensemble. 


571 1  Le  soloit  Ylles  —  5736  trestot  ensanle 

Od  VOUS  demouerrai  huimais  ; 
Mais  or  le  faites  si  par  pais 
Que  nus^ne  sache  qui  je  soie. 

5740        —  Biaus  sire  chiers,  cou  soit  a  joie.  » 
En  sen  chastel  les  a  menez, 
Et  d'eus  servir  s'est  moût  penez  : 
Moût  lour  fu  bele  celé  nuiz  ; 
Li  chastelains  s'est  moût  deduiz. 

J745         Tout  ensi  l'a  li  dus  trouvé 
Com  il  li  ot  dit  et  rouvé  : 
A  l'endemain,  quant  l'aube  crieve, 
Li  dus  s'esveille  et  si  se  lieve  ; 
Messe  li  dist  ses  chapelains. 

5750         Puis  vait  devant  li  chastelains  ; 
Monte  li  dus,  montent  li  suen, 
Pour  sen  plaisir  et  pour  sen  buen. 
Il  dui  chevauchent  près  a  près, 
Et  li  chevalier  trente  après, 

^755         Et  les  chevaus  font  traire  en  destre. 
Les  escuz  couvrir  a  senestre  : 
Pièce  a  qu'ifont  esté  couvert. 
Mais  sempres  veront  li  cuivert 
Confait  il  sont,  ou  lait  ou  bel  ; 

5760        En  chascun  ot  un  lioncel. 

Ne  sont  pas  chevalier  a  gas. 
Car  nies  nés  amenast  pas  ; 
Chascuns  des  trente  vaut  un  roi 
Pour  comencier  un  grant  desroi, 

5757Piecaq. 

$j6^        Car  teus  genz  vait  li  dus  querant. 
Tant  vont  par  mi  le  bois  erant 
Qu'endroit  le  chastel  sont  venu 
Que  li  Romain  ont  tant  tenu, 
Et  voient  les  chevaus  brochier  : 

5770        L'un  oissiez  l'autre  aprochier. 

El  bois  parfont  tantost  descendent, 
Et  cez  armes  par  terre  estendent  ; 
Armé  se  sont  isnelement. 
Li  dus  lour  dist  moût  bêlement, 

5775         Par  grant  conseil  et  par  esgart  : 
«  Je  nen  ai  souz  ciel  nul  regart 
Que  cuers  vous  faille  plus  qu'a  moi 
Pour  moût  de  tel  gent  com  je  voi  ; 
De  tout  içou  nen  ai  je  soing, 

5780         Qu'uns  hom  vaut  mil  a  tel  besoing 
Mais  ne  vous  chaut  a  el  entendre 
Que  seulement  as  testes  prendre. 
Qui  de  loing  vient  avuec  signeur 
Qui  ne  vueut  querre  el  que  honeur 

5785         Ne  l'aime  pas  de  bone  amour 
Se  il  le  guerpist  en  estour 
Vilainement  pour  gaaignier 
Mieuz  ne  se  puet  il  mehaignie» 
Ne  plus  honir  ne  mieuz  haïr, 

5790        Ne  mieuz  sen  bon  signeur  traîr. 
Moût  est  mauvaise  couvoitise  : 
Mar  fu  qui  est  en  se  justise  ; 

576J  texGent—  s 7741!  dist  —  5780  beson 

Qu'adès  le  fait  a  çou  tenir 
Dont  plus  se  puet  al  loing  honir. 

5795         Ne  mais  pour  vous  nel  di  je  pas  : 
Ne  pouez  aier  un  seul  pas 
Qu'oneurs  ne  soit  a  vous  compaigne, 
Çou  parra  ja  en  le  campaigne. 
—  Sire,  »  font  il,  «  trop  nous  demeure  ; 

5800        Bien  en  est  huimais  tens  et  eure.  » 

D'iluec  les  voient  assembler  ; 

Le  terre  bondir  et  trembler 

Oient  d'iluec  benignement. 

Et  voient  tout  apertement 

5805         Cez  chevaliers  droit  adrecier 

Et  cez  escuz  fraindre  et  percier, 
Cez  haubers  rompre  et  desconfire. 
Chevaliers  navrer  et  ocire, 
Seles  vuidier  et  hanstes  fraindre, 

5810         Cez  espees  trenchanz  ataindre  ; 
Voient  cez  hiaumes  embarer, 
Voler  de  chief  et  enterrer  ; 
Et  voient  bien  qui  mieuz  i  uevre 
Et  qui  mieuz  fiert  et  mieuz  recuevre, 

581 5         Les  uns  fuir,  les  uns  chacier, 
Et  puis  les  fuianz  rachacier  ; 
Voient  maint  cheoir  en  le  chace 
Qui  aine  puis  n'ot  soing  de  manace. 


5795  Mais  por  vos  ne  le  di  —  5797  a  uo  compagne  —  5799 

Aler  i  vuelent  tuit  dès  ore. 

5820        «  Nou  ferez,  mi  ami,  encore  ; 

Mais  quant  vous  verez  les  Romains 
Alaschier  de  braz  et  de  mains, 
Las  et  anoiez  de  combatre, 
Et  en  lour  forterece  embatre  : 

5825         Quant  vous  verez  cou  avenir, 

Lors  ne  vous  vueil  je  plus  tenir.  » 
Ne  tarda  gaires  que  c'avint, 
Que  les  Romains  fuir  couvint. 
Et  que  il  quierent  lour  adrece 

5830         Pour  fuir  lez  le  forterece. 

Li  Grieu  en  font  moût  grant  martire  ; 
A  tas  i  fièrent  et  a  tire. 
Escriënt  tuit  :  «  A  cel  besoing 
Vous  iert  huimais  li  Brez  trop  loing  ; 

5835         Espeneïr  couvendra  hui 

Quanqu'il  onques  nous  fist  d'anui.  » 

Quant  nies  voit  celé  douleur 
Et  cez  ensaignes  de  couleur 
Muer  et  taindre  en  sanc  vermeil  : 

5840         «  Signeur,  »  fait  il,  «  or  al  soleil  ! 
Trop  avez  mais  esté  en  l'ombre, 
Car  l'emperere  nous  encombre 
Noz  genz  de  Rome  mortelment. 
Or  vous  tenez  sereement  ; 


5833  ce  b.  —  583 j  Espenir  vos  9uenra  hui—  5837  v.  tel 

$845         N'espargniez  pas  voz  nueves  armea, 
Prenez  escuz  par  les  enarmes, 
Desploiiez  confanons  al  vent. 
Mal  ait  qui  moût  chier  ne  s'i  vent  ! 
Aidiez  le  gent  que  j'ai  amee.  » 

5850        A  tant  issent  de  le  ramee  ; 

Moustrent  cez  armes  as  cuiverz 
Et  cez  escuz  ont  descouverz, 
Qui  moût  sont  reluisant  et  bel  ; 
En  chascun  ot  un  lioncel. 

5855         Poignent  vers  Tost,  lance  levée  ; 

Le  gent  de  Rome  ont  moût  grevée  : 
Gardent  a  mont,  venir  les  voient, 
Et  cuident  que  venu  lour  soient 
Qui  soient  od  les  Grieus  venu, 

5860        Et  qu'aient  ainz  le  bois  tenu 

Pour  tout  destruire  al  daerrain  ; 
Et  diënt  lors  li  premerain  : 
«  Ne  vinrent  pas  d'assez  si  bel. 
Dieus,  com  lour  destrier  sont  isnel, 

$865         Com  nueves  armes  et  com  bêles, 
Com  sont  reluisanz  et  nouveles, 
Com  vienent  acesmeement  ! 
Mort  somes  tuit  comunement, 
Vrais  Dieus,  se  tu  ne  nous  confortes.  » 

5870         Li  couart  se  sont  mis  as  portes, 


5845  NesÇrgnies  —  5848  ne  li  —  5855  leuees  —  5856  rome 

Fuient  laienz  garir  lour  cors, 

Et  li  preudome  sont  defors, 

A  moût  grant  paine  et  a  meschief  ; 

Cil  ne  se  traient  mie  al  chief 
$875         De  le  bataille,  mais  en  mi. 

Li  félon,  li  Dieu  anemi 

Ociënt  Romains  et  estonent, 

Que  nule  garde  ne  s'en  donent 

Des  Bretons  ne  des  Poitevins 
5880        Qu'il  lésaient  si  près  voisins. 

Tant  com  cheval  porent  aler 

Les  vont  ferir  sans  aparler  ; 

En  eus  se  fièrent  a  desfrois  : 

Qui  abat  un,  qui  deus,  qui  trois. 
588$         nies  vait  ferir  un  Grifon  ; 

Par  mi  Pescu  paint  a  lion 

Li  met  le  fer  de  Cornuaille, 

L'auberc  li  ront  et  li  desmaiile, 

Le  fer  li  conduit  souz  Paissele, 
$890        Mort  le  trébuche  de  le  sele. 

Et  de  cel  poindre  abat  Maurin  ; 

Cil  dui  furent  germain  cousin. 

Gerins  del  Manz  fiert  Gadifer, 

Par  mi  Pescu  li  met  sen  fer, 
5895         L'auberc  li  ront  et  li  desment. 

Si  que  par  terre  mort  Testent  ; 

Et  Lanselins,  cil  de  Poitiers, 

D'un  poindre  ocist  deus  chevaliers. 

5883  desroi  —  5889Conduist 

Ponces  de  Nantes  le  garnie 
5900         I  ocist  Lot  de  Comenie  ; 

Paris  de  Resnes  le  cité 

S'a  de  deus  Grijois  aquité, 

Et  pour  le  mort  qui  ceus  soubite 

Ne  sont  de  rien  li  autre  quite  : 
5905         Li  Breton  sont  chevalier  buen, 

Chascuns  al  mains  ocist  le  suen. 

Or  sont  li  Grieu  en  grant  freeur. 

Uns  mes  vint  a  l'empereeur  ; 

Devant  les  portes  de  le  vile 
$910        S'escrie,  voiant  quatre  mile  : 

«  Sire,  »  fait  il,  pour  Dieu,  merci  ! 

Romain  ne  perdent  pas  tant  ci 

Que  vous  ne  perdez  cent  tanz  plus 

En  le  bataille  ça  dessus. 
5915         A  ceus  de  Rome  vint  secours, 

Qui  de  le  forest  lour  est  sours  ; 

Malement  mainent  noz  Grijois. 

Il  n'orent  qu'un  seul  Ille  ançois, 

Mais  or  en  ont  il  plus  de  mil.  » 
$920         Çou  dit  li  mes,  et  çou  cuide  il. 

Preudom  en  lieu  ou  chier  se  vent 

Se  tourne  menu  et  souvent, 

Et  semble  d'un  qu'en  i  ait  quatre  ; 

Et  cil  les  ot  veùz  combatre, 
5925         S'en  i  cuide  bien  mil  sanz  faille. 

Or  ne  puet  muer  que  n'i  aille 

^9o6Cas9  —  5910  ôiant—  591 5  vient—  5920  dist 

Li  emperere  pour  l'oneur  ; 

Li  Grijois  vont  od  lour  signeur. 

Romain  choisissent  a  droiture    . 
5930         La  sus  lour  grant  bone  aventure, 

Et  diënt  :  «  Dieus,  qui  sont  cil  la  ? 

Onques  puis  qu'Illes  s'en  ala 

N'eûmes  nous  mais  teus  amis  ; 

Dieus  les  nous  a  en  fin  tramis. 
5935         Biaus  sire  Dieus,  qui  puet  cil  estre 

Qui  si  emploie  bien  se  destre, 

A  cel  escu  d'or,  qui  si  fiert  ? 

Corn  vistement  il  les  requiert  ! 

Il  en  a  ocis  plus  de  cent. 
5940        —  Foi  que  je  doi  a  saint  Vincent,  » 

Fait  li  uns  d'eus,  «  mil  mars  vous  doi 

Se  ce  n'est  Illes  que  je  voi.  » 

Lors  respondent  comunement  : 

«  Qui  pouroit  cuidier  seulement 
5945         Que  ce  fust  il,  bien  nous  iroit  : 

Ja  l'orguilleus  ne  s'en  riroit. 

Or  le  cuidon  pour  nous  garir 

Et  pour  noz  anemis  ferir.  » 

Recuevrent  cuer  et  hardement, 
5950        Et  sont  de  bel  contenement  ; 

Ariere  s'en  revont  tantost. 

Et  vont  ferir  en  ceus  de  l'ost. 

nie  besoigne  moût  très  bien 

Que  soient  preu  il  et  li  sien  ; 

J927  par—  5929  Romais  —  5943  communalm. 

59  j  5         II  sont  a  grant  meschief  iluec, 

Ensi  le  font,  et  neperuec 

Qu'onques  pour  eus  ne  se  remuent, 

Ainz  en  ociënt  moût  et  tuent. 
Jonas  s'eslaisse  et  fiert  Ponçon, 
5960         Si  que  sen  fer  et  un  tronçon 

Del  fust  qu'il  tenoit  a  se  destre 

Li  laisse  en  le  cuisse  senestre. 

nies  en  a  moût  grant  anui  ; 

Bien  pert  que  Ponces  est  a  lui  : 
5965         Jonas  vait  ferir  en  l'escu, 

Que  d'eur  a  autre  l'a  fendu  ; 

Plaine  se  lance  jus  l'envoie, 

Navré  a  mort;  quil  vueut  si  l'oie. 

Iluec  ot  un  estour  moût  fort 
J970         Pour  le  navré  et  pour  le  mort. 

Moût  i  ont  fait  et  moût  soufert  ; 

Durs  est  li  droiz  qu'il  ont  ofert. 

Breton  les  metent  a  douleur, 

Mais  trop  sont  poi  envers  les  leur. 
5975         Gerins  del  Manz  i  fiert  Madan, 

Paris  de  Resnes  Madian, 

Deus  Grieus  qui  moût  par  furent  noble  ; 

Puis  les  ploura  Constantinoble. 

nies  se  tourne  moût  menu  ; 
5980         Un  chevalier  nouvel  venu 

I  jeté  mort  :  la  ot  grant  pleur, 

Car  il  ert  niés  l'empereeur. 

5968  ql  veut  seioie 

A  lui  vengier  ot  moût  grant  bruit  ; 

A  le  venjance  poignent  tuit. 
5985         Lores  s'escriënt  cil  de  Rome  : 

«  Dieus,  corn  nous  somes  mauvais  home, 

Quant  nous  n'alomes  ceus  aidier 

Cui  nous  veons  ensi  plaidier, 

Et  pour  nous  est  quanque  il  font, 
5990        Si  ne  savomes  qui  il  sont  !  » 

Lors  les  requièrent  moût  de  près, 

Et  sont  del  ferir  moût  engrès. 

N'i  espargnent  juenes  ne  vieuz  ; 

Onques  mais  genz  nel  firent  mieuz. 
5995         Le  gent  de  Rome  est  moût  haitiee  : 

Outre  nie  plus  d'une  traitiee 

Ont  ja  les  Grieus  mis  et  chaciez  ; 

Ponces  de  Nantes  est  bleciez, 

Pour  cou  remest  li  dus  ariere. 
6000        En  un  destour  lez  le  quariere 

Descent  li  ber  près  d'une  haie  ; 

Iluec  restraint  Ponces  se  plaie. 

Granz  est  l'angoisse  et  griés  le  tence. 

Et  moût  est  dure  [le]  bestence 
600  s         Des  genz  de  guerre  a  noz  Romains  : 

De  lan  a  plus  et  de  ça  mains. 

Li  Grieu,  qui  sevent  plus  de  guerre, 

Lour  tolent  le  pièce  de  terre, 

Ses  ont  remuez  de  le  place. 
6010        Mortieus  eùst  esté  le  chace, 

5987  nos  volomes  —  5989  il  ont  —  6006  la  na 

Ne  fust  li  ber,  qui  cou  choisist  : 
Saut  el  cheval,  l'escu  saisist 
Et  prent  le  lance  de  pomier. 
Trestuit  sont  frès  corn  de  premier, 
60 1 5         Et  montent  od  lour  avoué  ; 
Si  li  ont  plevi  et  voué 
Qu'en  péril  sont,  et  neperuec 
Ne  vuelent  estre  ailleurs  qu'iluec. 
«  Signeur,  »  fait  Illes,  «  je  vous  di, 
6020         Demain,  se  Dieu  plaist,  ainz  midi 

Vous  iert  moût  bel  que  vous  ci  estes. 
Pluiseur  qui  ont  humaines  testes 
Sont  assez  home  pour  nombrer 
Et  pour  le  pais  encombrer. 
6025         Cil  de  la  sont  mort  et  traï, 

Mais  qu'il  soient  bien  envaï  ; 
Car  cist  s'esbaudiront  pour  nous. 
Faites  honeur  et  moi  et  vous. 
—  Sire,  par  Damedieu  le  voir, 
6030         Chascuns  i  metra  sen  pouoir.  » 

Trestuit  ensemble  ont  pris  lour  poindre. 
Et  vont  as  Grieus  jouster  et  joindre.  J 

Li  Breton  sont  chevalier  buen  :  ^ 

Par  teire  met  chascuns  le  suen  ; 
603  5         As  fers  des  lances  lour  présentent 

Un  tel  présent  dont  moût  se  sentent, 
Illes  n'ataint  souz  ciel  celui 
Qui  se  puisse  loer  de  lui. 

6oi4Trestot—  ^031  Trestot — 6032  as  preus 

Grieu  voient  lour  malaventure, 
6040        Et  rassortissent  a  droiture  ; 

Tournent  les  dos,  et  li  renc  ploient, 

Et  li  Breton,  qui  les  convoient, 

Moût  en  ociënt  et  mehaignent  : 

N'eschape  riens  de  quanqu'ataignent. 
6045         Et  li  Romain,  quant  il  cou  voient, 

Gui  li  Grijois  chacié  avoient, 

Lour  retournent  en  mi  les  vis, 

Et  bien  le  font,  cou  vous  plevis  ; 

D'eus  desconfire  s'entremetent, 
6050        Et  toute  lour  entente  i  metent. 

Li  Grieu  lour  ont  tourné  les  dos  ; 

Je  n'i  cuit  mie  trois  si  os 

En  touz  les  Grieus,  non  mie  deus, 

Qui  s'ost  retourner  devers  eus. 
60  5  5        En  fuies  tournent  tuit  ensemble  ; 

Or  sevent  tuit  et  bien  lour  semble 

Qu'om  les  ait  menez  a  folie. 

Li  emperere  ne  s'oublie, 

Or  n'a  il  joie  ne  déport, 
6060        Passer  se  fait  endroit  un  port  ; 

Et  puis  qu'il  est  a  l'autre  rive, 

Il  ne  crient  mais  home  qui  vive. 

Mais  cou  ne  dient  pas  si  home  : 

Moût  lour  font  mal  icil  de  Rome  ; 


60  j$  tût  —  6061  a  autre  —  6062  criemët  hôe  ql  v. 


222 

6065         nies  li  ber  trestouz  les  prent 

Et  as  Romains  les  livre  et  rent. 
Or  ont  achevé  li  Romain 

Çou  qu'il  doutèrent  si  hui  main, 

Et  lour  prisons  bien  assenez, 
6070         Quis  ont  hui  si  a  mort  penez  ; 

Sanz  bone  garde  un  seul  n'i  laissent. 

Al  desarmer  le  duc  s'eslaissent. 

Sel  baisent  trestout  li  plus  haut  : 

«  Biaus  sire,  »  font  il,  «  Dieus  vous  saut  ! 
6075    .     Moût  par  soiezvous  bien  venuz 

Et  a  grant  joie  receùz, 

Que  Damedieus  vous  puet  doner  ! 

N'eûstes  soing  d'abandoner 

Voz  genz  de  Rome  a  deshoneur. 
6080        En  vous  avomes  bon  signeur  ; 

Prenez  l'oneur,  prenez  l'empere. 

S'en  soiez  sire  et  comandere  : 

Perdue  est  nostre  damoisele  ; 

Se  mais  revient  a  nous  le  bêle, 
6085         Prenez  le  a  feme,  biaus  douz  sire, 

Nous  ne  vous  savons  el  que  dire. 

Trestuit  avons  par  vous  confort. 

S'en  somes  gari  de  le  mort. 

—  Bel  douz  signeur,  bien  aiez  vous 
6090        De  Damedieu,  qui  maint  sour  nous  ! 

Mout  bonement  vous  en  merci 

De  cou  que  vous  m'ofrez  ici  ; 

Je  nel  refus  ne  je  nel  prent, 

Mais  grez  et  merciz  vous  en  rent.  » 
6095         Li  Romain  mout  grant  joie  font 

Des  compaignons  qui  od  lui  sont  : 

Trestuit  ensemble  s'entrebaisent. 

As  osteus  vienent,  si  s'aaisent  ; 

Lour  harnois  font  venir  manois 
6100         Et  l'oste,  qui  remest  el  bois. 

Tuit  li  Romain,  petit  et  grant, 

Honeurent  le  duc  autretant 

Com  s'il  avoit,  od  le  courone, 

Quanqu'emperere  tout  et  done. 
6105         As  milleurs  chastiaus,  qu'a  choisiz, 

Que  Femperere  avoit  saisiz, 

En  vait  li  dus,  et  si  les  prent. 

Chascuns  s'otroie  a  lui  et  rent  ; 

Trestuit  i  vienent  a  plain  cours, 
61 10        Car  il  n'atendent  nul  secours. 

Loing  fu  de  Rome  que  c'avint  ; 

Si  a  maint  jour  ne  l'en  souvint 

De  gieu,  de  ris  ne  d'autre  joie, 

Qu*encor  ne  set  om  vent  ne  voie 
6  II  $         De  celé  grant  bone  aventure 

Ne  de  le  bêle  créature 

Qui  vient  vers  Rome  quanque  puet. 

Mout  pense  adès,  cou  li  estuct  : 

6094  gre  —  6097  Trestot 

Onques  cil  jours  ne  li  ajourne 
6120        Qu'ele  ne  soit  pensive  ei  mourne. 

Mais  encor  n'est  ce  se  gas  non, 

Se  Dieus  nel  fait,  par  sen  saint  non  ; 

Tout  autrement  en  iert  encore, 

Se  Dieus  le  vueut,  qu'il  nen  est  ore. 
6125  A  Rome  en  vient  un  jour  le  bêle, 

Et  si  enquiert  de  l'ost  nouvele... 

«  Bêle,  »  fait  il,  «  rien  n'en  savons 

Mais  que  de  vous  grant  joie  avons. 

Quel  que  de  ceus  de  l'ost  aviegne, 
6130         Car  il  n'est  hom  qui  les  maintiegne. 

Se  Damedieus  n'en  prent  conroi 

Et  vous,  car  n'avons  autre  roi 

N'empereeur  n'empereriz. 

Moût  nous  avez  trestouz  gariz  ; 
6135         Mais  de  l'aler  sifaitement 

Fesistes  vous  moût  malement  ; 

Rome  l'a  moût  grant  souztenue. 

Bêle,  bien  soiez  vous  venue. 

—  Signeur,  et  Dieus  vous  beneïe. 
6140         Pour  querre  a  vous  trestouz  aïe 

Me  sui  penee  et  travilliee, 

Et  si  n'en  sui  preu  consilliee. 
J'ai  en  Bretaigne  puis  esté, 

Mais  je  n'i  ai  rien  conquesté 

6145         Fors  que  travail  et  paine  et  mal. 

Trouver  cuidai  le  seneschal, 

Nel  trouvai  pas,  cou  poise  moi  ; 

A  saint  Jake  est  alez,  je  croi, 

Ensi  le  diënt  el  pais. 
6150         Men  mes  d'ilueques  li  tramis, 

Moût  li  rouvai  qu'il  se  coitast 

Et  del  revenir  se  hastast. 

Et  se  li  dus  ça  revenoit 

Et  vers  les  Grieus  nous  maintenoit, 
6155         Tost  en  feroie  le  conseil 

De  vous,  qui  estes  mi  feeil, 

Mi  home  lige  et  mi  juré. 

—  Damoisele,  c'a  trop  duré,  » 

Font  soi  li  dis,  qui  moût  sont  fier, 
6160         Et  ont  eu  del  Grieu  loiier, 

Et  lour  a  pramis  grant  trésor 

S'il  le  saisissent  de  Ganor. 

Cist  sont  de  Rome  li  plus  haut 

Et  li  plus  fier  et  li  plus  haut  : 
6165         Nés  puet  destraindre  toute  Rome, 

Ainz  le  destraignent  cil  dis  home. 

De  l'ost  remesent  li  félon, 

Savez  par  quel  entention  ? 

Que  quant  li  Grieus  avroit  vencu, 
6170        Que  chascuns  eiist  sen  escu 

Dessour  se  tour  par  conissance, 
Pour  faire  as  Grijois  demoustrance 
A  quel  tour  traire  se  devroit, 
Et  chascuns  d'eus  le  recevroit  ; 

6175         Ou  s'ele  revenoit  ançois, 

Qu'il  le  menroient  al  Grijois 
S'ele  estoitfors  de  le  cité. 
Tens  est  qu'il  soient  aquité 
Selonc  l'uevre  et  le  mesprison; 

6180         Et  pour  couvrir  le  traïson, 
Diënt  iluec,  voiant  le  gent  : 
«  Il  n'est  pas  droiz  ne  bel  ne  gent 
Que  Rome  voist  a  doulenté 
Pour  vostre  seule  voulenté. 

6185         Car  aiez  viaus  pour  Dieu  merci 
De  cez  chetis  que  veez  ci, 
Que  l'emperere  a  mehaigniez, 
Pour  cou  que  vous  ne  l'adaigniez. 
—  Signeur,  loez  le  vous  en  foi, 

6190         Pour  cou  qu'il  les  ocit  pour  moi, 
Que  jou  al  mauvais  me  marie  ? 
Ci  a  bêle  chevalerie 
Pour  apaisier  cuer  de  pucele 
Et  d'une  haute  damoisele  ! 

619^         Doi  je  dont  soie  devenir, 

Qui  se  paine  de  moi  honir  ? 
Sen'estoit  pour  el  que  pour  cié, 
Certes,  si  le  haroie  gié. 

6173  Al  q.  —  ^'^^  ^^^^  ^^^^^^  —  6190  ocist 

Com  bel  dosnoiement  ci  a  ! 
6200         Par  icel  Dieu  qui  tout  cria, 

Ja  n'iere  soie  ne  il  miens, 

Ne  ja  nen  iere  en  ses  liiens. 

Pour  tant  com  Illes  li  dus  vive  : 

Ançois  seroie  onze  anz  chetive, 
6205         Et  ainz  me  doinst  Dieus  que  je  muire. 

—  Coment  ?  Nous  voulez  vous  destruire 
Pour  un  tel  home  com  il  est  ? 

Et  nous  somes  ici  tuit  prest 
De  mander  a  l'empereeur 
62 10         Qu'il  viegne  ci  pour  vostre  honeur. 

—  Ja  n'i  puist  il  venir  nul  jour, 
Ne  pour  m'oneur  ne  pour  m'amour  ! 

—  Ne  mais  queus  hom  est  dont  li  dus  ? 

—  Ja  nous  valu  il  un  jour  plus 
6215         Que  l'emperere  ne  fist  onques  ; 

Et  pour  quoi  l'avilliez  vous  donques  ? 

—  Car  envers  lui  estes  trop  noble  ; 
Si  avériez  Constantinoble 

Se  l'emperere  vous  avoit. 
6220         —  Signeur,  cuidiez  que  je  couvoit 

Un  mauvais  home  pour  avoir, 

Qui  cest  empire  puist  avoir 

Et  en  baillie  toute  Rome  ? 

Moût  ai  pour  avoir  un  preudome, 
6225         Et  je  ne  sai  ne  bas  ne  haut 

Qui  vaille  tant  com  li  dus  vaut 

6208  tût  —  6209  Demande 

Ne  qui  tant  soit  courtois  ne  biaus  : 
Moût  par  est  sire  et  damoisiaus 
En  touz  les  lieus  ou  il  converse  ; 
6250         Mais  coustume  est  de  gent  perverse 
Touz  jours  encontre  poil  aler. 

—  Bêle,  que  vaut  tant  a  parler  ? 
Li  dus  est  or  en  autre  terre  ; 
Ançois  qu'il  viegne  a  vostre  guerre, 

6235         Orez,  espoir,  autre  nouvele. 

—  Dieus  le  m'otroit  et  bone  et  bêle!  » 
Et  cou  ne  diënt  li  félon, 

Li  traiteur,  se  pour  cou  non 

Qu'il  le  cuident  livrer  al  gré 
6240         L'empereeur  outre  sen  gré. 

Puis  qu'il  sevent  qu'il  s'entreheent, 

Grant  pechié  font  qui  a  cou  béent. 

Teus  ne  het  point  al  comencier 

Qui  puis  ne  fine  de  tencier, 
6245         Et  het  se  feme  mortelment. 

Et  ele  lui  tout  ensement, 

Ne  pais  ne  bien  n'ont  puis  entr'eus. 

«  Signeur,  »  cou  dist  Ganors  a  ceus, 

«  Je  vous  cornant  que  vous  venez 
6250         Od  moi,  sour  quant  que  vous  tenez  ; 

S'irai  nouvele  oïr  de  l'ost. 

—  Voulentiers,  »  diënt  il  tantost  ; 
Que  ne  queroient  autre  chose. 
Ganors  moût  petit  se  repose 

6248  traître-  6248  Ganor-  6250seur  quant  vos— 6254  Ganor 

62<)^         Icele  nuit,  ainz  se  démente  ; 

Et  dist  :  «  Com  ci  a  longe  atente  ! 

Biaus  douz  amis,  que  ferai  gié  ? 

Et  cornent  souferrai  je  cié  ? 

Une  bataille  ai  par  defors, 
62Ô0         Et  une  al  cuer  dedenz  men  cors, 

Mais  cele  est  mendre  de  cesti. 

Lasse  !  quel  blïaut  me  vesti 

Amours  quant  Ille  m'acointa  ! 

Ele  cousi,  ele  empointa, 
6265         De  douleur  fist  le  gironee, 

Qui  m'a  trestoute  avironee  ; 

De  Ions  souzpirs,  de  griés  espointes 

Fist  les  coustures  et  les  pointes  ; 

Le  cors  del  blïaut  de  pesance, 
6270        Qui  me  destraint  sanz  espérance. 

Amours  meïsme  le  tissi  ; 

Onques  puis  de  men  dos  n'issi 

Que  jel  vesti  premièrement. 

Moût  ot  ci  dur  acointement... 
6275         Ne  nule  aïe  n'ai  de  vous  ; 

Amis,  ne  couvient  entre  nous 

Que  vous  doiez  miens  devenir, 

Ne  a  Rome  mais  revenir. 

Pour  vous  ont  a  moi  estrivé 
6280        Mi  home  lige  et  mi  privé, 


625^  nuis  —  6264  coisi  —  6275  nul  aide  —  6276  ne  9uent 
—  6279  ami  estr. 


230  GAUTIER    d'aRRAS 

Et  il  n'est  hom  ne  maus  ne  buens 
Qui  piëur  guerre  ait  que  des  suens. 
Je  souferroie  assez,  je  croi, 
Geste  bataille  dedenz  moi 

6285         Et  cele  que  me  font  li  Grieu, 

Se  mi  home  erent  simple  [et]  pieu 
Envers  moi,  que  tant  m'obeïssent 
Et  a  me  voulenté  fesissent.  » 
Ganors  le  bêle  est  en  grant  paine, 

6290        Mais  ainz  que  past  cele  semaine 
Avra  plus  de  pesance  et  d'ire 
Que  jou  or  ne  vous  vueille  dire. 

Le  nuiz  en  vait,  et  l'aube  crieve  ; 
Lievent  li  prince,  et  Ganors  lieve. 

6295         Montent  trestuit   vers  l'ost  en  vont  ; 
A  lour  serjanz  comandé  ont 
Les  escuz  sour  lour  cous  tenir 
Quant  il  veront  le  Grieu  venir. 
Or  oez  com  grant  mesprison  ! 

6300         Om  ne  puet  celer  traison 

Ne  murdre,  que  om  ne  le  sache, 
Car  mis  i  a  Dieus  une  estache 
Ou  li  diables  les  espie, 
Et  nus  ne  puet  plus  maie  espie 

6305         Ne  plus  noiseuse  recouvrer, 

Car  de  cou  qu'il  fait  home  ouvrer 
Le  descuevre  puis  et  acuse. 
Celui  déçoit,  celui  amuse 

6504  maie  pie 

Qui  l'aime  et  sert  et  croit  de  rien, 
6510         Car  il  honist  touz  jours  le  sien. 

Ganors  chevauche  moût  doulente  ; 

D'eures  en  autre  s'espouente  : 

Grant  droit  a,  que  si  compaignon 

Ne  li  vont  querant  se  mal  non, 
6315         Mais  que  un  preudome  i  avoit 

Qui  celé  iraïson  savoit  ; 

Hardement  prent  et  cuer  recuevre  : 

Mieuz  vueut  mourir  pour  dire  l'uevre 

Qu'aler  od  celé  gent  haïe 
6520         En  lieu  ou  Ganors  soit  traie. 

Tout  li  descuevre  et  tout  li  conte, 

Et  des  escuz  et  de  le  honte 

Dont  celé  gent  iluec  se  paine, 

Qui  a  Pempereeur  l'en  maine. 
6325         Dist  li  :  «  Geste  uevre  savez  ore  ; 

Ne  mais,  pour  Dieu,  celez  le  encore, 

Qu'il  m'ociroient  lues  manois 

S'il  me  savoient  par  cez  bois. 

Je  m'emblerai,  s'a  bel  vous  vient, 
6330         Et  la  tout  droit  ou  l'oz  se  tient 

Me  trairai  lues,  se  j'onques  puis  ; 

Tout  lour  dirai,  se  je  les  truis.  » 

Ganors  li  dist  :  «  Pour  Dieu  merci, 

Se  tu  me  puez  jeter  de  ci, 
6335         Jeté  m'ent  par  tel  couvenant 

Riche  te  ferai  et  manant.  » 
El  bois  se  part  de  le  pucele 

Cil  qui  li  conta  le  nouvele. 

Durement  vait,  cou  li  estuet  ; 
6340         Vers  l'ost  se  trait  plus  tost  qu'il  puet. 
Ganors  a  dit  as  mal  senez  : 
«  Signeur,  a  destre  me  menez, 
Que  trop  vous  tenez  a  senestre. 

—  Par  Damedieu  le  roi  celestre, 
634J         Vous  vendrez  a  l'empereeur. 

—  Aï  !  com  estes  traiteur 
Et  plain  de  maise  félonie  ! 

Il  n'est  hom  qui  se  gardast  mie 
De  traïson  pour  rien  del  monde. 
6350        Dieus  vous  destruie  et  vous  confonde, 
Et  il  me  doinst  le  jour  veoir 
Que  j'aie  sour  vous  touz  pouoir  ! 

—  Ne  savons  or  quant  çou  sera, 
Mais  li  Grijois  nous  vengera 

6355         De  vostre  cors  nouvelement  : 
Vous  le  verez  premièrement. 

—  Ja  Dieus  ne  doinst  que  je  le  voie, 
Mais  que  jou  saine  et  sauve  soie  ! 

Se  il  me  voit,  je  nel  voudroie. 
6360         —  Pour  quoi  ?  —  Car  plus  vil  m'en  tendroie. 

—  Ne  sai  qui  vous  en  tendra  vil, 
Toutes  voies  vous  vera  il  ; 

Et  pleûst  Dieu  et  sen  saint  non 
Que  vous  tenissiez  le  Breton, 
636$         Pour  seul  itant  que  vous  l'amez  ! 

—  Voire,  par  si  qu'il  fust  armez 

6341  max  s. 

Et  seùst  tout  cou  que  je  sai  ! 

Ja  vendriiez  test  a  Passai 

Li  queus  vaut  mieuz,  ou  il  touz  seus 
6^70         Ou  vous  tuit  félon  orguilleus. 

Je  sui  hardie  de  parler, 

Car  ne  pouroie  pis  aler, 

En  piëur  lieu  que  je  ne  vois. 

Que  iert  il  de  moi,  sire  rois  ?... 
6575         N'en  piëur  lieu,  lasse,  mendie  ! 

Si  ne  me  chaille  que  je  die. 

A  !  gentieuz  dus,  com  estes  loing  ! 

Or  me  faillez  vous  al  besoing  ; 

N'est  pas  si  com  vous  ja  désistes  : 
6380         Içou  que  vous  as  Grieus  fesistes 

Iert  a  moi  seule  chier  vendu. 

nies,  trop  avez  atendu.  » 

Lors  maine  un  duel  et  un  martire, 

Et  ront  ses  cheveus  et  detire, 
6585         Sen  vis  depiece,  crie  et  pleure  : 

Ja  s'ocesist  en  icele  eure, 

S'ele  seùst  souz  ciel  de  quoi. 

Tout  bêlement  et  en  requoi 

Se  départent  el  bois  si  home 
6390        Pour  querre  l'ost,  mais  cil  de  Rome 

Ou  se  prouva  bone  nature 

L'encontra  ainz  par  aventure  ; 

Ce  ne  fu  pas  le  jour  meïsme, 

Mais  l'endemain  assez  ainz  prime. 

6373  ie  reuois    -  6385  depece 

6595         Nouveles  vait  mout  demandant, 

Et  cil  li  ont  fait  entendant 

Qu'a  nule  gent  si  bien  n'estait, 

Et  diënt  qu'Illes  a  tout  fait, 

Qu'il  fuissent  mort,  ne  fust  ses  cors  : 
6400         «  Or  a  vencuz  touz  ceus  defors 

Et  malbaiiliz  et  pris  et  morz  ; 

Il  a  tout  fait  par  sen  esforz. 

—  Est  dont  li  sire  en  ceste  terre? 

—  Qui  finast  donques  nostre  guerre  ? 
6405         Qui  les  eùst  dont  morz  et  pris  ? 

Mais  qu'en  ont  il  a  Rome  apris  ? 

—  Il  n'en  sevent  encor  nouvele. 

—  Et  que  de  nostre  damoisele  ? 

—  Vous  le  savrez  assez  a  tens .  » 
6410         Aine  ne  fma  par  mi  les  rens 

Si  vint  al  duc  ;  si  le  salue 
De  par  Ganor,  qu'il  a  perdue 
Se  Damedieus  ne  li  aide... 
«  Et  nous,  »  dist  il,  «  mais  ele  cuide 
641 5         Que  vous  soiez  mout  loing  de  ci. 
Or  en  aiez  pour  Dieu  merci, 
Que  c'est  pour  vous  qu'eleest  en  paine. 

—  Qui  li  fait  cou  ?  —  Se  gent  demaine  : 
Vendue  l'ont  l'empereeur. 

6420         N'en  sevent  mot  li  traiteur 

Que  vous  si  près  lour  soiez  ore  ; 
Ne!  set  me  damoisele  encore. 

6400  vencus  et  pris  et  mors — 6401  Etmaubaillis  tes  cex  dehors 

Pour  VOUS,  cui  ele  tant  désire 
Corn  ele  a  paine  se  consire, 
6425         Li  vient  devant  quanqu'il  li  font, 
Et  pour  l'avoir  que  il  en  ont. 

—  Amis,  quant  en  partistes  vous  ? 

—  Ersoir,  par  Dieu,  qui  maint  sour  nous. 
Asseùr  sont  et  vont  a  joie  ; 

6450         N'ont  soing  que  nus  venir  i  doie 

Qui  lour  desist  pis  de  lour  nons. 

Tant  entend  i  je  des  félons 

Qu'il  Guident  moût  très  bien  pieça 

Tuit  soient  mort  cist  par  de  ça. 
6435         Tout  vont  chantant,  mais  Ganors  pleure  : 

Ne  croit  que  nus  hom  le  sekeure  ; 

Vers  l'ost  m'envoia  pour  aïe, 

Pour  dire  com  ele  est  traie. 

Aiez  merci  de  le  pucele.  » 
6440        Li  dus  ses  compaignons  apele  ; 

A  ceus  de  l'ost  a  dit  itant, 

Qu'il  aillent  bêlement  avant. 

Part  s'en  avuec  se  compaignie  ; 

Et  li  mes,  qui  les  maine  et  guie, 
6445         Les  fait  par  un  destour  guencir. 

Pour  les  félons  adevancir. 

Tant  ont  icel  destour  tenu 

Qu'il  sont  outre  un  mal  pas  venu 

6427  alinéa  —  6434  Tant  —  6435   Ganor  —  6445   j)  sen 
—  6446  a  devancir  —  6448  Q' 

Bien  une  liewe,  et  cil  les  voient. 
6450         Ne  sevent  pas  queus  genz  ce  soient  ; 

Armé  se  sont  isnelement, 

Et  li  nostre  tout  ensement. 

nies  li  ber  vait  tout  devant  ; 

L'escu  a  or  a  trait  avant. 
645  5         Tant  corn  chevaus  le  pot  porter 

Fiert  le  premier,  sel  fait  voler 

Plaine  se  lance  contre  val. 

Li  suen  i  font  assez  de  mal  ; 

Chascuns  i  vait  le  suen  requerre  : 
6460         Mort  et  navré  Pabat  a  terre. 

Ganors  moût  durement  se  dueut, 

Mais  mains  se  doute  que  ne  sueut  ; 

Souzpire  et  dit  :  «  Biaus  sire  père, 

Sainte  Marie,  douce  mère, 
6465         Ja  me  vienent  icist  rescourre. 

Or  me  puist  Damedieus  secourre 

Que  cist  ci  soient  de  noz  genz  ! 

Si  biaus  chevaliers  ne  si  genz 

Ne  vi  aine  puis  en  cest  pais 
6470         Qu'Illes  sen  ala,  mes  amis, 

Qui  est  si  biaus  corn  Dieus  le  fist. 

Si  chevauche  aussi  come  cist 

A  l'escu  d'or,  al  bai  cheval  ; 

Moût  par  i  avoit  bon  vassal. 
6475         Car  fust  ce  li  fiz  Eliduc, 

Ou  amast  autretant  le  duc 

6462  ql  ne  —  6465  dist  —  6465  ichi  —  6472  tist 

Corne  je  l'aim  d'amour  entière  ! 

Si  me  ramenroit  viaus  ariere.  » 

Uns  en  vueut  mener  le  pucele  : 
6480         Li  dus  s'eslaisse,  et  si  l'apele 

De  traïson,  de  félonie. 

Escuz  ne  li  vaut  une  alie 

Ne  li  haubers,  tant  soit  tresliz. 

Que  il  ne  soit  touz  desconfiz  ; 
648$        Le  cuer  li  perce  et  le  poumon, 

Sel  porte  a  val  par  som  l'arçon. 

Des  leur  refont  cil  autretel  ; 

Doné  lour  ont  le  coup  mortel. 

Traître  n'iert  ja  de  grant  pris  : 
6490        Cist  i  sont  tuit  et  mort  et  pris 

Fors  ne  sai  quanz  qui  s'en  fuirent, 

Qui  en  le  forest  se  perdirent. 
Li  dus  vient  a  le  fille  al  roi, 

Qui  forment  est  en  grant  esfroi  ; 
6495         Ne  set  que  cuidier  ne  que  croire  : 

Les  uns  voit  mourir  et  recroire, 

Les  autres  voit  et  bauz  et  liez. 

Li  dus  s'est  moût  humeliiez 

Vers  le  pucele,  et  si  li  dit  : 
6500         «  [Bêle]  amie,  et  Dieus  vous  ait  ! 

Je  sui  li  dus  cui  vous  clamez  ; 

Je  vous  aim  meut,  et  vous  m'amez. 

Et  Dieus  vous  doinst  joie  et  déport  ! 

Bones  nouveles  vous  aport  : 

6497  biax  —  6498  est  —  6499  dist  —  6501  qui  v9  âmes 

6505         Desconfiz  est  li  emperere, 

Et  trestuit  cil  de  sen  empare 
Sont  mort  et  pris  et  retenu  ; 
Moût  par  vous  est  bien  avenu. 

—  Biaus  douz  amis,  estes  vous  cou  ? 
6510        —  Ouïl,  amie,  ce  sui  jou. 

—  Dont  me  baisiez,  biaus  douz  amis.  » 
Ses  braz  li  a  a  sen  col  mis  ; 

Li  uns  acole  l'autre  et  baise, 
Qu'il  en  ont  bien  et  lieu  et  aise. 

6515         Aine  tant  de  joie  n'ot  mais  nus 

Que  Ganors  n'ait  cent  tanz  et  plus, 
Car  ceus  voit  morz  dont  plus  se  claime  ; 
Celui  que  plus  désire  et  aime 
Acole  et  baise  tout  pour  voir, 

6520         Et  del  sourplus  a  bon  espoir. 

Le  joie  est  granz  qu'il  vont  faisant. 
El  li  a  dit  tout  en  baisant  : 
«  Amis,  com  petit  je  cuidoie 
Ja  mais  recouvrer  si  grant  joie  ! 

6525         Sire,  je  n'ai  autre  signeur  : 

De  moi,  de  toute  ceste  honeur 
Vous  faz  le  don  et  ravest  ci. 

—  Me  bêle  suer,  vostre  merci.  » 
Enz  el  chemin  se  metent  tost, 

6550        Aine  ne  fmerent  jusqu'à  Fost. 
Cist  de  l'ost  oient  le  nouvele 
Qu'a  Rome  vint  lour  damoisele  ; 

6520  s.  en  bon  esp.  —  6522  &  li  —6531  Dist 

Oient  corn  cil  trair  le  durent 

Qui  avuec  li  de  Rome  murent, 
6535         Et  com  li  dus,  lour  bons  amis, 

L'a  bien  rescousse  et  ceus  ocis  : 

Granz  est  le  joie  qu'il  en  ont. 

Li  Romain  moût  grant  joie  font  ; 

A  Rome  vienent  maintenant, 
6540        Et  vont  grant  joie  démenant. 

Ganors  fait  lues  les  tours  abatre 

As  traiteurs,  la  trois,  la  quatre  ; 

Lour  genz  fait  Ganors  dechacier. 

En  grant  sont  tuit  de  pourchacier 
6545         Qu'Illes  li  ber  ait  le  courone  ; 

Bien  sevent  que  se  feme  est  none. 

nies  li  dus  le  vueut  moût  bien. 

Et  Ganor  ne  desplaist  il  rien  ; 

Li  apostoiles  le  pourchace  : 
65  50         Dont  n'i  a  el  mais  qu'om  le  face. 

Li  apostoiles  les  espeuse  ; 

Rome  en  est  et  liée  et  joieuse. 
De  Rome  est  Illes  emperere 

Et  rois  et  sire  et  comandere, 
6555         Les  chevaliers  nouviaus  venuz 

A  en  le  terre  retenuz, 

Et  les  marie  richement, 

Estre  les  quatre  seulement 

Qui  femes  orent  en  le  terre 
6560         Ou  Ganors  fu  pour  lUe  querre. 

6535  les  durent  —  6543  Ganor  —  60o  Ganor 

Ceus  abandone  sen  trésor  ; 

Assez  lour  done  argent  et  or. 

Envoie  les  liez  et  joianz  ; 

Par  eus  salue  ses  enfanz 
6565         Et  le  nonain  et  ses  amis  ; 

Assez  lour  a  joiaus  iramis. 

Li  dus  a  soufert  puis  grant  paine 

Pour  Rome,  se  cité  demaine  : 

Ne  le  vueut  veoir  despouillier. 
6570        Trois  fiz  ot  puis  de  se  mouillier 

Et  une  fille  moût  très  bele. 

Garsions  entent  le  nouvele, 

Et  Acarins,  ses  aisnez  frère  ; 

A  Rome  en  vienent  a  lour  père 
6  $7 5         Et  a  lour  frères,  qui  i  sont, 

Qui  mervilleuse  joie  en  font. 

Li  uns  des  trois  frères  romains 

A  non  Morins,  li  uns  Germains, 

Li  tierz  a  non  Oriadez  ; 
6  $80         II  firent  puis  prouece  assez. 

Des  deus  enfanz  a  sen  signeur 

Fist  Ganors  feste  moût  grigneur 

Qu'ele  ne  fait  de  sen  demaine  ; 

Li  père  grant  joie  en  demaine. 
6585         Moût  furent  puis  de  haut  afaire, 

Mais  ne  vueil  pas  lonc  conte  faire  ; 

Çou  n'avient  pas  ici  a  dire. 

Od  Ganor  vesqui  puis  li  sire 

6572  Akarins-6573  Et  Garsions  — 6582  Ganor— 6587  ne  tient 

A  joie,  tant  dis  corn  Dieus  vot. 
6590        Ne  en  Testoire  plus  nen  ot  ; 

Ne  plus  n'i  a,  ne  plus  n'i  mist 
Gautiers  d'Araz,  qui  s'entremist. 

6589  vaut  -—  6590  ne  aut  ~  6592  darras  —  Apres  6^92 
Explicit  dylle  et  de  Galeron 

CORRECTIONS  VH^ 

V.  [864,  texte,  lisez,  dueil,  —  2876,  /.  moût  —  3496, 
/.  destourt — 3733,  /•  mien  —  4337,  /.  li —  5780,/.  be- 
soing.  —  5788,  /.  mehaignier  —  6295,  /.  trestuit,  —  58,  2076, 
gardez  la  leçon  du  ms.  —  482,  144^,  2897,  ^-  ^"^^  Q-^'i  retraist 
6t,  variantes,  tôt,  Q7,  retrait  —  P.  135,  170,  /.  3685,  4660 
—  P.  187,  /.  187 

V.  67, /.  signeurie —  353,  /.  esclenchier—  60,/.  apostoile  — 
782,  /.  voiant  —  340,  2090,  /.  ensaigne  —  47,  /.  se  —  4226, 
/.  proiier 

SIS)  '70»  30'j  845,  /.  Cez,  quinze,  quinzaine  —  635, 
141 5,  /.  vassal,  dessouz  —  '437,  5844,  /.  terre,  serree- 
ment  —  2627,  /.  traître  —  3765,  /.Corne 

282,  423,  799,  2124,  3428,  266,  544,  264,26$,  /.  liewe, -s, 
triewe,  esliiewer,  -e 

130,  365,  410,  718,  786,  1154,  1724,  582,  719,  /.  duel, 
dueus,  vuel 

54,  1464,  3046,  484,  919,  1064,  1463,  1719,  /.  paist,  taist, 
naist,  plaist  —  80,  2271,  2272,  2349.  2558,  2642,  2663, 
5026,  /.  naistre,  maistre 

3519,  variantes,  /.  q  li  —  53^8,  /.  ien  yure  —  5837,  /.  v. 
tele—  P.  228,  /.  6238traitre 


ADDITIONS  AUX  CORRECTIONS  DU  TOME  I 

V.  6576,  /.  men  tt^  variante,  AT  mon  —  67,  /.  quens  —  2^85, 
/.  enjanees  —  3810,  /.  veant  —  S039,  /.  l'apostoile  —  5657, 
/.  s'entr'aprochent  —  6043,  /.  ensaignes  —  452,  732,  /. 
quinze  —  Remplacez  -est  par  -aist  dans  les  verbes  pest,  best, 
nest,  test,  plest,  et  Usez  partout  duel,  dueus,  vuel  au  lieu 
de  dueil,  dueuz,  vueil  {substantifs  verbaux). 

CHARTRES.   —    IMPRIMERIE    DURAND,    RUB    FULBERT. 

